
38, la Washington D.C., Robert Cohen şi-a făcut studiile la 
University of California, Berkeley, şi şi-a luat doctoratul în Artă la Yale 
School of Drama, în 1965. Este fondatorul departamentului de teatru de la 
University of California, Irvine, unde este şi astăzi profesor. A predat aici 
fără întrerupere, la început ca decan fondator (Founding Chair), iar apoi în 
calitate de Claire Trevor Professor şi Bren Fellow. 
Este regizor de teatru, traducător, scriitor de teatru, eseist, critic şi autor a 
numeroase cărți de teatru, dintre care amintim: Acting One/Acting Two (a 
cincea ediţie, 2007), Acting Professionally (a şaptea ediţie, 2009), Acting in 
Shakespeare (a doua ediție, 2005), Theatre (a zecea ediţie, 2013), Acting Power 
(1978, tradusă în cinci limbi), Giraudoux: Three Faces of Destiny (1970). De 
asemenea, Cohen a publicat peste două sute de cronici de teatru, mai ales în 
revista londoneză Plays International, al cărei corespondent teatral este 
pentru zona Californiei de Sud. În anul 2013, prestigioasa editură Routledge 
îi va publica volumul Acting Power for the 21st Century. 
Robert Cohen a regizat peste nouăzeci de spectacole de teatru, piese 
contemporane şi texte clasice (adesea în traducere proprie), muzicaluri, 
producţii experimentale şi spectacole de operă, la teatrul universității şi pe 
scene profesioniste. În afara campusului, regizează frecvent spectacole 
pentru Festivalurile Shakespeare din Utah şi Colorado, precum şi 
numeroase spectacole la Stages Theatre Center din Hollywood, Summer 
Repertory Theatre din Santa Rosa, Image Theatre din Boston, Theatre 40 din 
Beverly Hills şi Focused Program in Medieval Drama din Irvine. 
La UCI, Cohen predă, în principal, cursuri de actorie. Este, de asemenea, 
master teacher la Actors Center din New York City şi susține frecvent 
conferinţe sau conduce workshop-uri în Statele Unite şi în numeroase alte 
țari, printre cele mai recente numărându-se Coreea de Sud, China, Ungaria, 
F inlanda, Estonia, Suedia, Costa Rica, Hong Kong, Australia şi România. 
UC Irvine i-a conferit lui Robert Cohen cel mai înalt titlu onorific, medalia UCI 
(The UCI Medal), în 1993, şi titlul de Professor Claire Trevor, în 2001. În 1999, a 
primit premiul Career Achievement Award in Academic Theatre, conferit de 
reper for Theatre in Higher Education. Din 2009, este Profesor Honoris 
niversităţii Babeş-Bolyai din Cluj. 

CUVÂNT ÎNAINTE 


Mutaţiile spectaculoase pe care societatea şi 
cultura le înregistrează, de peste un deceniu, în viața 
de zi cu zi, datorită invaziei tehnicilor digitale, care au 
adus predominanța imaginii, comunicarea rapidă, 
accesul facil la informaţii de orice tip, nu au rămas fără 
efect asupra teatrului. De mai bine de o jumătate de 
secol deja, teatrul a ieşit din frontierele sale 
tradiţionale, acceptând „metisajul” cu alte forme de 
artă, deschizându-se înspre cinema, dans, artele 
plastice, performance etc., astfel încât, faptul că, astăzi, 
el se lasă ispitit de tehnicile media, nu este câtuşi de 
Puțin surprinzător. Cert e că diversitatea şi 
creativitatea artei spectacolului constituie, la această 
oră, o realitate extrem de complexă şi de incitantă. Cu 
atât mai mult, acest lucru ne îndeamnă să nu uităm 
specificul teatrului, ceea ce îi dă pecetea unică, 
inconfundabilă: prezenţa actorului pe scenă şi 
comuniunea spațio-temporală efectivă (şi afectivă) 
dintre spectatori şi interpreți. 

Tocmai din cauza prezenţei actorului viu pe scenă, 
teatrul va păstra mereu, chiar şi în sânul celei mai 
tehnocrate societăţi, o benefică latură artizanală, 
arhaică şi primitivă (în sensul cel mai bun al 
termenilor), cu alte cuvinte concentrată asupra 
umanului, cu toate necunoscutele şi enigmele pe care 
acesta le presupune, Orice carte despre arta actorului 
este prețioasă, nu doar pentru că e un instrument util 

în formarea profesională a artiştilor scenei, ci şi pentru 
că ne întoarce la ființa umană, la fragilitatea şi forța 
acesteia, la mijloacele de a-i sonda limitele psiho-fizice. 


* 


Prezenta ediţie cuprinde traducerea a două 
secțiuni esenţiale din cartea unuia dintre cei mai 
importanţi teoreticieni ai practicii teatrale din Statele 
Unite ale Americii, regizorul Robert Cohen, profesor la 
University of California, Irvine. Tălmăcită în mai multe 
limbi, cartea lui Robert Cohen constituie un prețios 
instrument de lucru în studiul practic al artei actorului. 

Fără să eludeze nicidecum aportul fundamental al 
lui Stanislavski în formarea actorului şi crearea unui 
rol, Cohen pune accentul nu atât pe gândirea analitică, 
pe introspecţie şi anamneză (deci pe „munca actorului 
cu sine însuşi”), cât pe relația primordială de 
comunicare şi pe interacțiunile care se stabilesc, pe 
durata jocului, între două sau mai multe ființe umane 
cu personalitate, afecte, atitudini şi habitudini mentale 
distincte, dar şi între actor şi contextul teatral, acea 
realitate complexă, materială şi psihică, care îl 
înconjoară, îl solicită şi care e inextricabil legată de 
procesul interpretării scenice. Profunda cunoaştere a 
actorului, a  tatonărilor sale fertile din timpul 
repetiţiilor, a presiunilor şi tensiunilor la care este el 
supus, precum şi studii recente din domeniul 
psihologiei, sociologiei sau ciberneticii, îi inspiră lui 
Cohen reflecții subtile şi observații de mare finețe 
despre tehnica şi arta actoricească, într-un limbaj 
direct, simplu, pe cât de exact, pe atât de uman. În 
corpusul textului sunt incluse numeroase exerciţii 
practice de maximă eficiență în antrenamentul 
psiho-fizic al studentului-actor sau al actorului 
profesionist, 

Am păstrat conceptul grafic inedit al autorului, cu 
citate a căror tehnică de semnalare se înscrie în aceea 
tradițională a motto-ului, dar care acum sunt 
intercalate în corpul textului. De fiecare dată, aceste 
citate conţin mărturii şi reflecții relevante ale unor 
actori şi regizori consacrați despre problematica 
dezbătută de autor, într-un moment anume al 
parcursului său analitic. Deloc aleatorie, strategia unei | 
astfel de puneri în pagină susține, aşadar, nu numai ! 
ideatic, ci şi „spaţial”, argumentaţia lui Cohen şi 
lectura noastră, citatele „ilustrând”, cum spune Cohen 
însuşi, în toate sensurile termenului, acest volum. Am 
renunțat, în schimb, spre a nu îngreuna lectura, la 
indicarea surselor, precizate de autor într-o pagină 
separată, la începutul cărții. 

Cartea lui Robert Cohen este un excelent manual de 
actorie, care nu-şi pierde câtuşi de puțin utilitatea chiar 
şi în cazul când ţi-ai însuşit datele de bază ale meseriei. 
El rămâne un ghid prețios în elaborarea strategiilor de 
antrenament cotidian şi de creaţie ale actorului. 

Dorinţa noastră este ca acest manual să însoțească 
munca aplicată a pedagogilor teatrali, în şcoli sau 
universități, servind totodată drept sursă de inspirație 
profesioniştilor scenei. 


ANCA MĂNIUȚIU 

Cred că suntem cu toții de acord că jocul 
actorului poate fi slab, bun şi excepţional. Şi că suntem 
cu toții în stare să vedem diferența dintre ele, chiar 
dacă nu o putem defini cu exactitate. 

Majoritatea actorilor se străduiesc din greu să 
devină actori buni. Fireşte, e un lucru lăudabil, dar nu 
suficient. Ei trebuie să se străduiască să devină mari 
actori. 

De ce? Din două motive. 

Primul este unul profesional. Numai marii 
actorii reuşesc să-şi construiască, de-a lungul multor ani 
de muncă, o carieră profesională corespunzătoare şi de 
succes. Dacă eşti bun, chiar foarte bun, există şanse să fii 
distribuit din când în când, poate chiar cu regularitate, 
cu condiția să fii mereu disponibil. Nimeni însă nu se va 
da peste cap să te distribuie, iar într-un domeniu atât de 
competitiv cum este teatrul (sau filmul, sau 
televiziunea), a găsi persoane dispuse, în permanenţă, 
să se dea peste cap pentru a te putea distribui într-un rol 
este cheia unei cariere solide. E nevoie de regizori, 
producători şi directori de casting care să se gândească 
la tine atunci când tu nu eşti prin prejmă; care să-şi dea 
silința să te găsească şi să negocieze cu ceilalți pentru 
serviciile tale, Asta înseamnă că eşti mai mult decât un 
actor bun; înseamnă că eşti un actor captivant; un actor 
capabil să le provoace accelerarea pulsului şi să le 
stârnească imaginaţia — lucru care se va întâmpla apoi şi 

publicului, Singura alternativă la a fi un mare actor este 
să te vinzi zilnic pe această piaţă care va rămâne mereu 
ceea ce este şi acum: o piață în care oferta depăşeşte 
cererea, Şi nu e uşor să-ţi petreci viaţa în felul acesta, 

Cel de-al doilea motiv este şi mai important, 
Să-i spunem, neavând un termen mai potrivit, raţiunea 
de ordin artistic, Majoritatea actorilor profesionişti = în 
orice caz, majoritatea actorilor interesanţi = nu practică 
această meserie doar pentru bani, pentru faimă sau 
dintr-o dorință exhibiţionistă. Ei sunt actori pentru că 
simt o nevoie imensă de a juca; imboldul de nestăvilit 
de a se exprima pe ei înşişi în mod creator şi cu 
pricepere, într-un mediu artistic de înaltă calitate, un 
mediu cu o tradiţie de două mii cinci sute de ani şi cu 
un prezent strălucit şi incitant. O interpretare care e 
doar bună, competentă, de „nota 8”, să zicem, nu va 
satisface exigenţele în vederea atingerii acestui scop — 
nici din perspectiva actorului şi nici din aceea a 
publicului. În fond, existenţa teatrului nu e o necesitate. 
Teatrul nu poate fi asemănat cu activitatea 
guvernamentală, cu educația elementară sau cu 
agricultura. Oamenii pot trăi foarte bine şi fără teatru 
şi, în multe părți ale lumii, chiar aşa şi trăiesc. Teatrul 
există şi continuă să existe, numai datorită unor mari 
piese, unor mari spectacole şi unor mari actori. 
„Măreţia” este cea care creează cererea publicului, 
„măreţia” este însăşi fibra vitală a teatrului. Fără 
măreție şi fără efortul de a o dobândi, teatrul pur şi 
simplu ar înceta să existe. 

Ce deosebeşte atributul „mare” de acela de 
„doar bun”? E greu de spus, dacă nu chiar imposibil de 
definit cu exactitate. Însă cred că problema poate fi 
abordată. 

Filosoful William James sugerează că, „în artă, 
când e vorba de ceva cu adevărat foarte bun, diferența 

dintre cel mai bun şi imediat următorul pare absolut 
imposibil de surprins în cuvinte — atârnă de un fir de 
păr, de o nuanţă, de un soi de înfiorare lăuntrică - şi, 
totuşi, ca valoare, distanța care îi separă este mare”. 

Care sunt calităţile pe care le presupune 
atributul mare în jocul actorului? Nu înseamnă 
neapărat să devii un „star” sau să joci multe roluri 
principale. Există, în fiecare mediu, mari actori, 
specializați în interpretarea unor roluri secundare, 
văzuți doar pe plan local şi care nu ţin să se afirme în 
afara scenei, ca vedete, alegând mai curând anonimatul. 
Dar ei sunt capabili să trezească emoţii, să stimuleze 
intelectul şi chiar fiziologia publicului, a actorilor care 
joacă alături de ei şi a regizorilor care îi îndrumă. Ei fac 
publicul să-şi dorească să-i vadă din nou şi pe regizori 
să-şi dorească să-i distribuie din nou - sau să-i fure de 
la alți regizori. Aceşti actori au capacitatea de a ține 
treaz interesul, de a tulbura, de a ului, de a satisface şi 
de a inspira. Ei sunt bărbați şi femei înzestrați cu 
calități multiple; pe oricine veți întreba, vă va răspunde 
că sunt, pur şi simplu, „Mari!”, 

Inainte de orice, această carte este o încercare 
de a explora calitățile pe care le presupune atributul 
mare; de a ţinti spre acea „înfiorare lăuntrică”, despre 
care vorbeşte James, şi de a-ți sugera, ție, actorule, 
modalități de a deveni nu doar un bun actor, ci un 
mare actor, 

Sunt conştient că există o doză de aroganță în 
această încercare; aroganţa mea de a scrie despre asta, 
şi aroganţa voastră de a vă gândi la acest lucru. Trăim 
într-o eră care practică egalitarismul, în care 
„detaşarea” şi „relaxarea” sunt preferate în mod 
deschis aparentei aroganțe a transcenderii. Arta 
impune, sau cere, fiecărui aspirant să dea ce e mai bun 
din el; arta acceptă numai efortul maxim. Actorul care 

vrea să facă parte din fibra vitală a teatrului — teatrul de 
azi şi teatrul viitorului — trebuie să țintească foarte sus, 
spre însăşi ideea de a fi mare. Mai puţin de atât nu va 
fi niciodată cu adevărat suficient. 

Aş dori ca aceste cuvinte să întruchipeze prefața 
mea dedicată vouă — comentariul meu personal înainte 
să începeţi lectura acestei cărți. Dar ele ar putea 
întruchipa la fel de bine şi un comentariu care să 
preceadă citirea oricărei alte cărți. Lectura acestei cărți 
sau a oricărei alteia, ori a unor teancuri întregi de cărți, 
nu vă va face să deveniți mari actori. Cred, însă, că 
fundamentul devenirii voastre ca actori rezidă în 
curajul de a ținti spre culmi înalte. Este vorba de un 
curaj pe care nu e nevoie să-l exprimați niciodată 
public (dacă o veți face, veți avea parte de respect, dar 
şi de duşmănie), un curaj pe care trebuie, însă, să-l 
aveți mereu în minte. El va fi pasiunea voastră 
lăuntrică, sursa voastră de energie şi, nu în ultimul 
rând, poate cea mai mare bucurie a voastră, indiferent 
dacă veți atinge sau nu succesul suprem. Baftă. 


R.C. 

OBSERVAȚII CU PRIVIRE LA 
LUCRAREA DE FAȚĂ 


Am renunțat la orice tentativă de a fi corect față 
de ambele sexe în folosirea pronumelor; într-un astfel 
de studiu, în care pronumele personale sunt folosite 
extrem de frecvent, distincțiile de genul „lui sau ei” ar 
fi dus la adăugarea câtorva zeci de pagini pline de 
redundanțe. Prin urmare, genul masculin reprezintă 
întotdeauna, în această carte, ambele sexe, cu excepția 
pasajelor unde apar specificări. 

M-am mărginit să pun în discuţie numai cazurile 
în care actorului i se cere să joace un personaj uman 
sau antropomoriizat. Îmi închipui că, pentru situaţiile 
rare, când i se cere actorului să interpreteze un raft de 
bibliotecă sau o scrumieră, unele dintre problemele 
discutate aici vor părea irelevante. 

Mi s-a părut util să extrag multe dintre 
exemplele mele din două piese de teatru, Menajeria de 
sticlă de Tennessee Williams şi Hamlet de Wiliam 
Shakespeare. Şi asta, pentru că acele piese sunt 
binecunoscute şi mă aştept ca, în general, cititorii să fie 
familiarizați cu ele. Doresc să specific faptul că, atunci 
când vorbesc despre aceste piese, nu încerc să le 
analizez, ci doar să demonstrez cum anumite 
perspective analitice pot ajuta actorul să interpreteze 
cel mai bine un rol. 

Am ilustrat” cartea de față cu citate pe care le 
consider pertinente, citate ale actorilor înşişi (şi, uneori, 
despre ei), cei mai mulți dintre aceştia fiind actori 
consacrați, atât în film, cât şi în teatru. Unele citate au 
fost uşor adaptate față de original. 

INTRODUCERE: 
PUNCTUL DE VEDERE AL ACTORULUI 


Din când în când, lumea îmi spune cât de mult îmi admiră 
«tehnica» sau citesc prin ziare că aş avea «aptitudini tehnice 
neobişnuite». Aceste comentarii nu sunt întotdeauna 
măgulitoare, deoarece, prin «tehnică», oamenii înțeleg adesea o 
abordare superficială sau mecanică a unui rol. Cea mai bună 
definiție a tehnicii pe care o cunosc eu este aceasta: mijloacele 
prin care actorul poate să arate tot ce e mai bun din el. Este o 
definiție simplă şi totodată cuprinzătoare — personală şi 
totodată intimă. 


Hume Cronyn 
ranas IE NN N OI 


Multă vreme, interpretarea scenică a fost 
percepută ca un soi de echilibru fragil între două forţe 
contradictorii: „credinţa lăuntrică a actorului în rolul 
său” şi „tehnicile sale exterioare de interpretare”. 
Unele şcoli de teatru s-au impus susținând că în arta 
actorului predomină fie una, fie cealaltă dintre aceste 
forțe; altele au încercat să le combine, dar rezultatul 
acestui amalgam a fost deseori destul de nereuşit. 
„Trebuie să trăieşti viaţa personajului tău, dar, în 
acelaşi timp, trebuie să te faci auzit şi de cei din ultimul 
rând”, aceasta este, cu numeroase variante, combinaţia 
cea mai cunoscută, Fireşte, într-o interpretare reuşită, 

sunt implicate atât credinţa, cât şi tehnica, dar dacă le 
vom percepe ca pe nişte forţe complementare şi nu 
contradictorii, combinația dintre ele nu ne va mai 
apărea atât de nepotrivită şi, pornind de aici, vom 
putea discuta despre o artă totală, integratoare a 
interpretării. 

De fapt, „credința interioară” şi „tehnica 
exterioară” sunt aspecte fundamentale nu doar în 
interpretarea scenică, ci şi în procesele care stau la baza 
vieții şi a comunicării. Desigur, ele pot fi separate din 
rațiuni analitice şi este în interesul cercetătorilor 
behaviorişti sau al teoreticienilor teatrului să o facă, dat 
fiind că scopul lor ultim este acela de a diseca, de a 
defini şi de a analiza teoretic. Dar scopurile actorului 
sunt complet diferite de acestea: scopul ultim al 
actorului nu este de a diseca, de a defini sau de a 
analiza, ci mai degrabă acela de a unifica, de a însufleți 
şi de a crea sentimentul vieţii într-o experiență teatrală 
totală şi împlinită. Pentru actor, nu separarea 
„credinţei” de „tehnică” reprezintă o problemă, ci 
asocierea lor. 

Din acest motiv, în cartea de față nu ne vom 
ocupa cu separarea în componente distincte a diverselor 
sarcini ale actorului, ci cu integrarea acestor 
componente în cea mai bună combinaţie posibilă. 
Pentru a întreprinde acest lucru, nu vom adopta 
perspectiva critică sau teoretică a analistului obiectiv, ci 
perspectiva actorului însuşi. Vom apela, aşadar, la o 
abordare subiectivă. Vom trata interpretarea scenică 
din interior, nu din exterior, şi vom încerca, astfel, să 
sugerăm modalități prin care actorul îşi poate direcționa 
conştiinţa în aşa fel, încât ea să devină un instrument 
artistic creator, productiv şi extrem de util. Un 
instrument real care poate fi utilizat într-o lume reală. 

Mike Nichols 


INTERPRETAREA ESTE REALĂ 


Interpretarea are loc în „piese” şi este numită 
„joc”! termen a cărui conotaţie trimite la înşelăciune şi 
neseriozitate, făcându-i, de obicei, pe începători să 
creadă că jocul scenic este fundamental diferit de 
comportamentul „real”. Există, fireşte, multe diferenţe 
între interpretarea unui rol pe scenă şi 
comportamentul din viață, însă aceste diferențe nu 
sunt de fapt cele dintre „realitate” şi „irealitate” sau 
dintre „sinceritate” şi „nesinceritate”. 

În primul rând, realitatea nu este un concept 
simplu şi uşor de definit. Fireşte, putem fi cu toţii de 
acord că realitatea include copaci, păsări, pietre, scheletul 
uman şi cerul; dar ce loc ocupă, în realitate, visele, 
sentimentele, numerele, dragostea sau disperarea? Ele 


1 Autorul se foloseşte aici de plurisemantismul termenilor playlplaying 
— care înseamnă atât „joc”/ joacă", cât şi „piesă de teatru imp in a 
a unui rol” — fără echivalent, ca atare, în limba română. (Nota trad. 

sunt reale, fie şi numai pentru că le resimțim ca atare; 
realitatea lor, deşi subiectivă, influențează deciziile 
noastre „reale” în aceeaşi măsură în care o face şi 
realitatea concretă şi cât se poate de tangibilă. 

Cu toate acestea, una dintre întrebările 
fundamentale cu privire la interpretarea scenică se 
referă la cât de „reale” sau „sincere” sunt, sau ar trebui 
să fie, sentimentele unui actor. Dacă privim din 
perspectiva aspectului subiectiv al realității, această 
întrebare nu reuşeşte decât să dea naştere la mii de alte 
întrebări. „Reale pentru cine?” „Sincere pentru cine?” 
„Pentru actor?” „Pentru public?” Chiar şi aceste 
întrebări sunt discreditate, atunci când începem să 
problematizăm „realitatea” sau „sinceritatea” unora 
dintre propriile noastre sentimente. Să fim înţeleşi: deşi 
suntem deseori copleșiți de valuri de emoție pe de-a 
întregul spontane, există foarte multe cazuri când ne 
simţim  descumpăniți şi  nesiguri în privința 
sentimentelor noastre. Mergem la o înmormântare şi ne 
întrebăm dacă plângem pentru că suntem trişti sau 
pentru că asta se aşteaptă de la noi. Râdem la o 
comedie şi ne întrebăm dacă de fapt râdem de gluma 
spusă sau pentru a-i încuraja pe actori ori pentru a-i 
convinge pe ceilalți spectatori că am înțeles poanta 
respectivă. Zâmbim cuiva şi ne întrebăm dacă fericirea 
pe care o afişăm e într-adevăr „reală” sau dorim pur şi 
simplu să exprimăm un sentiment de afecțiune ori să 
ieşim cu tact dintr-o situație delicată. Nimic mai firesc 
decât să afirmăm că un actor trebuie să fie „adevărat 
sau „sincer”, dar nu e deloc sigur că, spunând asta, 
atingem de fapt fondul problemei. 

Câteva studii foarte interesante, realizate 
într-un domeniu cunoscut sub numele de „disonanță 
cognitivă”, au schimbat în mare măsură modul în care 
înțelegem realitatea psihologică, aşa încât le putem 

considera relevante şi pentru analiza artei actorului. 
Conform principiului disonanței cognitive, ajungem să 
credem în acțiunile pe care le întreprindem, indiferent de 
motivele care ne-au determinat să începem acele acțiuni! 
Chiar la începutul experimentelor decisive, subiecții au 
fost plătiți să spună o minciună inofensivă: că le-a 
plăcut să susțină un examen care, de fapt, le-a displăcut. 
Mai târziu, au fost întrebaţi de alți anchetatori dacă le-a 
făcut plăcere să susțină acel examen: au răspuns 
afirmativ. S-a întâmplat următorul lucru: deoarece au 
spus o dată că le-a făcut plăcere să dea examenul, ei au 
ajuns să creadă că într-adevăr le-a plăcut. Ei au sfârşit, 
dacă e să folosim o cunoscută frază care defineşte 
disonanța cognitivă, prin a-şi trăi propria minciună. 
Tot astfel, se poate demonstra că vorbitorii care sunt 
plătiți să adopte, în cursul unor dezbateri, o anumită 
poziţie, ajung să creadă în aceasta ca şi cum ar fi a lor. 
Este ceea ce se întâmplă cu avocații, cu scriitorii de 
discursuri, cu cei care desfăşoară activități de lobby ori 
promovează achiziționarea de bunuri comerciale sau 
servicii. O persoană care aderă la o formaţiune politică 
pentru a cunoaşte oameni ajunge să creadă în cauza 
acesteia, în mod conştient şi voit. Şi, fireşte, actorii 
ajung şi ei să creadă în rolurile pe care le joacă. 

Cu toţii cunoaştem poveşti despre actori care 
au început să se comporte asemeni personajelor pe care 
le interpretau. Deseori, poveştile de dragoste de pe 
scenă se continuă şi în afara ei; faimoasa legătură 
amoroasă dintre Richard Burton (Antoniu) şi Elizabeth 
Taylor (Cleopatra) este cel mai grăitor exemplu al unei 
situații des întâlnite pe multe platouri de filmare sau 
„în culisele” teatrelor. În aceeaşi ordine de idei, istoria 
consemnează şi situații mai grave, în care compor- 
tamentul social al unor actori a fost influențat negativ 
de greutatea rolului pe care îl interpretau pe scenă, 

cunoscut fiind cazul asasinării unui lider îndrăgit, de 
către actorul care îl interpreta pe Richard al III-lea la 
vremea respectivă, John Wilkes Booth. 

Există, însă, şi dovezi ştiinţifice concrete care 
explică acest fenomen, dovezi oferite de profesorul 
Philip Zimbardo de la Stanford University. Profesorul 
Zimbardo a invitat un grup de studenţi, cu toţii bărbaţi 
sănătoşi şi normali, să participe la un exerciţiu vizând 
reconstituirea universului dintr-o închisoare. În acest 
scop, a construit, în subsolul unei clădiri cu laboratoare 
din Stanford, prototipul unui penitenciar în mărime 
naturală. În cursul experimentului, unii dintre studenți 
au fost desemnați — în mod arbitrar — „gardieni”, iar 
ceilalți, „prizonieri”. Li s-au împărţit costume, s-au 
afişat „reguli”, iar cercetătorii s-au retras în spatele 
unor geamuri-oglindă. După doar două zile de la 
începerea experimentului — prevăzut să dureze o 
săptămână - profesorul Lombardi a fost nevoit să-l 
oprească. „Gardienii” pedepseau, agresau şi chiar 
torturau „prizonierii”. La rândul lor, „prizonierii” erau 
într-o stare avansată de depresie şi de epuizare nervoasă, 
se răzbunau pe aceia dintre ei care au fost identificați 
drept țapi ispăşitori, dezvoltând afecțiuni psihosomatice 
şi sindromuri grave de anxietate. Unul dintre ei a suferit 
chiar o cădere nervoasă, alţii au renunțat la banii 
primiți şi au implorat să fie scoşi de acolo. Concluzia 
lui Zimbardo: „Iluzia s-a amestecat inextricabil cu 
realitatea”. „Jocul“ nu a mai putut fi deosebit de ceea 
ce era „real”. 

Experimentul Zimbardo a fost inițial efectuat 
pentru a studia efectele vieții dintr-un penitenciar, prin 


2 John Wilkes Booth (1838-1865) este actorul care, la 14 aprilie 1865, l-a 


împuşcat mortal pe preşedintele Statelor Unite, Abraham Lincoln, în 
incinta teatrului Ford's din Washington, D. C. (Nota trad.) 

asumarea şi „interpretarea”3 unei situaţii de închisoare: 
cele mai importante rezultate ale experimentului au 
fost, totuşi, informaţiile care au ieşit la iveală în legătură 
cu procesul de „interpretare“ în sine. De fapt, în acest 
caz, Zimbardo şi-a creat propriul său teatru de 
improvizație, cu situație, decor, costume, actori şi 
public. Teatrul lui Zimbardo a constituit un context 
pentru interpretarea scenică. Contextul a fost, desigur, 
arbitrar — un experiment ştiinţific — dar improvizaţia pe 
care a suscitat-o, interacțiunea dintre o realitate 
psihologică şi una fiziologică au fost autentice şi 
intense. La fel se întâmplă cu orice „joc” care se 
desfăşoară într-un context eficient. 

Ne putem întreba de ce „prizonierii” din 
experimentul Zimbardo n-au zăcut pur şi simplu în 
celulele lor, amintindu-şi în permanenţă că „este vorba 
doar de un experiment”. Privind din afara contextului, 
este greu, dacă nu imposibil, să înţelegi efectele 


3 În limba engleză, avem termenul acting out. Greu traductibil într-o 
altă limbă (motiv pentru care el a fost adoptat ca atare în limbajul 
psihanalitic şi psihodramatic), acest termen, precum şi aluzia, câteva 
rânduri mai jos, la un «teatru de improvizație», ne trimit, implicit, la 
psihodramă şi la inventatorul acesteia, Jacob Levy Moreno (1889-1974), 
care, la începutul anilor 20, înființează la Viena Stegreiftheater (Teatrul 
de improvizație sau teatrul improvizat), ca un prim pas înspre teatrul 
terapeutic şi, apoi, psihodramă. Simplificând, putem spune că acting 
out denumeşte o descărcare pulsională, însoțită de „trecerea la act”. 
Este vorba, cel mai adesea, de acţiuni care prezintă un caracter 
impulsiv şi relativ discontinuu față de sistemele de motivaţie obişnuite 
ale subiectului, luând o formă auto- sau hetero-agresivă. Fireşte, Cohen 
mizează pe polisemantismul termenului: când e folosit tranzitiv, to act 
are semnificaţii în domeniul teatrului (to act a play/a part = a juca o 
piesă, a interpreta un rol). Particula out introduce două nuanțe: a 
eXterioriza, a arăta în afară ceea ce se presupune că este înăuntru şi a 
realiza rapid, până la finalizare, o acţiune. Cf, Jean Laplanche şi J.-B. 


Pontalis, Vocabularul psihanalizei, Bucureşti, Humanitas, 1994, pp. 
27-29. (Nota trad.) 

hipnotice ale acestuia asupra emoțiilor participanţilor. 
Din interior, însă, vezi altfel lucrurile, gândeşti altfel; îţi 
pui alte întrebări, şi, în acelaşi timp, eşti incapabil să iei 
în calcul şi să problematizezi nişte caracteristici 
„exterioare” evidente. Înăuntrul contextului, există un 
univers real, dar diferit. Este universul „jocului” sau al 
piesei!. 

Pentru a avea un exemplu mai cunoscut de 
univers al „jocului” sau al piesei, gândiţi-vă la un 
„teren de joc” obişnuit: o arenă sportivă. Un joc sportiv 
constituie şi el un context pentru improvizație: e vorba 
de un sport anume, cu regulile şi reglementările sale, 
cu dimensiuni specifice ale terenului de joc şi cu echipe 
de adversari desemnate dinainte. Fiecare element 
dinăuntrul contextului este arbitrar; nu există nimic 
intrinsec care să determine faptul că trei aruncări prost 
prinse constituie o eliminare; pur şi simplu, acest lucru 
este stabilit de regulamentul jocului. Tot astfel, o echipă 
nu conține, intrinsec, nimic care să-i determine pe 
ceilalți să o considere ca atare — aşa cum se întâmplă, 
de fapt — adică un grup de oameni reprezentând un 
interes comun, deoarece echipele selecționează jucători 
excepționali, indiferent de proveniența lor geografică 
sau de concepțiile lor filosofice. Şi totuşi, în această 
bizară şi arbitrară lume a sportului, există interacțiuni 
reale, vitale şi intense până la brutalitate, care sunt 
practicate zilnic şi urmărite cu pasiune, atât de profesio- 
nişti, cât şi de amatori, în întreaga lume civilizată. 

Pentru sportiv şi „fanii” săi, ca şi pentru 
„Prizonierul” lui Zimbardo şi pentru „gardianul” 
acestuia, contextul reprezintă un absolut. Pe durata 


4 În limba engleză, avem doar cuvântul play, a cărui arie semantică 
acoperă ambele sensuri pe care le-am redat în limba română, (Nota 


trad.) 

competiţiei, realitatea contextului este totală; este întregul 
univers. Nu poţi consola un jucător de baseball care 
este eliminat din teren, spunându-i: „Este doar un joc”, 
pentru că nu vei primi, drept răspuns, decât o privire 
uluită — adică: „Pe ce lume trăieşti?” Nu îl poți consola 
nici sugerându-i că „este nedrept să fii eliminat după 
trei aruncări ratate: limita ar trebui extinsă la cel puțin 
cinci”. Pentru jucătorul de baseball implicat în joc, 
astfel de remarci sunt o absurditate: înăuntrul acelui 
context, regulile reprezintă un absolut şi orice intruziune 
din afară este greu tolerată sau chiar deloc. Şi, din 
moment ce regulile reprezintă un absolut, întreaga 
energie din context este canalizată înspre câştigarea 
competiției, şi nu irosită în încercarea de a schimba 
regulile. 

Concluzia la care putem ajunge este că prezența 
unui context în jurul unei acțiuni, în loc să fragmenteze 
trăirile, sentimentele şi gradul de concentrare asupra 
respectivei acțiuni, le intensifică. Aşa se întâmplă şi în 
teatru. Un context foarte bine structurat — iar o piesă de 
teatru constituie unul dintre cele mai bine structurate 
contexte posibile, indiferent dacă e vorba de o piesă 
improvizată”, de regia unui spectacol pe un text 
nedramatic ori de o operă dramatică închegată — este 
asemenea unui creuzet înăuntrul căruia totul arde mai 
intens şi în care realitatea fiecărui moment devine, atât 
pentru actant, cât şi pentru spectatorul implicat, o 
realitate vie şi, uneori, chiar copleşitoare. Cert e că 
„experienţele jocului”, fie că e vorba de cele prilejuite 
de „jocurile de copii”, de jocurile sportive sau de cele 
din teatru şi film, reprezintă, adesea, cele mai frumoase 
amintiri, cele mai de preț momente din viaţa noastră. 
De multe ori, ele funcţionează ca nişte modele, în 
raport cu ceea ce ar trebui să constituie „experiențele de 
vârf” ale vieţii noastre, ca un reper capabil să dea 

măsura adevărată a trăirilor şi comportamentelor 
noastre din viața reală. 

A afirma, deci, că acţiunile dintr-o „piesă” sunt, 
într-un fel sau altul, „nereale”, tocmai pentru că sunt 
complet separate de realitate, înseamnă a eluda unul 
dintre aspectele cele mai uimitoare ale teatrului, şi 
anume faptul că, deşi diferit de realitatea cotidiană, el e 
diferit nu în sensul unui „minus”, ci a unui „surplus” 
de realitate, cu alte cuvinte, el este oarecum „mai real”, 
şi nu „mai puţin real” decât realitatea. Şi asta, deoarece, 
de obicei, teatrul aduce, ceas de ceas, mai multă 
intensitate, deoarece are puterea de a revela, de a 
ilumina, de a fi sugestiv şi chiar straniu. Contextul 
teatral, fie că e compus de o scenă cu decoruri, de o 
estradă improvizată, instalată în stradă, de celuloid şi 
de camera de filmat, este o arenă unde scopurile sunt 
urmărite cu îndârjire, încleştările sunt vibrante, iubirile 
sunt căutate cu ardoare, iar viețile sunt trăite intens. De 
aceea, a separa jocul scenic de viață înseamnă a le 
minimaliza pe amândouă. 


Cerinţele noastre sunt simple, normale şi, tocmai de aceea, 
greu de satisfăcut. Tot ce cerem e ca un actor pe scenă să 
trăiască în acord cu legile naturii. 


Constantin Stanislavski 

JOCUL SCENIC ESTE COMUNICARE 


„Act, joc, spectacol”5 sunt termeni pe care îi 
folosim atât pentru a ne referi la interpretarea scenică, 
cât şi pentru a descrie comportamente dinafara scenei 
(de exemplu „se dă în spectacol” sau „un act eroic”). 
După cum am putut observa, nu există o linie de 
demarcaţie clară între a juca un rol pe scenă şi a juca 
un rol în viață. 

Majoritatea acțiunilor noastre sunt comunicări sau 
au, cel puţin, o funcţie de comunicare. Din momentul în 
care ne trezim dimineața şi până noaptea, când ne 
ducem la culcare, toată viața noastră conştientă este 
plină de milioane de încercări subtile — sau mai puțin 
subtile — de a interacționa cu lumea dinafara noastră, 
de a intra în contact cu celelalte ființe umane. Zâmbim 
oamenilor, ne îmbrăcăm, umblăm într-un anume fel, 
schimbăm între noi cuvinte, ne încruntăm, ridicăm din 
sprâncene, pufnim, strâmbăm din nas, chicotim, dăm 
din cap a încuviințare şi afişăm indiferență de sute de 
ori pe zi, pentru a transmite cuiva un anume mesaj — 
sau pentru a exersa trimiterea unui mesaj spre cineva. 
Numitorul comun al tuturor acestor acte comuni- 
caţionale este următorul: toate sunt, conştient sau nu, 
intenționate. Majoritatea acţiunilor noastre sunt, 
conştient sau inconştient, destinate să influențeze 
atitudinile şi comportamentele celorlalți, într-un mod 
pe care noi îl considerăm favorabil (deşi s-ar putea să 
nu fie). 


Asta nu înseamnă că toți oamenii sunt, clipă de 


5 În original, autorul foloseşte un singur termen, acting (însemnând şi 
„a juca pe o scenă” şi „a acţiona”), care înglobează toate sensurile 
sugerate de noi în limba română. (Nota trad.) 

clipă, profitori, manipulatori sau excesiv de agresivi. 
Înseamnă doar că noi, oamenii, ca specie, adoptăm, de 
cele mai multe ori, comportamente pe care le considerăm 
utile pentru noi înşine; ne bazăm pe scopuri şi pe 
intenţii precise, pe care le orientăm în direcția creşterii 
propriei noastre bunăstări. Aceste scopuri sunt de 
obicei inconştiente, normale şi cu totul benigne — cu 
alte cuvinte, fac parte din „bagajul” relațiilor umane 
obişnuite. Zâmbim pentru a-i determina pe ceilalți să 
ne zâmbească la rândul lor, „mângâiem” (în sensul dat 
de psihologul Eric Berne$) pentru a fi mângâliaţi şi noi. 
Prin felul în care mergem pe stradă, intrăm într-o 
încăpere, vorbim, zâmbim, privim sau ne aşezăm pe 
un scaun, încercăm să transmitem informaţii despre 
noi, într-un mod care să atragă atenţia celorlalți, în 
sensul dorit de noi, şi nu într-unul nedorit. De fapt, 
conform unei axiome a teoriei comunicaționale, nu 
putem să nu comunicăm. Nu putem să nu avem 
scopuri care să stea la baza comportamentului nostru 
cotidian. 

De altfel, prima mare teorie despre actor şi jocul 
scenic, cea dezvoltată de Constantin Stanislavski, a 
avut impact tocmai pentru că a pus accentul pe 
scopurile şi intenţiile comportamentului uman. Teoria 
interpretării scenice, propusă de Stanislavski, în 
calitate de actor şi de regizor al Teatrului de Artă din 
Moscova, dar şi de autor al unor importante studii 
despre arta actorului, pleacă de la ideea conform căreia 
procesul interpretării scenice se bazează pe 


é Eric Berne (1910-1970), psiholog american de origine canadiană, 
cunoscut pentru cercetările sale asupra comportamentului uman, care 
a dezvoltat teoria Analizei Tranzacționale. În cadrul acestei teorii, 
cercetătorul denumeşte orice formă de complimentare, de recunoaştere 
a neeo celuilalt, folosind termenul de „mângâiere” (stroke). (Nota 
trad.) 

descoperirea de către actor a intențiilor şi scopurilor 
personajului său şi pe „jucarea” reuşită a acelor 
intenţii. Cu greu mai găseşti astăzi o teorie despre arta 
actorului sau un profesor de actorie care să nu accepte, 
măcar parţial, acest punct de vedere. Cartea pe care o 
citiți acum îl acceptă. Este o perspectivă fundamentală. 

Problema intențiilor personajului este tratată, 
însă, de Stanislavski, şi nu numai de el, separat de 
problema actorului şi a publicului. Aşa s-a ajuns la 
formula  stanislavskiană elementară: „Trebuie să 
trăieşti viața personajului tău şi, în acelaşi timp, să te 
faci auzit şi de cei din ultimul rând”, o combinaţie care 
are nevoie, pentru a sta în picioare, de foarte multă 
bandă de lipit. Oare n-ar fi mai bine dacă interpretarea 
ar putea fi integrată în aşa mod, încât intențiile 
personajului şi exigenţele tehnice ale actorului să fie 
părţi ale aceluiaşi întreg — indistincte, atâta vreme cât 
actorul joacă? Acest demers integrator ar trebui să fie 
scopul principal al oricărui actor. 


FUNCȚIA PUBLICULUI 


Dificultăţile vădite pe care le întâmpină actorul 
atunci când încearcă „să trăiască viața personajului” pe 
care îl joacă, sunt legate, fireşte, de prezența, chipurile 
artificială, a unui public. Publicul, care este cea mai 
reală dintre necesităţile teatrului, este şi sursa celor mai 
uimitoare paradoxuri ale acestuia. Fie că avem un public 
real, ca în cazul spectacolelor, sau unul ipotetic, proiectat 
în viitor, ca în cazul filmului, există acţiuni care, la 
prima vedere, Par „interacțiuni sincere” între două 
personaje, dar care, privite mai atent, par a fi interacțiuni 
născocite în folosul altora. Aici, este nevoie, evident, de 

o a treia privire, pentru a vedea cum se poate ieşi din 
această dilemă sau, în caz contrar, trebuie să admitem 
că tot ceea ce este înfățișat pe scenă poate fi etichetat 
drept fals, înşelător, afectat şi ipocrit. Multă lume 
consideră, de fapt, că asta înseamnă teatrul. Să ne 
amintim că grecii înşişi i-au numit pe primii actori 
hypokrites. 

Traseul este următorul: spectatorii nu există 
numai în teatru, ci şi în viață. Comunicarea este rareori 
un lucru simplu. Să luăm un exemplu elementar: un 
tânăr din conducerea unei companii intră într-un birou 
spaţios şi, trecând pe lângă masa secretarei, spune 
„Bună dimineața”. Aceasta este o interacţiune simplă — 
o „mângâiere“, în sensul dat de Eric Berne. Dar să 
presupunem că tânărul şef ştie că directorul executiv 
va auzi spusele sale. In acest caz, este posibil ca scopul 
său ascuns să fie acela de a-i demonstra directorului 
executiv că el — tânărul şef — clădeşte moralul 
companiei. Acel „Bună dimineaţa” nu mai este doar o 
simplă interacţiune - este o interacțiune (cu secretara) 
jucată în fața unui public (superiorul ierarhic). 
Observaţi că sinceritatea şi cinstea sunt total irelevante 
în acest exemplu: situația de comunicare este la fel de 
complexă, indiferent dacă tânărul este sau nu cu 
adevărat ataşat sufleteşte de secretară, doreşte sau nu 
cu adevărat să clădească moralul companiei, sau dacă 
dimineaţa este sau nu cu adevărat o dimineaţă bună. 
Nici măcar nu contează dacă directorul executiv este 
destul de aproape ca să poate auzi remarca sa — 
contează doar faptul că tânărul crede că este auzit. În 
consecință, scopurile comunicării tânărului sunt 
poziționate pe două nivele distincte: nivelul 
interacțiunii cu secretara şi nivelul interacțiunii-pentru- 
un-public - pentru şeful său ierarhic. Această 
interacţiune-pentru-un-public poate fi numită mai 
simplu spectacol, 

INTERACŢIUNE ŞI SPECTACOL 


Interacțiunea şi spectacolul sunt, aşadar, nivele 
fundamentale ale comunicării, atât în viață, cât şi pe 
scenă; „spectacolul” este o activitate în care suntem 
implicați, inevitabil, în rutina zilnică. Nici măcar nu e 
nevoie să existe un schimb de cuvinte pentru ca o 
persoană să interacţioneze, să joace un spectacol. De 
exemplu, o tânără este aşezată la un bufet, iar un 
bărbat se aşază lângă ea. Ea stă nemişcată şi tăcută; s-ar 
putea spune că tânăra nu comunică deloc, dar acest 
lucru nu este, fireşte, corect: nu putem să nu 
comunicăm. Mesajul pe care îl comunică ea este foarte 
clar: „Nu doresc să conversez cu tine”. 

La acest nivel, comunicarea ei este doar o 
interacțiune cu bărbatul de lângă ea. Dar să 
presupunem că ea crede că iubitul ei ar putea apărea în 
spatele ei, în orice clipă, că ar putea, de fapt, să intre pe 
uşă chiar în clipa aceea. În acest caz, nemişcarea ei nu 
mai este doar o interacțiune cu bărbatul de lângă ea, 
este o interacțiune-pentru-un-public — un spectacol — 
pentru iubitul care ar putea (sau nu) să fie acolo. 
Faptul că dezinteresul ei pentru bărbatul de lângă ea 
este sincer, simulat sau ambivalent nu schimbă cu 
nimic situația: nemişcarea şi tăcerea ei indică o 
comunicare multiplă, care conţine, simultan, o 
interacțiune şi un spectacol, 

Semnificaţia acestor exemple este următoarea: 
interacţiunile din viaţa de zi cu zi, care sunt jucate în 
fața unui public, nu sunt neapărat nesincere, necinstite 
sau artificiale, Acţiuni absolut sincere pot fi, totodată, 
şi „spectacole” absolut sincere, Un student poate pune 
o întrebare inteligentă în clasă, atât pentru a primi un 
răspuns din partea profesorului (o interacțiune), cât şi 

pentru a demonstra colegilor săi cât de deştept este (un 
spectacol). Un regizor se poate răsti la un actor, atât 
pentru a-l mustra (o interacțiune), cât şi pentru a 
demonstra restului distribuţiei că el, regizorul, îşi ia în 
serios munca (un spectacol). În general, majoritatea 
conversaţiilor dintre trei persoane îmbracă forma unor 
serii de dialoguri sau interacțiuni între doi dintre 
participanţi, care, simultan, „joacă un spectacol” 
pentru cel de-al treilea. Sinceritatea, candoarea, cinstea 
nu sunt neapărat luate în calcul într-un „spectacol“; 
dar nici ipocrizia, artificialitatea sau şmecheria. 

Piesele de teatru — care înfăţişează interacțiuni 
umane -— înfăţişează adesea şi „spectacole” umane, 
exact în acest sens. În Hamlet, de pildă, Ofelia vorbeşte 
cu Hamlet, ştiind că, ascunşi, Claudius şi Polonius trag 
cu urechea la conversaţia lor; ea apare implicată 
simultan în interacțiune şi spectacol. Amanda, în 
Menajeria de sticlă, se preface că scapă pe jos o batistă, 
pentru a se putea apleca s-o ridice în faţa Laurei — „un 
gest teatral” din partea ei, după cum indică şi 
didascalia lui Williams. 

Prin urmare, spectacolul nu este complet 
separat, nici contrar interacțiunilor şi modalităților de 
comunicare obişnuite dintre oameni. Spectacolul şi 
publicul sunt laturi esenţiale ale vieții noastre zilnice, 
indiferent dacă ne trăim viața cinstit, sincer sau 
prefăcut. Faptul că actrița care interpretează rolul 
Amandei, de exemplu, interacționează şi joacă un 
spectacol, în acelaşi timp, nu este o contradicție; 
acestea sunt, mai degrabă, două nivele comportamen- 
tale — comunicaţionale — în care ea se implică simultan. 

Fireşte că piesele de teatru au şi un public 
„real”, Ofelia joacă un spectacol pentru Claudius, 
Amanda pentru Laura, dar, în acelaşi timp, amândouă 
joacă şi pentru un grup de observatori publici aşezaţi 

în „sală”. Desigur, acest lucru adaugă noi dimensiuni 
problematicii interpretării scenice, dar ele nu sunt în 
întregime separate de restul. A juca, simultan, un 
spectacol pentru un public aflat pe scenă (celelalte 
personaje) şi pentru un public aflat în „sală” nu 
constituie acte contradictorii sau antagonice. Ele pot fi 
integrate şi, în cazul actorilor excepționali, ele chiar 
sunt integrate. 


ACTORUL INTEGRATOR 


Atunci când urcă pe scenă, actorul se confruntă 
cu mai multe nivele de conştiinţă. El trebuie 
interacționeze şi, în acelaşi timp, să joace un spectacol. 
E nevoit să intre în relație, într-un anume fel, cu un 
text, un teatru, un public, cu costume, elemente de 
decor şi de recuzită, cu exigenţele regizorului, 
comportamentul colegilor săi actori şi cu manevrele 
echipei tehnice. Trebuie, de asemenea, să facă față unor 
potenţiale elemente disturbatoare: inevitabila conştiinţă a 
eventualei prezențe în sală a unor critici, gândul la 
situaţia carierei lui profesionale, la relaţiile pe care le 
are — sau doreşte să le aibă — cu colegii săi, în afara 
scenei. Actorul trebuie să facă față angoaselor 
provocate de trac, de tensiunea vocală, de gândul că 
poate nu e într-o formă fizică strălucită, de spaima că 
şi-ar putea uita replicile, că e secătuit emoţional şi — 
lucrul cel mai rău dintre toate - de pierderea încrederii 
în sine. El trebuie să fie spontan fără să se gândească la 
asta şi fără să pară că încearcă să fie spontan. Trebuie 
să lucreze în cadrul strâmt al unui text fix şi totuşi să 
facă în aşa fel, încât cuvintele să emane din el. Trebuie 
să creeze personajul din piesă şi, în acelaşi timp, să fie 
suficient de personal şi de autentic, încât acesta să 

devină o fiinţă vie. Trebuie să se adapteze stilului 
piesei, fără să piardă simţul omenescului. Trebuie să 
fie credibil şi trebuie să fie, în cel mai bun sens al 
cuvântului, teatral. Toate acestea sunt, evident, nişte 
sarcini dificile. 

Desigur că există mulți actori capabili să 
„împace” diversele exigenţe ale interpretării, şi asta în 
mod aproape firesc şi inconştient. Cel puţin, sunt mulți 
care pretind că o pot face. Actorul de film John Wayne, 
de pildă, s-a lăudat odată, spunând: „Nu am avut 
niciodată în viața mea vreo problemă artistică. Citesc 
scenariul şi apoi mă duc şi dau drumul la replici”. Cu 
siguranță că există aptitudini care îi pot situa pe unii 
actori, cel puţin la început de carieră, pe o poziţie de 
start avantajos. 

Dar importanța „talentului natural” şi a 
„măiestriei înnăscute” poate fi exagerată. În primul 
rând, este destul de tentant pentru actorul de succes 
să-şi descrie arta ca rezultat al talentului, mai degrabă 
decât al unui meşteşug însuşit; în felul acesta, el lasă 
impresia că e în afara oricărei inhibiții şi că măiestria 
lui a fost dobândită fără nici un efort. În al doilea rând, 
talentul spontan pe care Wayne şi-l atribuie ar putea să 
fie tocmai motivul pentru care el şi alți actori ca el sunt 
deseori limitați la o arie artistică restrânsă, modestă ca 
subtilitate sau strălucire. În cazul celor mai mulți 
actori, succesul se dobândeşte prin studiu, îndârjire, 
pregătire, prin infinite încercări şi eşecuri, prin 
antrenament, disciplină, experienţă şi muncă. 

Mare parte din munca depusă este pentru 
antrenamentul corpului şi al vocii, Această muncă este 
realizată cu ajutorul unui profesor cu experienţă şi, 
uneori, al unei cărţi bune, Câteva astfel de cărți sunt 
menţionate în Bibliografia acestui volum. 

Mare parte, însă, din munca actorului este 
depusă şi pentru antrenamentul minţii. Acesta este 
subiectul cărții de faţă. e 

Mintea este cea care, prin activităţile ei conştiente 
şi inconştiente, inițiază toate acțiunile noastre — 
inclusiv acțiunea de a interpreta un rol. Mintea este cea 
care controlează concentrarea actorului, urmărirea 
anumitor intenţii, modalitățile prin care el încarnează 
personajul, adoptarea unui stil, randamentul său în 
interiorul contextului teatral. Mintea este cea care 
integrează sarcinile actorului, care integrează actorul 
însuşi. 

Există două tipuri de gândire, care sunt 
importante pentru fiecare actor. Există gândirea din 
timpul pregătirii şi al repetițiilor, pe care actorul o 
foloseşte când îşi lucrează rolul. Şi există gândirea din 
timpul spectacolului. Este vorba de două procese total 
diferite. Primul tip de gândire poate fi analitic, 
psihologic, filosofic, literar sau teatral, în funcție de 
tehnicile specifice prin care fiecare actor îşi pregăteşte 
rolul. Gândirea din timpul spectacolului poate să nu 
aibă nici cea mai mică legătură cu acest tip de gândire, 
cel puţin nu în mod direct. Ea este spontană, liberă şi 
creativă, chiar şi în cele mai rigide piese, stiluri 
dramatice sau tipologii de personaje. Este o gândire 
proiectivă, orientată spre un scop şi optimistă. Este o 
activitate mentală captivantă, chiar palpitantă, uneori. 


Tot ce faci pe scenă trebuie să emane din mintea ta. 


Jason Robards 

Ori de câte ori apar probleme grave în 
interpretarea scenică — probleme precum inhibarea, 
lipsa de concentrare, ieşirea din personaj sau din stil, 
refugiul în sine însuşi, diminuarea capacității 
proiective, a capacităţii de înțelegere sau a reactivității 
emoționale -— acestea sunt cauzate de o gândire 
descentrată, dezordonată şi confuză. De faptul că 
actorul încearcă să se gândească la prea multe lucruri 
în acelaşi timp — la prea multe lucruri contradictorii. 
Pentru a combate o astfel de gândire descentrată, mulți 
actori încearcă „să nu gândească” şi, peste tot în lume, 
există profesori care chiar îi instruiesc în acest sens: 
„Nu gândi! Doar fă!”. Dar ființa umană pur şi simplu 
nu poate să nu gândească — tot aşa cum nu poate, din 
proprie voinţă, să nu audă sau să nu simtă o înțepătură 
de ac. Adevărul este că oamenii gândesc tot timpul, iar 
actorii sunt oameni. Problemele interpretării scenice 
nu-i impun actorului să înceteze să gândească, ci să 
descopere la ce să se gândească. 

O gândire centrată corect trebuie să fie scopul 
fiecărui actor. Atunci când gândirea actorului este 
corect centrată, situația, personajul, stilul şi 
interpretarea sunt părţi ale aceluiaşi proces de gândire, 
părţi ale aceluiaşi „gând”. 


[În deprinderea actoriei] Nu e vorba despre resursele 
emoționale... ci de minte. Cred că mintea este cel mai 
important lucru... Totul ține de gândire. Cred sincer că e vorba 
despre învățarea unui proces de gândire. Despre cum devii 
conştient de ceea ce faci, de ceea ce simți, pentru ca, mai apoi, 
să fii în stare să controlezi toate acestea cu mintea ta, în orice 


fel îți doreşti. 


Anne Bancroft 

Aş putea spune că activitatea actorului în câmpul artei sale 
constă în a învăța să-şi folosească inhibiţiile aşa cum se 
foloseşte de oricare altă parte din el însuşi. 


Stark Young 


Dacă gândirea actorului este corect centrată, 
sarcinile sale sunt integrate. El va putea juca, cu 
sinceritate şi dăruire, în piese cu un înalt grad de 
complexitate, personaje care sunt absolut unice şi 
într-o gamă foarte variată de stiluri, de la foarte natural 
la foarte abstract. Gândirea centrată corect eliberează în 
actor o spontaneitate absolută şi îi poate revela 
acestuia plenitudinea fiinţei sale. În fine, gândirea 
centrată corect îi poate oferi actorului cel mai eficace şi 
mai impresionant instrument al său: puterea 
interpretării scenice. 

Puterea interpretării scenice. Ea înseamnă 
puterea de a mişca, de a ului, de a amuza, de a fermeca, 
de a surprinde, de a înspăimânta, de a delecta şi de a 
implica plenar publicul. Înseamnă „forță”, fireşte, dar 
şi inteligență, graţie, profunzime şi generozitate. Ea 
este baza adevăratei destinderi. Este titlul şi scopul 
ultim al acestei cărți. 

Simt că sunt cel pe care îl interpretez... Trebuie oarecum să fii 
acel om, nu doar acea parte din el care se vede din rol, ci omul 
întreg, mintea lui întreagă... O, Doamne, da, e nevoie să simți 
asta ca s-o poți face. Şi dacă o faci cum trebuie, o simți 
într-adevăr. Trebuie să simţi suferința, pasiunea, amărăciunea. 
Iar acest lucru rupe ceva din tine şi adaugă ceva în tine, aşa 
cum se întâmplă cu toate experiențele emoționale. 


Laurence Olivier 


Filosofii au dezbătut vreme de secole dacă 
trăsăturile de caracter ale unei persoane îi determină 
situația, sau dacă situaţia este cea care îi determină 
caracterul. Într-un fel, e ca şi cum ai dezbate dacă mai 
întâi a fost oul ori găina, şi totuşi e o problemă ale cărei 
implicaţii morale au consecințe importante în lumea 
reală, mai cu seamă în incinta tribunalelor penale şi în 
diplomaţia internațională. 

Din fericire, în cazul actorului, nu e nevoie de 
nici o dezbatere. Din punctul de vedere al actorului, 
dominantă este situația, şi nu caracterul. Acest lucru ză 
adevărat dintr-un motiv cât se poate de evident: î 

piesele de teatru, toți oamenii şi toate personajele se gândesc 
mai mult la situația lor decât la personalitatea sau la 
caracterul lor. Noi nu ne trăim viaţa de zi cu zi 
concentrându-ne asupra caracterului nostru, ci asupra 
situaţiilor în care ne găsim: la ce oră soseşte autobuzul, 
ce vrea cutare persoană să-mi spună, cine e tipul de 
colo, ce vrea să însemne cutare lucru şi aşa mai departe. 
Pentru ca actorul să poată da viață personajului său, el 
trebuie să se poarte aidoma persoanei vii pe care o 
reprezintă personajul său, adică să se concentreze nu 
doar asupra personalității personajului său, ci, mai cu 
seamă, asupra situației acestuia. Asemenea 
personajului său, actorul trebuie să privească în afara 
lui şi înspre viitor, şi nu înăuntrul său şi în trecut. 
Acest lucru devine extrem de limpede datorită 
unui interesant experiment de psihologie socială. În 
1971, profesorii Edward Jones şi Richard Nisbett, au 
invitat un număr de subiecți să „evalueze” diverşi 
indivizi conform unei grile standard de trăsături de 
caracter: de la foarte voluntar la indulgent, de la agresiv 
la blând şi aşa mai departe. Printre persoanele pe care 
urmau să le caracterizeze se numărau, printre alții, şi 
taţii lor, prietenii lor, Walter Cronkite? şi ei înşişi. Dacă 
doreau, puteau să dea şi răspunsuri de genul „în funcție 
de situație”, pentru oricare dintre persoane sau 
trăsături de caracter. Rezultatele au demonstrat un 
lucru foarte interesant: în marea lor majoritate, subiecţii 
au folosit expresia „în funcţie de situaţie” referindu-se 
numai la ei înşişi, în timp ce, în cazul prietenilor, taților 
sau al domnului Cronkite, ei au fost în stare să găsească 
trăsături de caracter fixe. Cercetătorii au ajuns la 


z Walter Leland Cronkite este un celebru prezentator de ştiri american. 
În perioada 1963-1981 a prezentat ştirile de seară ale postului de 
televiziune CBS şi era considerat „cel mai de încredere om al 
Americii”. (Nota trad.) 

concluzia că ființa umană este deosebit de egocentrică 
din acest punct de vedere: cu toții credem, sugerează 
cei doi profesori, că „trăsăturile de personalitate sunt 
lucruri pe care le au ceilalți”. În schimb, pe noi înşine 
ne percepem drept nişte ființe fluide, nişte spirite 
naturale ale căror comportamente nu izvorăsc dintr-un 
atribut de personalitate rigid, ci se manifestă „în funcție 
de situaţie”. În viaţa noastră, ceilalţi sunt „personajele“8. 

Prin urmare, interpretând un personaj care e o 
ființă umană, actorul trebuie să joace egocentrismul 
propriu personajului. El trebuie să joace personajul din 
punctul de vedere al personajului, şi nu din propriul său 
punct de vedere. El trebuie să fie acea persoană din 
piesă care nu se gândeşte la sine ca la un „personaj”, ci, 
mai curând, la comportamentul său, văzut ca fiind 
esențialmente un răspuns la o situaţie. Pe scurt, el 
trebuie să se concentreze în totalitate asupra situației în 
care se află personajul său; acesta va fi punctul central 
al întregii munci a actorului. Dezvoltarea personajului, 
a stilului şi a tehnicilor de joc sunt consecinţe care 
derivă din această concentrare pe situație, şi nu lucruri 
adăugate ulterior acesteia. 

În acest scop, trebuie să ne limităm aici la analiza 
interacțiunilor, fără a lua în discuţie trăsăturile 
personajului, necesitățile stilistice sau constrângerile 
spectacolului. Vom explora, aşadar, doar acele 
modalități prin intermediul cărora actorul trăieşte viața 
pe scenă. Nu trebuie, desigur, nici să confundăm 
partea cu întregul şi să spunem (aşa cum au afirmat 
unii dintre cei mai idealişti adepți ai lui Stanislavski) că 
aceasta este esența jocului actoricesc; trebuie să vedem 
situația ca fiind, mai degrabă, temelia pe care se 


L Cf. Edward E. Jones and Richard E. Nisbett, The Actor and the Observer: 
Divergent Perceptions of the Causes of Behavior (1971), p. 2- 

construiește spectacolul. Deoarece, dacă nu a reușit 
mai întâi să reprezinte, în mod efectiv, o persoană pe 
scenă, actorul nu va putea nicicând să reprezinte un 
personaj, nici să creeze un stil sau să electrizeze 
publicul în timpul spectacolului. 


SITUAȚIA ŞI CONTEXTUL 


Situaţia piesei este situația existentă între 
personajele piesei. Totuşi, situația există înăuntrul 
contextului teatral, care e un cadru mult mai larg. 
Contextul poate fi teatrul, cu proscenium-ul său, cu 
decorul, luminile, textul şi publicul său, sau poate fi 
oricare alt mediu al artei teatrale. 

Pentru ca actorul să se concentreze pe deplin 
asupra situaţiei personajului său, el trebuie să găsească 
o cale de a nu se concentra în mod direct pe contextul 
său teatral. Aceasta este probabil preocuparea majoră a 
actorului şi este o problemă mentală. 

Gândiţi-vă la un sportiv, la un jucător de 
baseball, de pildă. Cele două lumi ale sale sunt foarte 
diferite. Contextul lui este lumea baseball-ului; acolo, 
trei aruncări prost prinse aduc o eliminare, o minge 
trimisă departe peste gard înseamnă o repliere comodă 
pentru aruncător, un sezon reuşit aduce cu sine 
reînnoirea contractului pentru anul următor, o relație 
bună cu „fanii” constituie puncte în plus în favoarea 
negocierii unei măriri salariale. Toate aceste informații 
sunt adevărate, dar jucătorul nu se poate gândi în chip 
nemijlocit la ele în clipa când e gata să lovească 
mingea. Ele trebuie suprimate din conştiinţă şi împinse 
spre zonele mai adânci ale minţii. 

Acest lucru se realizează printr-un efort conştient 
numit concentrare, Concentrarea jucătorului de baseball 

este orientată, în totalitate, asupra factorilor situaționali, 
şi nu asupra factorilor contextuali. În baseball, situaţia 
se referă la numărul eliminărilor, oamenii din apărare, 
cine aruncă mingea, care este scorul şi aşa mai departe. 
Pe lângă asta, mai există câţiva factori impalpabili care 
întregesc situația: atmosfera, moralul (coechipierilor şi 
al adversarilor), umezeala solului, epuizarea şi tacticile 
evidente ale celorlalți jucători. Concentrarea jucătorului 
pe aceste aspecte situaționale ale jocului este totală, cel 
puţin atât cât e omeneşte posibil. Tocmai această 
completă cufundare în situație creează emoția şi însăşi 
raţiunea pentru care există competiţia sportivă’. 

Se cuvine să remarcăm aici un lucru important: 
jucătorul nu va reuşi să-şi atingă scopurile contextuale 
decât concentrându-se exclusiv asupra celor situaționale. 
Dacă această concentrare este absolută, iar puterea şi 
talentul îi vin în ajutor, el va câştiga atenţia 
spectatorilor şi aprecierea patronilor de club, chiar 
dacă echipa lui pierde din când în când. În schimb, 
dacă urmăreşte în mod direct câştigurile contextuale, el 
va fi acuzat de grandomanie, foame de publicitate şi de 
faptul că cerşeşte admirația publicului; drept urmare, 
rareori reuşeşte să mai rămână în branşă. 


° Această imersiune totală a sportivului în joc i s-a părut istoricului grec 
Herodot suficient de interesantă ca să vadă în ea însăşi rațiunea pentru 
care au fost inventate, la început, jocurile. Herodot atribuie lidienilor, 
care au trecut printr-o mare foamete, inventarea jocurilor. El relatează: 
„Câtăva vreme, oamenii au îndurat răbdători, dar, mai apoi, când au 
văzut că nimic nu se schimbă, au început să caute ceva care să le 
distragă atenţia de la nenorocire. Au fost născocite diverse expediente: 
de exemplu, au inventat zarurile, bilele şi jocurile cu mingea... 
Modalitatea pe care au găsit-o de a folosi aceste invenţii spre ari ajuta 
să îndure foamea a fost accea de a alterna mâncarea şi jocul: într-o zi 
jucau în continuu, astfel încât n-aveau timp să se gândească la 
mâncare, iar în cealaltă mâncau fără să joace deloc. Ei au reuşit să 
trăiască aşa timp de optsprezece ani”. The Histories, Cartea Întâi, 
tradusă de Aubrey de Selincourt (1954), pp. 52-53. 

Implicarea situaţională este singurul mod de a 
suprima conştiinţa contextuală. Aceasta este una dintre 
marile ironii ale conştiinţei: este imposibil ca, la 
comandă, să nu te gândeşti la ceva. Când ţi se spune: 
„Nu te gândi la o girafă mov”, nu poți să nu te gândeşti 
la ea, pentru că mai întâi trebuie să te gândeşti la ce nu 
trebuie să te gândeşti. Psihologii numesc asta „dubla 
constrângere”. Dacă ni se spune „nu încerca să faci 
nimic”, nu putem urma această indicație decât făcând 
ceva (încercând să nu încercăm), deci nu avem cum să 
nu ratăm. „Relaxează-te!” este o dublă constrângere 
des întâlnită, pentru că a te relaxa înseamnă a nu face 
absolut nimic, dar comanda de a te relaxa cere un efort, 
ceea ce este exact opusul relaxării. „Nu urma această 
comandă” reprezintă maxima dublă constrângere; 
după cum îndemnul „Poartă-te pe măsura vârstei tale” 
nu este, în mod evident, decât o variantă inteligentă a 
acesteia”, 

Singurul mod de a suprima conştientizarea 
contextuală este acela de a-ți umple mintea cu alt-ceva. 
Concentrându-se pe aceste ultimele fraze, cititorul a 
uitat de girafa mov, cu toate că acest lucru nu s-a putut 
întâmpla uitând pur şi simplu. Mintea nu se poate 


1 Teoria dublei constrângeri (double-bind) a fost propusă prima oară de 
Gregory Bateson şi colaboratorii săi, în 1956. Bateson afirmă că dubla 
constrângere este patogenă, fiind una dintre principalele cauze ale 
schizofreniei — ca atunci când o mamă impune permanent duble 
constrângeri fiului ei, forțându-l să adopte moduri ridicole şi 
distorsionate de gândire. De altfel, conceptul părea să-i fie familiar şi 
lui Shakespeare, după cum reiese din remarca lui Claudius în Hamlet: 
„like a man to double business bound, I stand in pause where 1 shall 
first begin, and both neglect”, / „Şi ca un om pornind la două trebi, Mă 
cumpănesc unde să-ncep, şi uit de amândouă” (act III, scena 3). (Trad. 
Leon D, Leviţchi şi Dan Duţescu, în W. Shakespeare, Opere complete, 
vol. 5, București, Univers, 1986, p. 358.) Vezi Bateson, Steps to an Ecology 
of Mind (New York, 1972), mai ales pp. 201-278, 

ocupa decât cu un singur lucru o dată; ochiul minţii 
trebuie să se focalizeze pe un singur lucru. 

Asta nu înseamnă, în nici un caz, că actorul nu 
conştientizează problemele contextuale - lucru pe cât 
de nedorit, pe atât de imposibil - ci doar că el nu se 
concentrează asupra lor în timp ce joacă. Considerentele 
de ordin contextual, împinse în zonele mai adânci ale 
minţii, vor ieşi la suprafață la momentul potrivit, 
propulsând interpretarea la potențialul ei maxim. Dar 
acest lucru nu se întâmplă decât atunci când situaţia 
este pe deplin realizată şi poate fi jucată în totalitate. 
Chiar şi atunci, concentrarea actorului, adică gândirea 
lui conştientă din timpul jocului, este în întregime 
dedicată rezolvării cu succes a situației personajului 
său — cu alte cuvinte, dorinței de a învinge. 


DORINȚA DE A ÎNVINGE 


îi Situaţiile nu sunt statice, ele sunt dinamice. 
Intreaga viaţă este fluidă şi relativă; chiar şi în lumea 
ştiinţei, de la Einstein încoace, ni se dă de înţeles că 
ideea unui „moment în timp” nu este operațională. 
Situaţia jucătorului de baseball, în momentul 
când ajunge să lovească mingea cu bâta, este o fuziune 
mobilă şi dinamică de stări, sentimente, percepții, 
împrejurări neprevăzute şi idei. Acestea sunt evenimente 
(ipotetice, temute, aşteptate sau proiectate) care 
fuzionează în mintea jucătorului. Ele ar fi absolut 
haotice dacă n-ar fi organizate, aşa cum sunt ele, 
într-un fel de structură utilă. Această structură o 
constituie dorința de a învinge, Victoria - dorința de a 
învinge - este configurația mentală care determină 
modul în care jucătorul apreciază situaţia şi felul cum 
acționează asupra ei. Pentru jucătorul profesionist nici 

nu se pune problema să zăbovească prea mult 
gândindu-se la victorie. Antrenorul de fotbal american 
Vince Lombardi a exprimat succint această idee 
devenită crezul sportivului profesionist: „Victoria nu 
este cel mai important lucru. Este unicul lucru”. 
Concentrarea sportivului asupra dorinței de a învinge 
este cea care structurează atât imersiunea sportivului 
în situaţie, cât şi fascinația spectatorului; dacă fanii 
simt că sportivul nu încearcă să învingă, ei devin nu 
doar neinteresați, ci şi furioşi. 

Desigur, când e vorba de un sportiv, „a câştiga” 
presupune o victorie de tip cantitativ, cu reguli de joc 
care răsplătesc un comportament sau altul cu atâtea 
sau atâtea puncte. De asemenea, în sport, victoria unei 
persoane înseamnă de obicei înfrângerea alteia; în acest 
sens, sportul constituie o metaforă imperfectă a vieții şi 
a teatrului. Dar paralela inițială rămâne valabilă: în 
jocul actorului, ca şi în sport, situaţiile devin dinamice 
atunci când se urmăreşte o victorie, atunci când actorul îşi 
propune să câştige. 

A câştiga în viață sau a câştiga pe scenă nu 
înseamnă neapărat că altcineva pierde; înseamnă pur şi 
simplu atingerea unui scop pe care tu însuți ți l-ai 
propus. Scopurile izvorăsc din instinctele umane 
primare: supraviețuirea, dragostea, fericirea şi validarea. 
Toate ființele umane îşi direcționează acțiunile, uneori 
în mod eficient, alteori nu, spre scopuri care îşi au 
originea în aceste instincte general umane. 

| Fundamentul universal al unei interpretări 
actoriceşti credibile — şi acest lucru este valabil în cazul 
oricărui personaj, din orice piesă, în orice stil de 
interpretare — constă în redarea cu acuratețe a unui 
personaj, care, asemenea unei ființe vii, încearcă să-şi 
atingă scopurile, adică încearcă să dobândească ceva 
pentru sine: împlinire, satisfacţie, fericire. E foarte 

posibil ca el să nu ştie exact ce urmăreşte, poate că e 
vorba de un ins rătăcit, precum un cerşetor nebun", 
sau de unul psihotic, pervers, depravat sau bizar, dar 
cert e că urmăreşte ceva ce, pentru el, reprezintă o 
victorie. 

Fireşte, personajul poate să nu obțină niciodată 
victoria pe care o urmăreşte. Acesta este un lucru pe 
care îl va hotărî dramaturgul sau regizorul. Poate că ar 
fi mai bine să spunem că acest lucru îl va hotărî 
publicul; şi, chiar mai mult decât atât, poate că, de fapt, 
ar fi mai corect să spunem că nimeni nu va hotărî 
vreodată asta. Din perspectiva unei analize obiective, 
„victoria” este un lucru abstract şi, la urma urmelor, un 
concept destul de vag. „A-i clasifica pe oameni în 
învingători sau ratați înseamnă a privi natura umană 
dintr-un punct de vedere îngust şi părtinitor”, spunea 
Cehovi?. „Eşti victorios sau nu? Dar eu? Dar 
Napoleon? Dar servitorul tău, Vasili?” Actorul nu 
poate hotărî victoria sau înfrângerea personajului său. 
Tot ce poate face, jucându-şi personajul, este să încerce 
să câştige. Şi aceasta deoarece personajul însuşi, văzut 
ca o persoană reală, încearcă să câştige. 

Înseamnă că „a te pune în situația unui 
personaj” echivalează cu o concentrare dinamică şi 


u În original, Bedlam Beggar. Literal, sintagma se traduce cu „cerşetor 
de la Bedlam”. Bedlam este prescurtarea de la Bethlem Royal Hospital, 
cel mai vechi spital din Londra, înființat în secolul al XIII-lea, care a 
devenit, începând cu secolul al XV-lea, şi azil psihiatric. Unii dintre 
pacienţii suferind de boli mintale erau eliberaţi şi primeau 
„autorizaţia” să cerşească. Ei aveau drept semn distinctiv o tăbliță de 
tinichea prinsă de braţ. În Regele Lear de Shakespeare, Edgar, fiul lui 
Gloucester, după ce este surghiunit din ţară, se deghizează într-un 
cerşetor nebun (Bedlam Beggar), luându-şi numele de Sărmanul Tom, 
spre a putea rămâne nepedepsit în Anglia. 

u Anian Chekhov, Letters, ed, Michael Heim şi Simon Karlinsky (1973), 
p. 122. 

precisă asupra victoriilor pe termen lung sau scurt ale 
personajului. Punându-se în situația personajului, 
actorul se concentrează pe îmbunătățirea situației 
personajului său. Scopul său nu este i analiza, ci 
acțiunea, el nu urmăreşte să înţeleagă, ci să câştige. 
Despre asta e vorba în viaţa tuturor, despre asta e 
vorba în viața personajelor şi asta trebuie să înfățişeze 
actorii. Dacă actorul joacă un personaj care nu încearcă 
să câştige într-o situație de viață, el va avea tot atâta 
succes în fața publicului ca un boxer care abandonează 
lupta. 


Tu eşti purtătorul de cuvânt al personajului tău, tu eşti cel 
care îi pledează cauza. Oare vei câştiga sau vei pierde? Nu va 
exista Teatru dacă ai să pari de la bun început un învins. 


Clive Swift 


„Există cazuri în care lucrurile nu sunt atât de 
evidente cum apar ele aici. Există personaje în 
literatura” dramatică din toate epocile care par 
descumpănite şi învinse de viață, plictisite, dezgustate, 
pornite impotriva fericirii, a dragostei şi, în general, 
nihiliste. Actorii lipsiţi de experiență apelează în mod 
frecvent la interpretarea nihilistă a acestor personaje, 
pentru că ea e facilă şi nu prezintă nici o amenințare 
personală pe durata jocului. Şi totuşi, există şi în acest 
caz victorii mai adânci, victorii pozitive, şi ele trebuie 
jucate. Până și cel mai deziluzionat personaj tânjeşte în 
adâncul lui după bucurie; până şi cel mai antiromantic 

simte nevoia profundă de confirmare; până şi cel mai 
derutat îşi doreşte claritatea. În ultimă instanţă, refuzul 
de a-ți lua viața rămâne în sine, un act fundamental 
pozitiv, care confirmă că nevoia de victorie se 
converteşte într-o căutare activă. Scopul actorului este 
tocmai acela de a afla care anume victorie poate fi 
dorită, ce fel de îmbunătățiri situaţionale pot fi căutate, 
ce fel de câştig poate fi urmărit. 


INTENȚIILE 


Importanța acestora nu poate fi subliniată 
îndeajuns. Termenul cel mai frecvent folosit pentru a 
defini drumul personajului spre victorie este intenția 
(uneori „obiectivul”), şi, teoretic, toate şcolile în care se 
studiază teatrul cad de acord asupra a trei principii: 

1. Actorul trebuie să joace intenții, nu atitudini 
sau indicaţii. 

2. Există o ierarhie a intențiilor, incluzând 
intenţiile mari (supraintențiile) şi pe cele mici, 
intențiile de moment (subintențţiile). 

3. Intenţiile sunt exclusiv pozitive. „Nu poţi juca o 
intenţie negativă.” 


Intenţiile sunt, desigur, intențiile personajului; 
ele sunt situaționale, şi nu contextuale. Principiul unu, 
de mai sus, se referă la faptul că actorul trebuie să se 
concentreze asupra ameliorării situației personajului 
său, mai degrabă decât să ia anumite atitudini şi 
posturi sau să arate publicului că el este personajul. 
Jucătorul de baseball, de exemplu, joacă pur şi simplu 
baseball, el nu încearcă să semene cu un jucător de 
baseball, Hamlet încearcă să- şi îmbunătăţească situația 
în faţa lui Claudius, şi nu umblă fără rost pe scenă, 

e cu un danez melancolic. 
tul că unele victorii sunt de 
enerale decât altele; nevoia 
dicta scopul căsătoriei cu 


încercând să semen 
Principiul doi implică fap 
durată mai lungă şi mai & 


de dragoste, de pildă, poate „căi 
Julieta, care poate dicta dorința de a-l trezi din somn pe 


călugărul Lawrence. În această ierarhie, cea dintâi este 
o supraintenţie, ultima o subintenție. Iar principiul trei 
indică faptul că toate intențiile ar trebui să fie 
exprimate sub aspectul lor pozitiv, adică să se refere la 
lucrurile pe care personajul vrea să le facă, şi nu la cele 
pe care nu vrea să facă. Este pur şi simplu o problemă 
de perspectivă. Dacă cineva vrea să evite frigul, putem 
să spunem la fel de bine că această persoană caută 
căldura. În termeni analitici, ambele variante sunt 
corecte, dar numai ultima poate fi interpretată cu forţa 
şi intensitatea necesare. 

În acest moment, ar fi binevenite câteva 
exemple implicând situații, contexte, dorința de a 
învinge şi intenții. 


EXERCIȚIU: ÎNDEPĂRTAREA PUBLICULUI 


Luaţi o scenă naturalistă care a fost memorată, 
repetată şi jucată în fața unor spectatori, de 
preferință într-o clasă de actorie. Refaceţi scena 
într-un spațiu public, o cantină studențească, de 
exemplu, sau peluza unui stadion în timpul 
unui eveniment sportiv sau al concertului unei 
formaţii. Apoi puneţi „spectatorii” să se 
amestece cu restul publicului care împarte 
acelaşi spaţiu cu actorii. Unii dintre spectatori 
Ror fi E PALE ca fiind prieteni ai unuia 
intre actori, alții ai altuia, unii ai amâ 
unii ai niciunuia. Lăsaţi-i pe toți pier cn 


52 


Scanned with CamScanner 


PUTEREA INTERPRETĂRII SCENICI 


inclusiv pe profesor, dacă este vorba despre o 
clasă de actorie — să participe activ, să fie 
„personaje” în scena astfel refăcută. Puneţi apoi 
personajele să joace din nou scena reacționând 
la toţi stimulii pe care îi furnizează noul 
mediul, fără a ține cont de rigorile unei 
reprezentații. Repetaţi exercițiul de mai multe 
ori. 


Îndepărtarea publicului este adesea unica 
modalitate prin care un actor poate deveni pe deplin 
conştient de toate „trucurile” reprezentaţiei, trucuri 
care se ivesc în mod automat, de fiecare dată când acesta 
urcă pe scenă (pe orice scenă, chiar şi pe podiumul unei 
clase de actorie). Suntem obişnuiţi cu tehnica de scenă 
din fragedă pruncie, o vedem nu doar pe scena de 
teatru, dar și în reclamele de televiziune, la conferințele 
publice şi în discursurile politice. E greu să devenim 
conştienţi de propriile noastre exagerări atunci când ne 
expunem în public, e greu să nu apelăm la ele şi să nu 
le folosim. Când ne sunt semnalate, avem tendința să 
le negăm. (În sinea noastră, nu neapărat şi în cuvintele 
noastre, suntem cu toții capabili să spunem: „te rog, 
spune-mi sincer ce părere ai despre felul cum am 
jucat”, pentru ca apoi să respingem, în sinea noastră, 
tot ce ni se spune.) 

Exerciţiile, precum cel de mai sus, sunt mai 
utile decât orice apreciere critică. Dublul statut de 
participanți şi observatori ne permite să sesizăm 
imensa diferenţă dintre a interacţiona şi a juca, precum 
şi imensul potenţial de teatralitate prezent atunci când 
interacționezi fără „trucurile” jocului. În acelaşi timp, 
devenim conştienţi de uriaşul şi inutilul bagaj cu 
„tehnici de joc” slab elaborate, imature, pe care le-am 
preluat inconştient și pe care ne bazăm din 

automatism, ridicând astfel o barieră între noi înşine şi 
capacităţile noastre cele mai eficiente de interpretare. 


JOCURILE ŞI META-JOCURILE: 
IMPROVIZAȚIILE 


Jocurile constituie o altă modalitate de a 
suprima din contextul spectacolului acel tip de 
comportament generat de ideea „interpretării” scenice, 
deoarece implică actorul în interacțiuni situaționale. 
Deşi jocurile au devenit cu adevărat populare în 
pregătirea actorului odată cu apariția, în 1963, a 
lucrării Violei Spolin, Improvisation for the Theatre 
(Improvizaţii pentru teatru), ele nu sunt tocmai o apariție 
nouă. Jacques Copeau le utiliza ca exerciții în 
antrenamentul trupei sale de la Théâtre du Vieux 
Colombier în 1913, şi ne putem imagina că erau 
frecvent utilizate în commedia dell'arte, dar chiar şi 
înainte de aceasta. Fireşte, jocurile sunt, în primul 
rând, sisteme care se bazează în cel mai înalt grad pe 
improvizație şi — spre deosebire de piesele de teatru — 
nu au un final prestabilit. Din acest motiv, jocurile pot 
fi jucate mai uşor decât un rol scris, tocmai pentru că 
neştiința jucătorului privitoare la evoluția situaţiilor 
este autentică şi, în consecință, implicarea sa în acțiune 
este mai liberă şi mai deplină. Jocurile şi improvizaţiile 
sunt frecvent utilizate de regizori şi de profesorii de 
actorie pentru a-i determina pe actori să se implice, din 
punct de vedere situațional, mai profund decât atunci 
când lucrează la o scenă scrisă sau la o piesă dată. 
Scopul pedagogic este pe deplin atins atunci când 
actorul reuşeşte să transfere tipul de implicare pe care 
îl presupune un joc în interpretarea unui rol bazat pe 
un text dramatic, 

EXERCIȚIU: JOC - JOC SCENIC 


Memoraţi şi repetați, împreună cu un partener, 
o scurtă scenă naturalistă care implică un 
conflict verbal (dar nu şi unul fizic) ca, de pildă, 
cearta dintre un tată şi un fiu, un soț şi o soție 
sau dintre două surori. Dacă acest exercițiu se 
desfăşoară într-o clasă de actorie, toți studenții 
vor fi împărțiți în echipe de câte doi şi toți vor 
pregăti scene similare. Jucaţi scenele. 

Apoi jucaţi un joc fizic, fie în doi (de pildă, tenis 
de masă, scanderberg sau alergare), fie în 
echipă (cum ar fi „Țară, ţară vrem ostaşi...” sau 
„Vulpea şi ogarul”). Analizaţi, comparativ, 
nivelul energiei investite în interpretarea scenei 
față de cel din joc. A fost jocul mai intens? A 
presupus mai multă „grijă” din partea 
participanților? A generat mai multă implicare 
emoțională? A fost conflictul mai acut, mai 
precis, mai „real“? De obicei, răspunsul la unele 
dintre aceste întrebări va fi „da”. 

Dacă acest exercițiu este realizat într-o clasă de 
actorie, încercați următorul experiment. leşiţi 
afară într-o zi frumoasă şi găsiți o zonă liberă, 
în apropierea unui spațiu public cu lume. 
Acolo, interpretați două sau trei dintre scenele 
pregătite, fără să depuneţi eforturi pentru a 
atrage spectatori. Jucaţi apoi, cu multă energie, 
„Țară, țară vrem ostaşi...”. Care activitate 
atrage spontan cel mai mare număr de 
spectatori ocazionali? De fiecare dată când s-a 
făcut acest experiment, jocurile au atras mai 
mulți spectatori decât interpretarea scenelor. 
Tocmai pentru că jocul presupune mai multă 

energie, mai multă grijă şi un mai mare grad de 
intensitate din partea participanţilor, el este 
mult mai fascinant pentru trecătorii din 
preajmă care se opresc şi rămân să asiste ca 
spectatori. Ín concluzie, pura energie 
emoțională şi fizică este în sine „teatrală 7 chiar 
şi atunci când îmbracă forma unui simplu joc 
de copii. i 

Acum, contopiți jocul şi interpretarea unei scene, 
implicându-vă simultan în ambele. Perechea de 
actori care interpretează o scenă se angajează 
simultan şi într-unul dintre jocuri. De exemplu, 
scena dintre tată şi fiu este interpretată în timp 
ce actorii joacă tenis de masă. Soțul şi soția 
dintr-o scenă conjugală îşi rezolvă problemele 
casnice în timp ce fac scanderberg (în acest caz, 
este de preferat versiunea în picioare, în care cei 
doi oponenți încearcă, în timp ce îşi strâng 
mâinile, să se dezechilibreze reciproc). Cearta 
dintre surori are loc în timp ce ele se întrec în 
alergare. 

Pentru reuşita acestui exercițiu, jocul nu trebuie 
pregătit dinainte printr-o repetiție şi nici scena 
nu trebuie adaptată la cerințele jocului; 
încercați pur şi simplu să câştigaţi jocul şi, în 
acelaşi timp, cearta. Sprijiniţi-vă pe victoria din 
joc pentru a câştiga conflictul din scenă şi, 
invers, folosiți victoria în cazul conflictului 
pentru a câştiga jocul. 


Concentrarea pe situația impusă de joc, precum 


şi intenţia de a câştiga adânceşte interacţiunea şi face 
ca atenţia actorului-jucător să nu fie acaparată de 
situaţia contextuală, iar energia personală investită să 
fie tot mai mare, Drept consecinţă, combinaţia dintre 


56 


Scanned with CamScanner 


PUTEREA INTERPRETĂRII SCENICE 


acţiunea jocului şi interpretarea unei situații devine un 
mecanism teatral intens, pe care l-au exploatat mulți 
dramaturgi şi scenarişti. Punctul culminant al actului 
întâi din piesa Vedere de pe pod de Arthur Miller ne 
oferă un exemplu elocvent: Marco şi Eddie se întrec 
într-un concurs de ridicat greutăți (încercând să ridice 
un scaun, ținându-l doar de un singur picior) în timp 
ce, în sinea lui, fiecare îi contestă celuilalt dreptul de a 
controla o anume situație familială. De asemenea, în 
Hamlet se pune capăt unei multitudini de conflicte 
interioare printr-un duel. Adesea, filmele ne propun 
momente culminante plasate în timpul unui meci 
decisiv, în ringul de box, la o partidă de pocher, un joc 
de biliard sau chiar la un concurs de mâncat ardei iuți. 
Şi regizorii folosesc situaţii sau interpretări prezente în 
jocuri, incluzându-le în scene cu conflict dramatic, 
adesea sugerând că personajele „boxează”, „se 
duelează”, „luptă în turnir” sau „se înfruntă” în cadrul 
unui concurs. Actorii trebuie să fie conştienţi de 
potenţialul jocurilor şi al competiţiilor similare în 
descătuşarea celor mai intense energii şi să le 
folosească în pregătirea lor. 


UN META-JOC: MĂSLUIREA JOCULUI 


Un meta-joc înseamnă, literal, un „joc despre 
joc”. Un exercițiu fascinant de acest gen este cel 
numit „măsluirea jocului”. El se adresează unui 
grup de actori. 

În „Măsluirea jocului”, liderul grupului alege 
un joc simplu, în doi, de tipul celor menţionate 
în exercițiul precedent, de preferință un joc 
scurt, care poate fi jucat cu uşurinţă de oricine. 
Apoi liderul împarte grupul în echipe de câte 
doi adversari, pe cât posibil la fel de dotați 

pentru respectivul joc. Perechile de adversari 
vor trebui să se înfrunte, succesiv, ținând cont 
de următoarea regulă: liderul grupului va 
comunica, în prealabil, fiecărui cuplu în parte, 
dacă vor juca O partidă „corectă” sau una 
„măsluită”. Dacă li se va spune să joace o 
partidă corectă, adversarii se vor comporta în 
mod firesc, încercând fiecare să obțină victoria. 
Dacă, însă, sunt puşi în situaţia de a juca o 
partidă „măsluită”, ei se vor preface că sunt 
într-o competiție cinstită, trebuind însă să 
obţină scorul prestabilit de liderul grupului. Cu 
toții asistă apoi la această serie de partide şi 
votează care au fost „corecte” şi care 
„măsluite”. După o rundă de meciuri, 
meta-jocul este repetat de două sau trei ori, cu 
alte instrucțiuni din partea liderului de grup. 
Câştigătorii meta-jocului sunt cei care reuşesc 
să convingă spectatorii că atât meciurile 
corecte, cât şi cele măsluite pe care le-au jucat 
au fost cinstite — sesizând în acelaşi timp 
incorectitudinea celorlalte echipe. 

Dacă doriți, puteți ţine scorul acestui joc. 
Acordaţi-vă un punct ori de câte ori ați intuit 
exact dacă partida pe care o urmăriţi este 
corectă sau măsluită şi un alt punct ori de câte 
ori un alt jucător votează partida voastră ca 
fiind „corectă”. Reţineţi că se obţine acelaşi 
număr de puncte, atât în cazul în care partidele 
corecte sunt identificate ca atare, cât şi atunci 
când partidele măsluite au trecut drept 
„Corecte” în ochii spectatorilor; aparența de 
onestitate este la fel de esențială atât pentru 
meciurile oneste, cât şi pentru cele măsluite. 

A juca un joc măsluit şi a încerca să convingi 
participanţii că asistă la o partidă corectă, este, 
structural vorbind, acelaşi lucru cu a juca un rol într-un 
spectacol; în general, cei care participă la astfel de 
evenimente măsluite, ca de pildă luptătorii profesio- 
nişti, sunt consideraţi a fi mai degrabă actori decât 
sportivi. Tema evenimentului sportiv măsluit este, de 
altfel, destul de des întâlnită în teatru (de exemplu 
piesa lui Howard Sackler, The Great White Hope (Marea 
speranță albă), în parte şi din cauza aspectelor 
pirandelliene pe care le presupune jocul unui actor 
interpretând un sportiv care joacă un rol asemenea 
unui actor. 

Este interesant de semnalat faptul că în cazul 
„măsluirii jocului” nu este deloc neobişnuit ca jucătorii 
„corecţi” să fie percepuți ca fiind „necinstiți” de către 
observatori. Acest lucru este consecința dublei 
constrângeri suscitate implicit de exigenţa de a părea 
„corect”. Pentru a încerca să pari „cinstit”, trebuie să te 
gândeşti în prealabil ce presupune „a părea cinstit”; cu 
toate acestea, una dintre caracteristicile cele mai 
importante ale unei persoane cu adevărat cinstite este 
că ea nu consideră necesar să depună eforturi în acest 
sens. Ea pur şi simplu este cinstită şi nu simte deloc 
nevoia să problematizeze acest lucru. A „nu te gândi la 
cât de cinstit pari în ochii celorlalți” este, desigur, o 
comandă imposibilă dacă cineva îşi propune s-o 
urmeze nemijlocit; ea este, însă, pentru actorul-jucător 
o şansă de a testa cât de bine se poate implica într-o 
situaţie, fără a ţine cont de considerații contextuale. 
Tuturor participanţilor la un exerciţiu de măsluire a 
jocului trebuie să li se ofere ocazia să joace, în cadrul 
meta-jocului, atât jocuri „corecte”, cât şi „măsluite”. 

VICTORIA: PREZENT ŞI VIITOR 


Ne bucurăm de victorie în prezent, însă aspirăm 
la ca în viitor. Atât bucuria prezentă, cât şi proiectarea 
unei victorii viitoare sunt aspecte vitale ale artei 
actorului. 

Nu ne gândim deseori la acest aspect, dar 
majoritatea momentelor de luciditate din viața noastră 
sunt victorii, mai mici sau mai mari, care ne provoacă 
măcar un licăr de bucurie. Zâmbim cuiva şi acel cineva 
ne întoarce zâmbetul: am „câştigat” ceva foarte plăcut 
şi ne bucurăm de victorie. Simţim nevoia să ne aşezăm, 
vrem să ne aşezăm, aşa că ne căutăm un loc unde să ne 
aşezăm şi ne bucurăm de faptul că stăm jos. O altă mică 
victorie cu doza ei aferentă de plăcere. 

Ne angajăm într-o conversaţie pentru că ne 
interesează; când încetează să ne mai intereseze, găsim 
o modalitate s-o abandonăm şi savurăm apoi tăcerea. 
În sport, de cele mai multe ori, victoria înseamnă că 
altcineva trebuie să piardă, dar în viață putem foarte 
bine să obținem o victorie pe cont propriu. Pentru cei 
mai mulți dintre noi, mare parte din momentele vieții 
noastre cotidiene sunt victorii. Desigur, „marile victorii” 
pot să depăşească cu mult posibilitățile noastre (altfel 
de ce ar mai exista raiul? după cum se întreba 
Browning) şi noi să ne cufundăm, zi de zi, săptămână 
de săptămână, tot mai adânc în depresie; cert e că 
zilnic ne angajăm, literalmente, în mii de acţiuni 
orientate spre biruinţă şi care, de cele mai multe ori, 
chiar ne aduc victoria. Iar atunci când se întâmplă să 
câştigăm, încercăm, măcar pentru câteva clipe, o 
senzaţie de fericire; o bucurie evanescentă, trecătoare. 

De aceea, unul dintre cele mai importante 
aspecte ale interpretării actoriceşti este să trăieşti 

împreună cu personajul bucuria acestor victorii, să 
savurezi plăcerea momentului. Iar această bucurie este 
imediată; este ceea ce se înțelege prin „a juca aici şi 
acum”, expresie care a devenit cunoscută datorită 
psihologului Fritz Perls. Nu există spectacol mare care să 
nu conţină sentimentul plăcerii pure. Acesta îşi face loc în 
comportamentul tuturor personajelor dramatice, fie ei 
mari eroi, mari ticăloşi sau oameni obişnuiţi. E 
important, fireşte, să vedem satisfacția victoriei la 
personajul Hamlet, dar trebuie s-o vedem şi la 
Claudius, Ofelia, Osric şi la Al doilea gropar. Trebuie 
să o vedem la înduioşătoarea Laura din Menajeria de 
sticlă, nu doar în marea scenă când dansează cu Jim 
O'Conner, ci şi în banalul moment în care mama ei 
deschide subiectul abandonării şcolii de secretare. 
Poate că, în ochii lumii, renunțarea la şcoală este 
percepută ca un eşec existențial al Laurei, dar actrița 
care interpretează acest rol trebuie să privească situaţia 
nu prin ochii lumii, ci prin ochii personajului, prin 
ochii Laurei. Pentru Laura, care a vrut să abandoneze 
şcoala, e o fericire că a făcut-o, ea e pur şi simplu 
extaziată la gândul că va scăpa din această situație. 

În esenţă, personajele (aidoma oamenilor din 
lumea reală) sunt cine sunt pentru că asta îşi doresc să 
fie, ele fac ceea ce fac pentru că asta le place să facă. 
Dacă un personaj este melancolic, este aşa pentru că el 
sau ea preferă melancolia în locul mulțimii tumultoase 
şi gălăgioase. Putem presupune că personajele, 
asemenea oamenilor, şi-au creat propria personalitate; 
din punctul lor de vedere (dacă nu şi din acela al 
psihanalistului sau al analistului dramatic), ele 
acţionează pentru a atinge scopurile care să le aducă 
satisfacţie şi pentru a-şi savura victoriile, atunci când 
acest lucru se întâmplă. Asta nu înseamnă că viața — 
atât în cazul personajelor, cât şi al oamenilor — nu ne 


61 


Scanned with CamScanner 


PUTEREA INTERPRETĂRII SCENICE 


confruntă necontenit cu mari eşecuri, cu dezamăgiri 
tragice, cu circumstanțe îngrozitoare, cu privaţiuni 
revoltătoare şi cu răsturnări de situație catastrofale. 
Atâta doar că, din când în când, în acel „aici şi acum” 
al comportamentului uman, suntem ceea ce vrem să 
fim, facem ceea ce vrem să facem, iar asta ne 
prilejuieşte, de fiecare dată, o mare plăcere. Dacă jocul 
actorului nu reuşeşte să surprindă această plăcere, 
personajul va fi lipsit de viaţă. 


EXERCIŢIU: MOMENTE DE SATISFACŢIE 


1. Hotărăşte să intri într-o încăpere (reală sau 
imaginară). Intră. Fii încântat că ai intrat. Caută 
un scaun pe care să te aşezi. Găseşte scaunul. 
Bucură-te în sinea ta că ai găsit un scaun liber. 
Aşează-te pe scaun. Savurează faptul că stai 
aşezat pe scaun. Trage aer în piept. Simte 
gustul aerului. Savurează aerul pe care îl 
respiri. Profită din plin de această plăcere. 

2. Închide ochii. Bucură-te de această libertate 
de a-ţi putea închide ochii. Savurează faptul că 
vei putea să-i deschizi din nou, dacă doreşti, 
dar alegi să-i ţii închişi. Plimbă-ţi limba prin 
gură. Bucură-te că îţi simţi gingiile, dinţii, 
forma maxilarului. Bucură-te că îți simţi saliva. 

3. Întinde braţele. Bucură-te de sănătatea ta. 
Bucură-te de mărimea corpului tău şi de spaţiul 
pe care acesta îl umple. 

4. Priveşte în jur. Găseşte ceva la care să te uiţi 
şi bucură-te privind acel lucru, Lasă bucuria să 
se transforme în încântare, chiar în extaz. Nu fă 
nici un efort ca să-ţi arăţi sentimentele, dar nici 
nu încerca să le ascunzi. 

5, Priveşte în jur. Găseşte o persoană la care să 

te uiţi şi bucură-te că o priveşti. Găseşte ceva 
absolut minunat la acea persoană. Nu fă nici un 
efort ca să arăţi (sau să ascunzi) acest lucru, dar 
lasă-te pe deplin în voia plăcerii. Bucură-te şi de 
aer, şi de poziția ta pe scaun, de libertatea de a 
observa, de faptul că eşti seducător, de toată 
această comoară secretă. 

6. Următorul exercițiu este prima indicație 
scenică a piesei Butley de Simon Gray. Utilizând 
o combinaţie de obiecte de recuzită şi decor 
reale, improvizate şi imaginare, fă următorul 
exercițiu de pantomimă, savurând, în felul tău, 
fiecare moment al acţiunii: 

„O încăpere a unei facultăți de la Universitatea 
din Londra. Două birouri, față în față, fiecare 
având un scaun rotativ. Intră Ben, îmbrăcat cu 
o haină de ploaie din plastic, pe care o scoate şi 
o aruncă pe scaunul lui. Are un ghemotoc de 
vată lipit pe bărbie, care acoperă o tăietură 
urâtă de la bărbierit. Se duce la scaunul lui, se 
aşează, priveşte în jur ca şi cum ar căuta ceva, 
se foieşte pentru că nu stă confortabil, scoate de 
sub el haina de ploaie, caută prin buzunare, 
scoate o jumătate de banană puţin zdrobită, 
apoi aruncă impermeabilul pe biroul lui Joey. 
Muşcă o dată din banană, o decojeşte până la 
capăt şi aruncă banana decojită pe birou. Apoi 
aruncă coaja pe biroul lui Joey. Pipăie, apoi, 
ghemotocul de vată şi încearcă să-l îndepărteze. 
Exclamaţie de durere. Îşi pipăie bărbia, se uită 
la deget şi murmură «Fir-ar să fie!». Se ridică, se 
uită sub birou, trage afară o servietă burduşită 
din care scoate o pungă începută de vată. 
Scotoceşte din nou în servietă şi scoate o cutie 
de Nescafé, Lustruieşte fundul cutiei cu 

mâneca, apoi O ridică la nivelul bărbiei de parcă 
ar fi o oglindă. Încearcă să-şi pună cocoloşul de 
vată pe bărbie. Îndeasă cutia de Nescafé înapoi 
în geantă şi îşi pune vata în buzunarul de la 
sacou. Se duce în partea cealaltă a încăperii şi 
aprinde lumina. Luminile clipesc până se 
aprind pe deplin. Se uită cum îi stă ghemotocul 
de vată de pe bărbie, folosindu-se de geamul de 
sticlă al bibliotecii ca de o oglindă, apoi, 
incapabil să suporte lumina, o stinge la loc. Se 
duce până la biroul lui Joey şi încearcă veioza. 
Aceasta se aprinde. Şterge cu coaja de banană 
fuioarele de vată rămase pe degete, apoi o 
aruncă în scrumiera curată de pe biroul lui 
Joey. Stinge veioza de pe biroul lui Joey, o ia şi 
o pune pe biroul lui.” 


VIITORUL 


Oricât de plăcut ar fi el, oricâtă delectare ne 
procură savurarea unei clipe, prezentul ca atare este 
ceva evanescent. În vreme ce trecutul se cască în urma 
noastră ca o prăpastie întunecată, iar viitorul se întinde 
neîngrădit în fața noastră, prezentul nu e decât o 
nedesluşită linie de demarcaţie între aceste două uriaşe 
infinituri, o linie mişcătoare, imposibil de perceput. 
Fiecare clipă pe care o savurăm dispare chiar în 
momentul în care asta se întâmplă; propoziția pe care 
tocmai aţi citit-o aparţine deja trecutului, la fel şi cea pe 
care o citiți acum... mai bine zis pe care o citeați 
adineauri,,, i 

N Ideea e că nu putem trăi cu adevărat prezentul 
decât fiind înăuntrul său, iar a fi înăuntrul prezentului 


înseamnă a privi înspre viitor. Cu el ne confruntăm noi 

necontenit: clipa următoare, ora următoare, ziua 
următoare, şi nenumărate alte momente viitoare. Toate 
victoriile, fantasmele, aspiraţiile sau soluţiile la 
problemele noastre se află în fața noastră. Toate îşi 
găsesc răspunsul în viitor, cu toate că le vizualizăm 
încă de pe acum. După cum spunea şi antrenorul de 
fotbal George Allen: „Viitorul este acum”. 

Când analizăm un personaj, aşa cum probabil 
că ar face-o un psihiatru, obişnuim să-i explorăm 
trecutul spre a găsi influenţele care au stat la baza 
motivaţiilor şi a deciziilor sale. Pentru actor, acesta este 
unul dintre exerciţiile menite să-l ajute în caracteri- 
zarea unui personaj. În momentul în care joacă, însă, 
actorul se gândeşte rareori la trecutul personajului său şi nu 
se concentrează niciodată asupra acestuia. Asta deoarece 
nici personajul nu o face, şi nici oamenii, în general. În 
asta constă probabil diferența majoră dintre a analiza 
un personaj şi a juca un personaj: actorul trebuie să 


gândească din punctul de vedere al personajului, nu 
dintr-al său. 


Actorul este un artist, nu un critic. Meseria lui nu este să 
explice un text, ci să dea viață unui personaj. Modalitatea de a 
înțelege a unui om inteligent şi aceea a unui artist sunt două 
lucruri complet diferite, iar un actor nu poate să-şi 
construiască rolul decât dacă a conştientizat această diferență. 


Paul Claudel 

Actorul trebuie să privească activ înspre viitor, 
nu retrospectiv şi meditativ înspre trecut, Până şi 
faimoasele meditații retrospective ale lui Hamlet se 
află la temelia a ceea ce ar trebui (sau ar putea) să 
devină acțiuni viitoare. , ; 

În reflecțiile sale din timpul jocului, actorul 
trebuie să-şi trateze personajul ca pe sine însuşi, nu ca 
pe un altul sau ca pe un obiect. El trebuie să se 
Străduiască să vadă totul prin prisma intențţiilor şi 
scopurilor orientate înspre victorie ale personajului 
său, nu să analizeze personajul din perspectiva 
actorului care e el; el trebuie să vadă ceea ce vede 
personajul şi — lucru tot atât de important — să rămână 
neştiutor în privința a tot ceea ce personajul său nu 
vede. E necesar ca el să adopte felul de a gândi al 
personajului său, inclusiv preconcepțiile sale, raționa- 
mentele şi gândurile fiecărei clipe. În fine, actorul 
trebuie să adopte acelaşi tip de egocentrism ca şi 
personajului său. Acestea sunt motivele pentru care 
actorul trebuie să-şi axeze interpretarea pe intenții, mai 
degrabă decât pe motivații. 


INTENȚIE VERSUS MOTIVAŢIE: 
ANALIZĂ CIBERNETICĂ 


| f Trebuie să înțelegem foarte clar că motivațiile şi 
intenţiile, departe de a fi termeni sinonimi, trimit de 
fapt la două viziuni contrare. Ambele se raportează la 
analiza unui comportament, dar din perspective 
diferite: „motivaţiile” se referă la trecut, iar „intențiile” 
la viitor, Interesul nostru pentru motivaţie este 
consecința unei gândiri deterministe, care spune că 
orice acţiune (sau „efect”) este rezultatul unei acțiuni 


XI Nini Fiică 
precedente (sau „cauză”). Nimic nu este în sine incorect 

în gândirea deterministă, care stă la baza fizicii lui 
Newton, a medicinei lui Pasteur şi a psihologiei lui 
Freud, dar sistemele de gândire mai recente, care țin 
cont de fizica lui Einstein, de biologia intracelulară şi 
de psihologia post-freudiană, tind să se dispenseze de 
perspectivele deterministe şi să le înlocuiască cu cele 
cibernetice, orientate înspre viitor. Gândirea cibernetică 
tinde să fie mai precisă în privința sistemelor complexe 
(printre care personalitatea umană ocupă, cu siguranță, 
un loc important) şi este mai utilă atunci când e vorba 
de sistemele vii, în devenire, care nu pot fi fixate şi 
îngheţate în vederea analizei (pe canapeaua vreunui 
psihiatru, de pildă) fără ca ele să sufere alterări majore. 
Opţiunea pentru îmbinarea analizei cu terapii bazate 
pe realitatea imediată denotă nu doar o schimbare a 
modului de a concepe psihoterapia, ci şi O modificare a 
felului în care e percepută gândirea însăşi. 

Analiza cibernetică se bazează pe feedback-uri 
dinspre viitor, mai degrabă, decât pe investigarea 
cauzelor din trecut. Pentru un actor, este cel mai bun 
tip de analiză, deoarece se apropie de analiza pe care o 
întreprinde personajul său şi pe care o facem şi noi în 
viața de zi cu zi. Ilustrația de mai jos vine să clarifice 
cele spuse aici: 

În esenţă, putem descrie ceea ce vedem mai sus 
în două moduri. Putem afirma, utilizând logica 
deterministă, că avem imaginea unui om care fuge de 
un urs. Ursul reprezintă „cauza”, iar fuga este 
„efectul”. Deoarece privim desenul din exterior, 
aceasta este descrierea cea mai firească pe care o putem 
face la prima vedere. 

Totuşi, dacă am fi fost în locul omului care 
fuge, am fi gândit, aproape sigur, în felul următor: iată, 
acesta sunt eu şi fug spre un adăpost sigur. Omul 
despre care vorbim nu se gândeşte, în timp ce fuge, 
cum a ajuns el să fie în situația în care este, sau cum a 
ajuns ursul să fie acolo unde este. Omul se 
concentrează în totalitate asupra modalității de a 
ajunge viu şi nevătămat la uşă, se gândeşte cum o va 
deschide, ce ar putea să facă pentru a alerga mai 
repede, care ar fi drumul cel mai scurt până la uşă şi 
aşa mai departe. El îşi face planuri pentru viitorul 
imediat (pentru următoarele zece secunde din acest 
viitor) şi probabil că are în minte şi soluții alternative la 
aceste planuri („dacă uşa este încuiată, mă urc pe 
acoperiş”). Priveşte înainte, imaginându-şi situații 
viitoare, posibile şi alternative, elaborând subintenţii 
izvorâte din supraintenţia sa şi căutând să găsească 
orice informaţie (feedback) care îl poate ajuta să-şi ducă 
la îndeplinire intenţiile. În acest moment, el gândeşte 
cibernetic, nu determinist. Şi actorul care ar interpreta 
rolul acestui om ar trebui să gândească la fel. 

Reorientarea de la gândirea de tip determinist 
la cea de tip cibernetic este absolut vitală pentru actor, 
deoarece ea constituie mecanismul central pe baza 
căruia se realizează trecerea de la a înțelege un personaj 
la a juca personajul respectiv, aducându-l la viață. Este 
procesul prin intermediul căruia actorul pătrunde în 
mintea personajului şi priveşte cu ochii acestuia. Trei 

reguli de bază îl vor ajuta pe actor să se concentreze 
asupra acestui tip de reorientare: 
1. Caută scopurile şi nu cauzele comporta- 
mentului personajului tău. 
2. Nu întreba „De ce?”. Întreabă „Pentru ce?”. 
3. Personajul este „tras” înspre viitor, nu 
„împins” dinspre trecut. 


De ce le numim „scopuri“? De cele mai multe 
ori, în viață e mai comod să spunem că nu avem 
scopuri. Scopurile constituie adesea o ameninţare 
pentru ceilalți şi sunt confundate cu ambițiile sau cu 
uneltirile. Este mai liniştitor, desigur, să ne gândim că 
plânsul cuiva are drept „cauză” o ofensă, decât să-l 
considerăm un act „intenționat“, menit să inducă un 
sentiment de vinovăţie. Actorul, însă, va fi mult mai 
câştigat dacă va explora, cu multă sinceritate, natura 
intențională şi latura deliberată a actelor personajului 
său — chiar şi în cazul acţiunilor inconştiente şi aparent 
nevinovate întreprinse de personajele simpatice şi 
inocente. 

„Pentru ce?” nu este deloc sinonim cu „De ce?”, 
chiar dacă cei mai mulţi folosesc ambele expresii 
pentru a desemna acelaşi lucru. „Pentru ce?” este o 
întrebare orientată spre viitor, şi implică un rezultat 
voit şi aşteptat. „Pentru ce ai făcut asta?” înseamnă „cu 
ce intenție, ce rezultate ai anticipat când ai făcut asta?”. 
„De ce?” trimite la trecut şi la o viziune deterministă. 
„De ce ai făcut asta?” suscită răspunsuri care implică 
motivații sau cauze anterioare. 

De ce a traversat puiul de găină strada? Pentru 
că l-a obligat maică-sa. 

Pentru ce a traversat puiul de găină strada? Ca 
să ajungă pe partea cealaltă. Poanta vechiului banc 
rezidă în faptul că întrebării deterministe (de ce?) i se 

dă un răspuns cibernetic (ca să ajungă pe partea 
cealaltă - un rezultat, nu o motivaţie). a 

„De ce?” are, fireşte, reputația de fi întrebarea 
supremă a lumii. Nu avem motive să intrăm în 
polemică cu filosofii sau psihiatrii determinişti în 
legătură cu importanța ei, mai ales că vor fi momente 
când ne vom folosi de ea ca actori. Dar pe parcursul 
cercetării scenice a comportamentului, răspunsurile la 
întrebarea „pentru ce?” constituie o arie mult mai utilă 
şi mai importantă de explorat. 

Personajul este „tras” nu de o forță externă, ci 
de rezultatele aşteptate şi voite, pe care şi le 
imaginează sau pe care le vede proiectate în viitor. 
Aceasta este, fireşte, o metaforă; bărbatul din imagine 
care fuge nu este cu adevărat „tras” de uşa cabanei, aşa 
cum un om care simte „chemare” pentru viața 
sacerdotală să se simtă „chemat”, de fapt, doar de 
proiecția propriilor sale dorințe. Totuşi, această 
„tracțiune” poate să fie resimţită ca o forță exterioară, 
dar numai dacă, din punct de vedere subiectiv, personajul 
„tras” o percepe ca atare. Unul dintre marile avantaje 
care derivă din a percepe o acțiune ca „trasă” mai 
degrabă decât „împinsă”, rezultă din faptul că „a 
trage” este un proces mult mai precis, după cum o ştie 
orice copil care trage după el o maşinuţă de jucărie. 
Precizia acţiunii de „a împinge” depinde, însă, de 
corelarea şi sincronizarea mai multor vectori diferiţi: 
pentru a împinge maşinuţa (cu osiile rotindu-se liber) 
este nevoie să acţionezi din cel puțin două puncte 
strategice, iar cele două forțe ar trebui să le contra- 
balanseze pe cele opuse; pentru a trage maşinuţa, nu e 
nevoie decât de o sfoară şi de nici o contrabalansare. 
Când analizăm comportamentul uman pornind de la 
trecut, adică de la cauzele şi motivațiile care „împing” 
individul în acţiunile sale, ne vedem obligați să luăm 

în calcul milioanele de incidente, traume, amintiri, 
atacuri şi şocuri, ale căror urme le poartă în ea ființa 
umană; acest lucru face ca orice interpretare, cu puţine 
excepţii, să fie sufocată de un exces de informații. 
După cum observă profesorul Paul Watzlawick, „a 
căuta cauzele în trecut este un lucru total lipsit de 
credibilitate... cea mai potrivită strategie... este să 
cauţi un model bazat pe aici şi acum, şi nu semnificaţii 
simbolice sau cauze şi motivații din trecut”15. 
Examinând comportamentul uman din perspectivă 
intențională, adică din perspectiva a ceea ce „trage” 
individul, putem, de cele mai multe ori, depista cu 
mare acuratețe forțele semnificative. 


FEEDBACK-UL ŞI BUCLA DE FEEDBACK 


Peedback-ul este principiul dominant al 
sistemelor cibernetice şi al comportamentului 
actorului-personaj, dacă îl examinăm din punct de 
vedere cibernetic. În esenţă, feedback-ul este setul de 
informații pe care căutăm să le descoperim pentru a ne 
ghida în realizarea intenţiilor noastre; este radarul 
nostru. Un exemplu banal de feedback într-un sistem 
cibernetic este termostatul unei centrale termice 
autoreglabile; centrala termică este un sistem cibernetic 
reglat să pornească atunci când feedback-ul anunţă o 
scădere a temperaturii din încăpere şi să se oprească 
atunci când feedback-ul anunţă contrariul. Sistemul 
cibernetic este, prin urmare, un sistem care se 
auto-corectează în permanenţă, şi nu unul care este în 
mod constant corect, „Bombele inteligente” şi rachetele 


Bp, Piso 
hi grai and others, The Pragmatics of Human Communication 

teleghidate, de pildă, sunt şi ele sisteme cibernetice 
auto-corectoare: ele nu sunt proiectile programate să 
lovească cu maximă precizie un anumit obiectiv, 
deoarece, pentru a-şi atinge ținta, ele depind de 
feedback-ul primit de la instrumentele lor de detectare. 
Psihologii, mai ales în Uniunea Sovietică, au cercetat 
principiile feedback-ului în comportamentul animal, 
chiar şi la nivel celular. 

Bucla de feedback este pur şi simplu ciclul de 
informaţii din orice sistem de comunicare sau din 
cadrul oricărei interacțiuni. Când doi oameni îşi 
vorbesc, se activează o buclă de feedback simplă, prin 
care ambii participanţi sunt angajaţi într-un proces de 
trimitere şi de primire de informații. Amândoi caută, în 
conformitate cu intenţiilor lor, informațiile care îi vor 
ghida în ameliorarea situaţiilor proaste şi în 
menţinerea — sau eventual îmbunătățirea - celor bune. 


Există o lege a fizicii, numită Legea Radiaţiei a lui Kirchoff, 
care afirmă că cei mai buni absorbanți sunt şi cei mai buni 
emiţători. Actorii se ocupă cu emiterea, cu transmiterea, dar ei 
nu pot transmite decât ceea ce au reuşit deja să încorporeze şi 
să absoarbă. 


Hume Cronyn 


f o buclă de feedback este întotdeauna activată 
atunci când oamenii sunt conștienți de existența lor 
reciprocă, Nu putem să nu comunicăm. A rămâne 
„necomunicativ” înseamnă a comunica dezaprobarea, 
neplăcerea sau diferite alte sentimente şi informații. În 
feedback-ul unei interacțiuni obişnuite, o conversaţie 

oarecare, de pildă, sunt transmise şi primite mii de 
semnale în fiecare minut, de la dialogul verbal 
conştient la semnalele nonverbale conştiente (ridicări 
din umăr, clipiri, gesturi), până la comportamentele 
inconştiente şi autonome ale fiziologiei noastre, com- 
portamente pe care ne pricepem cu toţii să le observăm 
şi să le interpretăm. Ştim cu toţii, de pildă, cum să 
interpretăm accelerările de respiraţie ale unei persoane 
care s-a înfuriat pe noi într-o circumstanță anume 
(legată de politică, afaceri sau dragoste); ştim cum să 
interpretăm ezitările, grimasele, râsul nervos, privirile 
scrutătoare, ridicările din sprânceană, înroşirea bruscă, 
umezirea ochilor, nările umflate şi împingerea bărbiei 
înainte, în cazul tuturor prietenilor, părinţilor, rivalilor 
şi al iubiților, reali sau imaginari. Cât priveşte între- 
barea dacă aceste manifestări apar în mod conştient 
sau inconştient, răspunsul diferă de la caz la caz, iar 
subiectul este în continuare foarte controversat. Ceea 
ce e sigur este că toate acestea fac parte din feedback-ul 
de informaţii care ne determină să ne adaptăm 
comportamentul în vederea satisfacerii intențiilor 
noastre şi, uneori, să ne remodelăm chiar intențiile. 

| Actorul care întră în situația personajului său, 
întră, în consecință, în bucla de feedback a acestuia. 
Asemenea personajului pe care îl joacă, şi el trimite şi 
primeşte un spectru larg de informaţii care îl ghidează 
în vederea realizării intenţiilor şi supraintenţiilor sale. 
În fond, asta voia să spună şi Stanislavski atunci când 
se referea la actorul care „îşi trăieşte rolul”, adică, dacă 
ar fi redăm această sintagmă în termeni poate mai 
precişi, actorul care „trăieşte viața personajului” sau 
care îşi asumă interacţiunile personajului. Mecanismul 
implicat în atingerea acestui obiectiv poate fi numit 
realizarea contactului, 

REALIZAREA CONTACTULUI 


este un proces destul de 


Realizarea contactului : ) 
evident, dar el devine cu adevărat important doar 


atunci când este aprofundat. În realizarea contactului, 
actorul îşi asumă interacțiunile personajului său, 
interacționând pur şi simplu cu ceilalți actori; ei sunt cei cu 
care intră în contact şi cu care schimbă informații. In 
felul acesta, interpretarea scenică este un comporta- 
ment în întregime real. i 

La un prim nivel, de suprafață, contactul este 
sau poate fi fizic. Cea mai directă formă de contact este 
atingerea; a privi în ochii unui alt actor-personaj 
(contactul vizual) este un contact la fel de direct. Dar şi 
contactele indirecte sunt la fel de reale: a asculta, a 


simți, a percepe şi a evalua. 


Oamenii care vorbesc tot timpul despre Metodă! sunt oameni 
care, în majoritatea lor, sunt implicați în ceea ce eu numesc 
abuzul de Metodă. Ei sunt cei care caută aspectele maladive ale 
unui rol, nu pe cele sănătoase, dar nu acesta este 

comportamentul obişnuit al celor bolnavi; oamenii bolnavi caută 
sănătatea. Chiar acum interpretez rolul lui Benjamin Franklin la 
vârsta de şaizeci şi nouă de ani, dar nu mă gândesc la el ca la un 
bătrân, pentru că Ben gândea ca un om tânăr. Fireşte că se mişcă 
un pic mai încet decât o făcea Harlod Hill, dar mintea lui e la fel 
de tânără ca aceea a lui Harold, aşa că soluția e să îmbraci haina 
bătrâneții, dar să gândeşti ca un tânăr. 


Robert Preston 


"+ Metoda denumeşte în jargonul pedagogiei teatrale din Statele Unite 
Versiunea americană a naturalismului stanis-lavskian, aşa cum a fost el 
preluat de Lee Strasberg la Actor's Studio. (Nota trad.) 

Actorii se află, în cel mai înalt grad, în conexiune unul cu 
celălalt. Şi asta fără efort şi fără ostentaţie... Emoţiile lor se 
stârnesc de la sine, cu uşurinţă şi din belşug. Ele se revarsă în 
acțiunea văzută ca o expresie a energiei dintre Sine şi Obiect, 
o caracteristică «oscilantă» = înainte şi înapoi, înainte şi 
înapoi. Este o problemă cu multe nivele. 


Morris Carnovski 


EXERCIŢIU: OGLINDA 


Unul dintre cele mai obişnuite jocuri folosite în 
antrenamentul actorilor este exercițiul oglinzii. 
Acesta este un exemplu al modului cum 
funcționează mecanismul feedback-ului între doi 
oameni. În forma cea mai elementară a acestui 
exercițiu, doi actori stau unul în faţa celuilalt şi 
îşi oglindesc unul altuia mişcările. Nici unul nu 
e desemnat ca lider; cei doi nu fac decât să se 
privească şi să-şi oglindească reciproc mişcările. 
„Gândirea” nu trebuie să aibă vreun rol în 
exercițiul oglinzii, pentru că principiile 
cibernetice funcționează inconştient; o mişcare 
spre stânga stimulează o mişcare spre dreapta 
(oglindire) a persoanei din față; aceste 
manifestări se produc la nivel instinctiv. În 
modul cel mai pur cu putință, exerciţiile de 
oglindire îşi trasează structura inconştient şi 
sunt în mod natural coregrafiate de cele mai 
subtile intenţii şi structuri mentale ale partici- 
panţilor. 

Variante pe baza exerciţiului oglinzii sunt: 
(1) Oglinda pe muzică: exerciţii în oglindă 
desfăşurate pe muzică înregistrată sau cântată 

pe viu, ori pe sunete de clape de pian apăsate la 
întâmplare. Muzica intră în bucla de feedback şi 
induce noi direcţii de mişcare. (2) Oglinda 
vocală: adăugarea de sunete şi cuvinte, care 
trebuie să fie oglindite acustic (repetate) de 
cealaltă persoană. (3) Oglinzi în trei, patru sau 
mai multe direcții: în exerciţiu sunt cuprinse mai 

multe persoane. (4) Oglinda unidirecțională: cu o 

oglindă reală. 

Exerciţiile în oglindă sunt atât de eficiente şi de 
universal folosite deoarece ele obligă la o concentrare 
totală asupra situaţiei; o concentrare totală asupra 
celuilalt şi nu asupra propriului sine, dublată de 
concentrarea totală asupra viitorului (ce urmează să 
facă cealaltă persoană?) şi nu asupra trecutului. Aceste 
modalități de concentrare sunt suficient de puternice 
pentru a suprima orice conştientizare contextuală (cum 
ar fi prezenţa profesorului sau a colegilor) şi de aceea 
ele constituie un exemplu util de implicare situațională 
completă. 

Desigur, prima condiție pentru a realiza acest 
tip de contact este imersiunea totală în procesul de 
percepere a celuilalt. Actorul care nu face acest lucru pur 
şi simplu nu trăieşte viața personajului său şi, în 
consecință, nu trăieşte deloc; el doar prezintă 
publicului o serie de acţiuni (mişcări, gesturi şi replici) 
care sunt în afara contextului uman şi, tocmai de aceea, 
lipsite de viaţă. A primi informaţii e tot atât de 
important ca şi a transmite informații. Procesele nu pot 
fi făcute decât pe rând, unul în conexiune cu celălalt. 
Un actor care nu ascultă, nu observă, nu simte 
oportunitățile situaționale, nu interpretează decât 
jumătate din rol şi nu reprezintă decât o jumătate de 
ființă umană, Este un lucru extrem de important pe 


care nu trebuie să-l pierdem nici o clipă din vedere. 

ACTORUL CA OBSERVATOR 


Responsabilitatea actorului ca observator este o 
problemă care cere subtilitate şi finețe. Deşi, la prima 
vedere, poate părea mai puţin ostentativă decât 
schimbul de replici sau mişcarea coregrafică, acțiunea 
de a observa este una dintre cele mai puternice acțiuni 
scenice care pot fi interpretate. Şi una dintre cele mai 
fascinante totodată. Exerciţiile în oglindă pot fi extrem 
de teatrale pentru spectatori, atunci când concentrarea 
situațională şi capacitatea de a observa sunt totale. Un 
meci de box, un joc de ping-pong sau alte competiţii 
sportive sunt captivante când le priveşti ca pe o 
înfruntare între capacitățile de observare ale 
jucătorilor; aceştia încearcă să-şi descopere reciproc 
slăbiciunile prin examinarea microscopică a acțiunilor 
şi a schimbărilor din fiecare clipă. Concentrarea 
actorului asupra situaţiei lui ne interesează la fel de 
mult ca tot ceea ce face el; în absența acestei 
concentrări, el va reuşi cu greu să ne stârnească 
interesul prin ceea ce ne prezintă. În aproape orice 
reprezentație nereușită distingem privirea opacă, 
nevăzătoare a unui interpret slab, precum şi 
dezinteresul lui fățiş faţă de tot, în afară de buna 
impresie pe care ține să o facă publicului. Unul dintre 
criteriile de evaluare a actorilor în exercițiul de 
măsluire a jocului (prezentat mai sus) se referă la 
capacitatea lor de a se concentra pe observarea 
adversarului, mai degrabă decât pe abilitatea lor de a 
afişa o atitudine competitivă, 

În fiecare seară când intru în scenă, îmi reamintesc mie însumi 
necesitatea de a-mi menține reacțiile fluide, de a le menține în 
permanentă mişcare. Indiferent de ceea ce mi se spune, sunt în 
stare să reacționez cu adevărat... Cu toate că niciodată nu-mi 
forțez reacțiile, încerc totuşi să le ademenesc. 


Anthony Perkins 


EXERCIȚIU: PESCARUL 


A juca un pescar este un exercițiu bun pentru 
testarea capacităţii de a observa la un actor, 
pentru că pescuitul este un exemplu subtil de 
situație de feedback. 

Atunci când i se cere să interpreteze un pescar, 
orice actor care ştie cât de cât ceva despre 
pescuit, va fi capabil să pună un cârlig imaginar 
la capătul unui fir imaginar şi să arunce undița 
într-un râu imaginar. 

Ceea ce îl distinge pe actorul bun, în acest 
exercițiu, este că, în plus, el va aştepta ca 
peştele să muşte! El va simţi zvâcnetul 
imaginar al undiței şi va adapta mişcările 
acesteia în funcție de informația primită în 
situaţia pe care a inițiat-o. Pe scurt, îl vom 
vedea cum îşi doreşte peştele, asemenea unui 
adevărat pescar! EI va juca o intenţie (aceea de 
a prinde peştele) şi nu o simplă demonstraţie a 
unor tehnici de pescuit. În cazul lui, situația va 
fi trăită, nu doar descrisă. i 


F „Această metaforă a pescuitului are o mulțime 
e aplicaţii. Încadrăm adesea multe din comentariile 

noastre în familia semantică a „pescuitului”; spunem, 
de pildă, că „pescuim” un compliment sau un indiciu. 
Într-o măsură de care suntem prea puţin conştienţi, 
toate actele noastre comunicaționale îşi propun să 
„pescuiască” un răspuns sau altul. Multe dintre 
problemele care apar în interpretarea unei scene pot fi 
rezolvate de profesor sau de regizor dacă acesta îi va 
cere pur şi simplu actorului să îşi interpreteze scena 
sau să-şi spună replica ca şi cum ar urmări „să 
pescuiască” ceva, şi nu ca şi cum ar „declara” ceva. 
Acest lucru îl determină pe actor să se concentreze pe 
intenția mereu prezentă, şi nu pe motivaţie sau pe 
atitudine. 


Pentru mine, dansul nu înseamnă doar o serie de paşi, sau 
reproducerea unei poveşti, expresia unui sentiment ori a unei 
stări sufleteşti, sau ilustrarea vizuală a muzicii, ci o potenţare 
a energiilor noastre, specifică acestei arte. Sportul este şi el o 
potenţare a energiilor şi există multe asemănări cu baseball-ul, 
fotbalul, gimnastica. Şi totuşi, dansul este altceva, El are o 
calitate care îi este proprie: el nu îşi este necesar decât sieşi şi, 
spre deosebire de sport, nu există miză, nimeni nu câştigă sau, 
mai degrabă, fiecare dansator are pe durata spectacolului şansa 
de a învinge în orice moment. 


Merce Cunningham 

VULNERABILITATEA 


S-ar putea crede că realizarea contactului este un 
proces uşor, din moment ce începe cu acțiunea de a 
observa, care este un act uman firesc. Totuşi, pentru 
majoritatea dintre noi, el nu este un lucru uşor de făcut. 
Există o explicație pentru privirile opace şi interpretarea 
rigidă pe care le vedem la actorii începători (şi, din 
păcate, destul de frecvent şi la cei cu vechime): natura 
ne-a înzestrat cu mecanisme de apărare împotriva 
agresiunii. Rigiditatea ne face mai impunători, privirea 
de gheaţă, mai înspăimântători, iar respirația grea 
inspiră teamă şi respect. Din punct de vedere biologic, 
toate acestea au fost valabile vreme de mii de ani şi nu e 
uşor să le ignori, mai ales în context teatral: aici, 
publicul, prietenii, criticii şi angajaţii teatrului compun 
un mediu potențial amenințător. A te concentra intens 
asupra celuilalt presupune a renunța să te concentrezi 
asupra ta, ceea ce, pentru o persoană sensibilă la 
vulnerabilități reale sau imaginare, implică riscul unei 
expuneri periculoase. 


Olivier este un mare actor, în mare măsură pentru că ne 
dezvăluie atât de multe din el însuşi în toate reprezentațiile 
sale şi pentru că nu-i este teamă să scoată la lumină acele 
elemente ale personalității sale pe care cei mai mulţi dintre noi 
suntem învățați să le ținem ascunse. Bărbaţilor li se spune de 
mici să se ruşineze de feminitatea lor: Olivier, însă, o 
exploatează strălucit pe a sa, dând astfel fiecăruia dintre noi 
şansa de a ne împăca cu o parle din noi înşine, 


Michael Billington 

După cum spune şi regizorul britanic Patrick 
Garland, „Toate ființele umane se înconjoară cu 
straturi de protecție pentru a împiedica expunerea şi, 
cu toate acestea, actorilor li se cere şi sunt siliți tot 
timpul să dezvăluie cât mai mult din ei înşişi”. Unul 
dintre cele mai dificile lucruri pentru actor este să 
înveţe mecanismul prin care vulnerabilitatea sa este 
lăsată să respire liber iar el îşi va putea înfrânge 
rigiditatea emoțională. 

Aceste elemente de rigiditate sunt asemenea 
unor stegulețe pe care actorul le flutură parcă pentru a 
spune „acesta nu sunt eu”. Niciunde nu este mai 
evident un astfel de steag decât într-o scenă profund 
„dramatică“, în care personajul este văzut plângând, 
urlând, strigând sau gemând de disperare. Mult prea 
adesea, actorul ne oferă, în loc de propria-i disperare, o 
disperare grandioasă, crudă, sublimă, extrasă din 
imaginația lui teatrală. Pe scurt, în timp ce pretinde că 
e cuprins de disperare, el ne prezintă, de fapt, ceea ce 
crede el că e grandios; ceea ce vedem nu este agonia 
lui, ci exaltarea lui (nejustificată). Avem de-a face cu o 
interpretare falsă, pe care publicul, desigur, o 
descoperă imediat. Invulnerabilitatea este invariabil 
susținută de un joc exagerat şi ostentativ, în cel mai 
înalt grad, adică de ceea ce publicul numeşte 
„cabotinism”. 

Actorul trebuie să fie capabil să ajungă la un soi 
de candoare brută, în care vulnerabilitatea lui nu mai 
este nici apărată, nici ascunsă. Totuşi, asta nu înseamnă 
să fie expusă pe tejghea, la cheremul oricui ar vrea să 
se înfrupte din ea. Cu toate că a devenit o practică 
curentă, în ultima vreme, să se renunţe, parțial sau 
total, la repetițiile de spectacol, în favoarea unor 


'5 Apud Judith Cook, Director's Theatre (1972), p. 64. 

şedinţe de terapie în grup sau a unor exerciții de 
auto-revelare, considerăm că importanța acestor 
practici este probabil supraevaluată. Pentru ca acest soi 
de candoare brută să aibă mediul propice să se 
dezvolte, este suficient ca între membrii trupei să existe 
sentimentul încrederii reciproce şi o ambianţă de lucru 
adecvată, creată de un regizor experimentat şi sensibil. 
Totuşi, actorul este cel care trebuie să caute în 
permanenţă tehnici orientate să-l ajute să se simtă liber 
în faţa invulnerabilității şi să-şi dezvolte, în condiții de 
siguranță, capacitatea de a se expune. 


Unul dintre lucrurile pe care le iubesc la profesia mea, şi care 
mi se pare sănătos, este acela că trebuie mereu să te sfâşii pe 
tine însuți. 


Liv Ullmann 


Mă îndoiesc de mine aşa cum fiecare ne îndoim de noi înşine. 
Ceea ce mi-a plăcut cel mai mult când l-am interpretat pe 
Hummel a fost că puştiul era cam nelalocul lui în toate 
privinţele, dar avea o imensă speranță. Avea speranță, şi l-am 
iubit pentru asta. Mi-a plăcut să arăt această dorinţă. 


Al Pacino 

EXERCIȚIU: POT FI RĂNIT DE TINE 


Un exercițiu fundamental pentru dezvoltarea 
vulnerabilității emoționale este unul cât se 
poate de simplu: doi participanţi stau față în 
faţă şi spun pe rând: „Pot fi rănit de tine”. Acest 
lucru poate fi repetat la nivele din ce în ce mai 
profunde, cu un profesor sensibil care la 
început le cere actorilor doar să rostească 
propoziţia, apoi să creadă în ceea ce spun, apoi 
să-l „facă pe celălalt să ştie că ei cred ceea ce 
spun”. Acest exercițiu simplu este unul dintre 
cele mai puternice procedee capabile să 
adâncească în cel mai înalt grad implicarea 
situațională a actorilor în interpretarea unei 


scene intime. 


Faptul absolut că afirmaţia este reală, indiferent 
de cei implicați în exerciţiul „Pot fi rănit de tine”, 
asigură succesul acestuia. Mai mult, toți ştiu că acest 
lucru este adevărat. Oricine are puterea de a-l răni pe 
celălalt şi, cu toate că rănile pot fi de intensități diferite, 
nici una dintre ele nu poate fi trecută cu vederea. 
Sperăm să avem parte de respectul, admirația, 
prietenia şi poate chiar dragostea celorlalți şi, de aceea, 
oricine are puterea să ne rănească, fie şi numai printr-o 
atitudine rezervată. Aşadar, acest schimb de propoziţii 
este, în fond, un schimb de adevăruri cunoscute; dar 
aceste adevăruri nu sunt niciodată spuse sau presupuse 
într-o conversație obişnuită. Dimpotrivă, conversațiile 
noastre zilnice transmit efectiv, clipă de clipă, exact 
opusul: şi anume, faptul că suntem oameni puternici şi 
invulnerabili, pe care nimeni nu-i poate răni! 
Condiţionarea socială care transcende generațiile şi 

stilurile de viaţă ne-a învăţat că trebuie să încercăm să 
părem pragmatici mai degrabă decât emotivi, realişti 
mai degrabă decât visători, ştiutori mai degrabă decât 
naivi, enigmatici mai degrabă decât exuberanți. E 
de-ajuns să avem câteva experienţe de viață negative — 
eşecuri romantice, respingeri emoționale, pierderi şi 
deziluzii — pentru a ne pune tot mai multe platoşe în 
comportamentul nostru exterior. Dar aceste platoşe 
sunt fragile; ele sunt mai degrabă afişate decât simţite. 
Departe de a ne face cu adevărat puternici, efortul de a 
ne masca vulnerabilitatea ne face anxioşi şi circum- 
specţi. De obicei, posturile adoptate de actorul căruia îi 
este frică să se expună sunt jalnice şi sortite eşecului. 

Din acest motiv, simpla rostire a mesajului „Pot 
fi rănit de tine” ridică o povară imensă de pe umerii 
actorului. Este recunoaşterea publică a vulnerabilității 
sale celei mai tainice; odată ce a recunoscut-o în fața 
celorlalţi, aproape că nu mai are de ce să se teamă sau 
să se ascundă. El este liber acum să clădească o temelie 
mai solidă şi mai adevărată, care ia naştere din ceea ce 
simte el față de sine însuşi, şi nu din nevoia disperată 
de a se ascunde în spatele unor atitudini artificiale 
adoptate sub pretextul caracterizării sau al stilizării. 
Recunoaşterea sinceră - şi împărtăşită celorlalți — a 
vulnerabilității este un prim pas înspre o interpretare 
puternică. 


EXPECTATIVA 


Vulnerabilitatea eliberează jocul actorului; 
expectativa generează forţa de acţiune a interpretării. 
Expectativa în sine este o energie care pune oamenii în 
mişcare, Maxwell Maltz, într-un best-seller al tuturor 
timpurilor, intitulat Psycho/Cybernetics, demonstrează 

cum îmbunătățirea expectativelor unui individ duce 
ineluctabil la îmbunătăţirea soartei sale; aceasta este de 
altfel şi tema principală a cunoscutelor doctrine despre 
autoperfecționare, propuse de Dale Carnegie şi Robert 
Ringer. Într-o faimoasă serie de experimente legate de 
educaţia în şcoală, oamenii de ştiinţă au observat că 
elevii care erau desemnaţi profesorilor, într-un cadru 
privat, drept „potenţiali elevi eminenţi”, au devenit cu 
adevărat eminenţi, cu toate că presupoziția iniţială era 
în totalitate falsă (elevii fuseseră selectați la 
întâmplare). Vedetele sportului recunosc unanim că 
speranţa victoriei este esenţială pentru ca victoria să fie 
cu adevărat obținută; expectativa este o profeție pe 
care o faci şi o împlineşti tu însuţi, un serviciu pe care 
îl prestezi în favoarea ta. 

Actorul care intră în contact cu situaţia de joc, 
trebuie să aibă întotdeauna în vedere expectativa victoriei. 
Acest lucru este valabil chiar şi atunci când personajul, 
după cum prevede textul, va pierde în cele din urmă. 
Este valabil chiar şi atunci când expectativa este 
considerată nerealistă şi fără sorți de izbândă. Este 
valabil, deoarece este ecoul comportamentului uman 
din viață. 

Să analizăm acum câteva exemple. Înţelegem că 
omul care fuge de urs se concentrează asupra 
refugiului reprezentat de uşa cabanei. El speră să 
ajungă la ea. Această expectativă s-ar putea să nu fie 
tocmai realistă, dar dacă n-ar spera = câtuşi de puţin — 
să ajungă la uşă, nu ar alerga într-acolo. 

În Menajeria de sticlă, Laura nu câştigă, în cele 
din urmă, dragostea lui Jim O'Conner, dar îşi propune 
s-o câştige şi se aşteaptă s-o câştige. Expectativa Laurei 
este cel mai atrăgător şi mai încântător aspect al 
caracterului ei, iar din eşecul acestei aşteptări 
încrezătoare rezultă marea forță emoţională din 

scenele finale. O montare a piesei care nu oferă 
ublicului tabloul complet al aşteptărilor (neîmplinite) 
ale fetei ar fi sterilă din punct de vedere emoțional. 

De aceea, actorul nu trebuie doar să privească 
înspre viitor: el trebuie să se sprijine pe el. Concentrarea 
lui ar trebui să fie activă şi pozitivă — să aibă în vedere 
expectativa. Conservatorul American de teatru din San 
Francisco utilizează verbul „a pozitiva” pentru a 
descrie această „concentrare pozitivă”, şi este o deviză 
demnă de urmat. Într-o piesă în care toți 
actorii-personaje interpretează cu gândul de a câştiga 
şi aşteptându-se să câştige, acțiunea va fi dinamică şi 
antrenantă. Dacă au renunțat, de la bun început, să 
lupte, acțiunea va deveni formală şi superficială, chiar 
dacă interpretarea replicilor şi decorul au avut o 
oarecare strălucire. 


EXERCIȚIU: EXPECTATIVELE 


Luaţi un personaj şi notați care sunt 
expectativele lui. Imaginați-vă că are tot ce-şi 
doreşte. Imaginați-vă o zi din viața lui peste 
ani, când toate aşteptările i-au fost împlinite. Ce 
speră el că vor deveni ceilalți oameni (din piesă 
sau din lumea piesei)? Ce speră el că se va 
întâmpla cu ei? Pe scurt, alcătuiți o descriere 
completă, în cuvinte, desene sau discuţii (sau o 
combinație a acestora) a viitorului ideal, aşa 
cum îl percepe personajul şi pentru împlinirea 
căruia trudeşte. Creați mai multe secvențe de 
viitor ideale pentru personaj, care să 
corespundă mai multor momente viitoare — 
mâine, săptămâna viitoare şi peste cinci ani. 
Creați secvențe de viitor eventuale, adică 

secvenţe la care personajul se poate aştepta sau 
la care poate visa, în cazul în care intervine un 
anumit eveniment. În toate aceste exerciții de 
imaginație nu vă lăsaţi constrânşi de conside- 
rente realiste. Daţi frâu liber imaginației şi 
fanteziei, în numele personajului dumnea- 
voastră!  Amintiţi-vă de  florăreasa Liza 
Doolittle: 


i Voi fi renumită cândva! La biserica Sîn’ Iacob 
| voi sta mândră în rând, 

Şi-o s-o botez Sîn’ Jim, pe poarta-i cea mare tot 
intrând! 

Şi-ntr-o seară, Regele-mi va spune: „O, Liza, 
prietenă credincioasă, 

Vreau întreaga Anglie să-ți închine o cântare 
elogioasă. 

Săptămâna ce vine, douăzeci mai va fi o zi 

Pe care numai ție, Liza Doolittle, o voi hărăzi! 
Toată suflarea cu slava pe buze te va sărbători 
Şi orice pofteşti sau doreşti, eu cu drag voi 
împlini. 

„Mulţam din suflet, Rege”, voi răspunde cu 
alesul meu port, 


„Dar nu vreau decât să-l văd pe Henry Higgins 
mort!15 


Aşteptările Lizei, aşa nerealiste şi deplasate 
cum sunt ele, o încarcă — pe ea, dar şi pe actrița 


care o interpretează - cu o forță energetică 
specială, 


2 
16 Traducerea versurilor; Andreea Hadâmbu. 

SECVENȚELE VIITORULUI IDEAL: 
CONCLUZIE 


Viitorul ideal este un concept care rezumă 
elocvent toate temele dezbătute în acest capitol. 
Schiţând viitorul ideal al personajului său, actorul 
ajunge să descopere aspecte situaționale, să adopte 
punctul de vedere al personajului său, să definească 
intenţiile care urmează a fi realizate în viitor şi să 
creeze expectativele care generează suficientă speranță 
şi interes pentru a da forță interpretării. El se 
pregăteşte şi pentru eşec, care devine sursa vulnera- 
bilității sale, şi se deschide înspre feedback, care, la 
rândul său, devine sursa unei schimbări de direcţie. 
Deoarece conţine aspecte necunoscute din viitor, 
conceptul de viitor ideal este un instrument care poate 
plasa actorul în fluxul personajului, în zona de 
improvizație a actelor umane, chiar şi în cadrul unei 
piese date. El creează pentru actor, înăuntrul piesei, un 
context în care acesta se poate mişca dinamic, cu forţă, 
tinzând înspre atingerea unui scop, şi nu un mediu 
ostil în care replici străine sunt repetate placid. Acest 
concept face ca interpretarea să fie un proces, mai 
degrabă decât un rezultat. Specificul acestui proces va 
fi discutat în capitolul următor. 

CAPITOLUL II 
A JUCA SITUAȚIA: 
ÎNĂUNTRUL CELUILALT 


Luptele cu tauri sau boxul sunt foarte asemănătoare cu jocul 
actoricesc, deoarece presupun adaptarea 

propriilor tactici la loviturile celuilalt. Eşti atât de preocupat 
cu această adaptare, încât e greu să te mai 

gândeşti la orice altceva. 


Anthony Quinn 


A juca situația sau a fi implicat într-o situație 
presupune interacțiunea cu alți oameni. Interacțiunea 
se produce înăuntrul unei bucle de feedback, când 
fiecare cuvânt, gest, respiraţie, privire sau act fiziologic 
comunică un înțeles. Comportamentul, în acest caz, 
este un proces de comunicare: primeşti şi emiţi 
semnale. În timpul jocului, actorul comunică cu colegii 
săi actori, la fel cum personajele din piesă comunică 
între ele. 

Atât comunicarea, cât şi interacțiunea sunt 
sisteme în desfăşurare, nu evenimente izolate. Bucla de 
feedback este întotdeauna activată atunci când oamenii 
sunt conştienţi de prezența celorlalți (sau bănuiesc 
prezenţa celorlalţi); când bucla există, interacţiunea şi 


89 


Scanned with CamScanner 


PUTEREA INTERPRETĂRII SCENICE 


comunicarea sunt continue, atât la nivel conştient, cât 
şi inconştient. 

Comunicarea are două registre de bază care 
funcţionează simultan. Teoria comunicării le-a 
denumit registre ale conținutului şi ale relației. 

Registrele conținutului şi relației au fost 
descrise prima oară atunci când a devenit stringentă 
necesitatea de a dezvolta limbaje pentru computere. 
S-a constatat atunci că orice computer are nevoie de 
informație pe două nivele total distincte: (1) date 
pentru procesare şi (2) instrucțiuni legate de 
modalitățile de procesare a datelor. 

Instrucţiunile cu privire la modalitățile de 
procesare a datelor au devenit un soi de meta- 
informații care furnizau contextul pentru informația de 
bază. 

Conversația cotidiană se bazează şi ea pe 
aceeaşi transmitere binară de informații. La primul 
nivel, transmitem un anumit conținut specific; la al 
doilea, propunem o relaţie între noi şi cealaltă 
persoană, relaţie care îi va sugera acesteia cum trebuie 
primit conținutul nostru. 

Un profesor universitar spune, de pildă, la curs: 
„Shakespeare s-a născut în 1564”. Datele cu privire la 
anul naşterii lui Shakespeare reprezintă conţinutul 
comunicării, dar nu constituie decât o parte din 
întregul comunicării. Faptul că profesorul stă în 
picioare în timp ce studenţii stau jos, că foloseşte fraze 
clare şi elevate fără să introducă expresii colocviale, că 
vorbeşte cursiv şi răspicat, că poartă pantaloni 
proaspăt călcaţi, cămaşă şi cravată, că citeşte din notițe 
şi poartă servietă, toate aceste date contribuie şi ele la 
actul comunicaţional, deoarece transmit următorul 
mesaj relaţional: „Vreau să ştiţi că propoziţia pe care 
am rostit-o este corectă, susținută de dovezi, acceptată 

de toate autorităţile (printre care mă număr şi eu), iar 
voi trebuie s-o notați şi s-o ţineţi minte de acum 
încolo”. Acest mesaj „relațional” califică conţinutul şi 
direcționează receptarea lui. Dacă profesorul s-ar fi 
îmbrăcat în costum de clovn, s-ar fi mişcat ca o gorilă şi 
ar fi vorbit ca un copil mic, cu siguranță că mesajul 
acestuia nu ar mai fi fost receptat în acelaşi mod şi 
întregul act comunicaţional ar fi suferit alterări majore. 
Comunicarea relaţională este baza oricărei comunicări 
= a oricărui act comunicațional şi a oricărei interacțiuni 
_ deoarece, în vreme ce mesajele relaționale pot fi 
transmise fără un conţinut (de exemplu, un zâmbet), 
conținutul este lipsit de înţeles fără o relaţie. 

Comunicarea relației nu este doar apanajul 
celor care vorbesc. În acelaşi exemplu, studenții îi vor 
comunica, la rândul lor, profesorului mesaje relațio- 
nale: prin modul în care îşi înclină capul în semn de 
consimţire la observaţiile lui (sau refuză să o facă), 
după cum chicotesc la remarcile lui spirituale, prin 
modul în care iau notițe sau îi zâmbesc atunci când 
priveşte spre ei. Este vital să realizăm că în fiecare clipă 
ne angajăm în modalități de comunicare a relației cu 
toți cei de a căror prezenţă suntem conştienţi. N-avem 
cum să nu facem asta. 

Modalităţile de comunicare a relaţiei nu sunt 
declaraţii. Ele sunt invocări. O persoană nu poate defini 
singură o relaţie, poate doar sugera cum i-ar plăcea să 
fie aceasta definită, iar sugestia să fie atât de puternică, 
încât cealaltă persoană să-i accepte definiţia. Comuni- 
carea unei relaţii seamănă cu acțiunea pescarului care 
azvârle cârligul cu momeală în mare; este un act 
incomplet până când pescarul nu simte că s-a muşcat 
din momeală. De-abia atunci bucla şi actul comuni- 
caţional sunt complete. 

Din moment ce comunicarea este un eveniment 
în continuă desfăşurare, putem spune că registrul 
relaţional al comunicării este un proces de permanentă 
redefinire a unei relaţii. Fiecare personaj din fiecare 
piesă este angajat în acest proces; fiecare personaj îşi 
redefineşte permanent relaţia cu toate celelalte 
personaje. Fireşte că această permanentă redefinire 
dobândeşte o importanţă dramatică aparte atunci când 
ea se produce, de pildă, între Hamlet şi Gertrude, sau 
între Hamlet şi Horaţio, dar ea are loc în orice relație şi 
trebuie percepută în orice relaţie scenică. 

Răspunsurile la invocările realaţionale pot 
îmbrăca oricare dintre cele trei forme de bază: 
confirmare, respingere sau infirmare. Studentul care 
încuviințează preocupat din cap la remarcile profeso- 
rului confirmă relația pe care profesorul încearcă să o 
stabilească; pe scurt, el este studentul care doar stă şi 
ascultă. Pe de altă parte, studentul încruntat, care face 
mutre, ridică mâna să obiecteze sau este turbulent, îşi 
exprimă respingerea. Dar cel mai jignitor răspuns 
într-o comunicare relațională este infirmarea. De 
exemplu, studentul care citeşte ziarul în timpul 
cursului sau se angajează în mici bârfe cu colegii. 
Răspunsul care infirmă transmite următorul mesaj: 
„Nu mă interesează cum se defineşte relaţia noastră, tu 
nu exişti pentru mine”. Relaţiile interumane apar, se 
dezvoltă, se modifică şi se degradează (deşi nu 
întotdeauna, fireşte) tocmai prin acest schimb continuu 
de invocări în registru relaţional şi prin diversele 
răspunsuri pe care acestea le generează — răspunsuri 
care, la rândul lor, pot deveni apoi invocări relaționale. 

RELACOM-UL 


Importanța comunicării relaționale este atât de 
mare, încât studiul ei în arta actoriei devine inevitabil. 
Fiind, însă, vorba de o descoperire recentă, nu avem 
încă în jargonul teatral un termen adecvat pentru acest 
concept. E adevărat, termenul de „subtext”, introdus 
de Stanislavski, se referă la comunicarea relaţiei, însă 
acoperă, de fapt, o sferă mult mai largă; „subtext”, care 
înseamnă literal „dedesubtul textului” sau „printre 
rânduri”, este, în fond, un termen literar şi se referă la 
„adevăratul” înțeles al unei replici. Dimpotrivă, 
comunicarea  relațională poate fi transmisă, 
într-adevăr, de replica din text sau de subtextul 
acesteia, dar poate la fel de bine să nu ţină cont deloc 
de replici. Comunicarea relației apare în absența 
textului şi e chiar indicat să nu fie corelată cu acesta — 
nici măcar prin opoziţie. 

Din acest motiv, când ne referim la comuni- 
carea relației, nu avem altă opțiune decât s-o numim ca 
atare sau să folosim un cuvânt nou, „născocit”, 
relacom"?. Relacom: 

(a) este prescurtarea sintagmei „comunicarea 
relaţiei”. 

(b) este întotdeauna invocarea unei relaţii, şi nu 
enunțarea acesteia. 

(c) nu este necesarmente comunicată în mod 
conştient, fiind, de fapt, cel mai adesea, un 
proces inconştient. 

(d) creează baza pentru comunicarea conținutului. 

(e) există întotdeauna când oamenii se află în 


17 do ai X a Ei 
l b la expresia din limba engleză relationship communi-cation, (Nota 
rad. 

contact, chiar şi fără comunicarea adiacentă a 

unui conținut. 

(f) este, îndeobşte, nonverbală, fiind destul de 
dificil de definit la nivel verbal. 

Deşi este un termen definit recent, relacom-ul 
se referă la ceea ce constituie, de departe, cea mai 
importantă şi semnificativă parte a interacțiunilor de zi cu 
zi. Dacă vom studia înregistrările unor conversații 
obişnuite, vom constata că majoritatea dintre ele, deşi 
banale la nivelul conținutului, sunt foarte bogate la 
nivel de relacom. Întrebări aparent pline de conţinut, 
de genul: „Ce mai faci?”, sunt, de fapt, goale de 
conţinut şi nimeni nu aşteaptă un răspuns plin de 
conținut la ele. Conţinutul este deseori un element de 
încălzire a conversației; spunem: „Ce zi frumoasă, nu-i 
aşa?” pentru a afla, prin intermediul unor indicii 
nonverbale, cum se relaționează cealaltă persoană la 
noi în acea dimineață. Eric Berne le numeşte comuni- 
cări de „mângâiere”, pentru că efectul lor este acela de 
a induce o mângâiere verbală asemănătoare mângâierii 
materne; Berne a demonstrat cât de frecvente sunt 
aceste mângâieri comunicaţionale în viaţa cotidiană!s. 
Un alt psiholog afirmă că, „analizate la nivelul lor cel 
mai înalt de abstracțiune, toate mesajele pot fi 
considerate mesaje de tipul «Validează-mă»”". 
Desigur că această invocare a validării, a iubirii, a 
respectului, a admiraţiei sau a încrederii nu constituie 
o comunicare conştientă ori deliberată. În majoritatea 
timpului, nu suntem pe deplin conştienţi de registrul 
relațional al comunicării. Profesorul nu invocă în mod 
conştient respectul, iar studentul nu urmăreşte în mod 
conştient să impresioneze pentru a primi o notă bună. 


19 Cf, Eric Berne, în Transactional Analysis in Psychotherapy (1961). 
* Virginia Satir, Conjoint Family Therapy (1967), p. 81. 

Dar aceste lucruri se întâmplă, sunt perceptibile, şi 
compun acţiunea internă a oricărei piese. Ele trebuie 
jucate cu aceeaşi intensitate cu care se produc în viață. 


Interpretarea scenică nu are nimic de-a face cu simpla 
ascultare a unor cuvinte. (De altfel, acesta este primul lucru 
care ți se spune în liceu, atunci când interpretezi un rol 
într-un spectacol: Ascultă, nu sta pur şi simplu așteptând să-ți 
vină rândul la replică, ascultă ce spune celălalt.) În 
conversațiile obişnuite, nu ascultăm niciodată în mod real ce 
ne spune cealaltă persoană. Ascultăm ceea ce vrea să spună cu 
adevărat. Şi înţelesul a ceea ce vrea să spună cu adevărat este, 
adeseori, destul de diferit de ceea ce exprimă cuvintele. Când 
vedeți o scenă realmente reuşită între doi actori, puteți fi 
absolut siguri că ei nu se ascultă unul pe celălalt - fiecare 
simte ceea ce vrea să-i transmită de fapt celălalt. Înţelegeți ce 
vreau să spun? 


Jack Lemmon 


EXERCIȚIU: SCENA FĂRĂ CONȚINUT 


Împreună cu un partener, memoraţi următorul 


dialog: 


A: Salut! 

B: Salut! 

A: Ce-ai făcut aseară? 

B: O, nu mare lucru, Dar tu? 

A: A, m-am uitat puţin la televizor. 
B: Ai văzut ceva bun? 

A: Păi, nu. Nu tocmai. 
B: Ne vedem mai încolo. 
A: Bine. 


Acum interpretaţi scena ca şi cum ea ar avea loc 


în următoarele situaţii: 

1. Întâlnindu-l din întâmplare, A l-a luat în 

maşină pe B. 

2. Soţia şi soțul se întâlnesc în noaptea de 

după pronunțarea sentinţei de divorț. 

3. Tatăl şi fiica la micul dejun, după ce, cu o 

seară înainte, ea se întorsese târziu acasă. 

4. Întâlnirea dintre două liceene care se 

suspectează reciproc că s-ar întâlni cu 

acelaşi băiat. 

5. O tentativă de „agățare” între doi homo- 

sexuali. 

6. Respingerea unei prietenii. 

7. îndrăgostiţi care nu se pot întâlni decât 

pentru câteva clipe. 

8. Oricare dintre situațiile de mai sus, la 

telefon. 

9. Orice altă situaţie sugerată de grup. 
Exercițiul poate fi realizat cu un grup mare, în 
care actorii care interpretează replicile A fac 
pereche cu cei care spun replicile B, în mod 
succesiv. 


i Interpretând acest exercițiu, vom constata cu 
uşurinţă că registrul conţinutului din dialog devine 
relativ nesemnificativ, relacom-ul fiind cel care susține 
efectiv „întreaga” scenă, fără a schimba vreun cuvânt 
din text, Exerciţiul ne mai arată cât de solid poate fi 
construită o scenă fără conţinut, atunci când comuni- 
carea relațională dintre actori este foarte puternică. 

VICTORIILE RELACOM 


În capitolul precedent am discutat despre 
victoriile generale pe care fiecare personaj caută să le 
obţină, la fel ca orice persoană reală. În principal, 
aceste victorii derivă din impulsuri primare şi 
biologice, orientate spre supravieţuire, siguranţă, 
putere, dragoste şi dorința de a fi validat. Dar ele 
presupun întotdeauna şi anumite scopuri secundare 
specifice, care pot fi definite ca victorii de relaţie sau, 
mai simplu, ca victorii relacom. Acest lucru se 
datorează faptului că, în viață, victoriile se câştigă în 
fața cuiva, alături de cineva şi pentru cineva. Noi nu 
acționăm niciodată în mod abstract, ci în contextul 
lumii noastre. Iar acest context este, în cea mai mare 
parte, uman. Omul este un animal social. Majoritatea 
victoriilor spre care ţintim vor fi câştigate prin 
intermediul relaţiilor noastre cu ceilalți oameni. 

Într-o victorie relacom, încercăm să redefinim 
în favoarea noastră şi într-un mod specific relaţia cu o 
altă persoană. În măsura în care putem verbaliza acest 
proces, putem spune că, de obicei, caracterizăm 
persoana din perspectiva relaţiei funcționale pe care o 
întreține cu noi. Expresia „soția mea”, de exemplu, 
defineşte o persoană individuală în funcție de „mine”, 
şi nu ca entitate de sine stătătoare. În mod curent, ne 
gândim la oameni - în sinea noastră, cel puţin - în 
funcţie de această relaţie: „iubitul meu”, „prietenul 
meu , „duşmanul meu”, „colegul meu”, „colegul meu 
de cameră” şi aşa mai departe, Socialmente, această 
tendinţă de a-i trata pe ceilalţi în funcţie de noi înşine 
poate apărea mai degrabă reprobabilă; cu toate acestea, 
din punct de vedere psihologic, ea este adânc 

înrădăcinată, deoarece se dezvoltă încă din fragedă 
copilărie. Specialiştii în psihologie infantilă 
demonstrează că prima impresie a copilului despre 
lume este centrată în exclusivitate asupra sinelui; 
copilul crede, de exemplu, că mama lui este o parte din 
el şi nu distinge nicidecum realitatea ca având o 
existență separată. Prima sarcină intelectuală a 
copilului este să distingă propria lui persoană de cea a 
mamei, să descopere în mama sa O ființă separată, care 
trăieşte o viaţă separată de a lui. La cel mai adânc 
nivel, această sarcină nu este niciodată dusă până la 
capăt; se poate spune că, într-o oarecare măsură, în 
viața oricărui adult se regăseşte efortul de a se împăca 
cu ideea că ceilalți există separat de el. 

Din acest motiv, victoriile relacom sunt 
aventuri extrem de intime, adesea imature şi 
antisociale, dar întotdeauna prezente în zonele cele mai 
adânci ale realității psihologice şi ale interacțiunii 
umane. Într-o oarecare măsură, îi considerăm pe 
oameni drept funcţii ale noastre şi tindem să redefinim 
aceste funcții în favoarea noastră. Putem gândi, de 
pildă, „Alice e prietena mea, dar vreau să fie iubita 
mea”, iar acest gând reprezintă o intenție îndreptată 
înspre realizarea unei victorii relacom. „Vreau ca el să 
fie patronul meu”, „vreau ca el să mă idolatrizeze” - 
iată alte câteva exemple în care se urmăresc victorii 
relacom, exprimate într-o manieră „funcțională”. 

f Pentru a fi eficienți în spectacol, victoriile de 
relație ar trebui analizate foarte minuțios. Ce fel de 
„prieten”? Ce fel de „iubit”, „patron” sau „idolatru”? 
Luaţi în considerare următoarea listă 


i ns extinsă, 
conținând posibile „victorii relacom”: 

proxenet 
ucenic 
interpret 
datornic 
voyeur 


coleg de joacă 


grefier 
torționar 
imitator 
soldat 

pungaş 

copil 

fan 

piatră de hotar 


fecioară 


eunuc 
muştiuc 
trepăduş 

frate mai mare 


marionetă 

clovn 
pacificator 
om raţional 
apărător 

(om) slugarnic 


(om) cu spirit de 
contradicție 


om al faptelor 
soră medicală 
muză 
antrenor 
istoric 
catalizator 
salvator 

valet 


lucru de 
mântuială 


critic 
mistic 
activist 
escroc 


animal de casă 


răpitor 
doctor 
admirator 
rege 
supus 


cel care 


pedepseşte 
victimă 
lingău 
înger 

sclav 

soră 
tovarăş 
coleg 
profesor 


rival 


zeu 
corupător 
confesor 
confident 


amic 

femeie bătrână 
amantă 
măscărici 
curățător 
curvă 


armăsar 


seducător 
războinic 
lider 
habotnic 
asasin 
codoş 
amic 
răzbunare 


prima partidă de 
sex 


călău 
protejat 
mântuitor 
canibal 


violator 

cobai 
furnizor 
turnător 


pisălog 

pastor păpuşă jucărie 

analist bestie şef 

cicălitor pederast prinţesă din basme 
imagine flagelator 


Victoriile relacom constau în urmărirea acestor 


intenţii specifice (aşa cum apar ele în text, cum le 


indică 


regizorul sau actorul în munca lor pe text) în 


limitele impuse de dialog şi de acţiunea piesei, 
dialogul şi acţiunea, dar şi talentul personal al 
actorului, fiind instrumente utilizate pentru dobân- 
direa victoriei relacom alese. 


EXERCIȚIU: A JUCA RELACOM-UL 


1. Luaţi scena fără conţinut memorată şi 
interpretați-o cu un partener, după ce aţi ales 
una dintre victoriile relacom enumerate mai 
sus. După jucarea scenei, rugați-i pe observatori 
să ghicească ce victorie relacom urmărea fiecare 
actor în parte. 
2. Luaţi următoarea scenă din Woyzeck, o piesă 
germană din secolul XIX, şi memoraţi replicile 
împreună cu un partener. Apoi, interpretaţi-o, 
alegând să dobândiţi, pe parcursul scenei, una 
dintre victoriile relacom specificate. 
WOYZECK: Pistolul ăsta e prea scump. 
ăla Fi, îl cumperi, ori nu-l cumperi? 
i? 
WOYZECK: Dar cuțitul ăsta cât costă? 
OVREIUL: E pe cinste! Vrei să-ți tai gâtul 
cu el? Ei, ce spui? Ți-l vând la fel de ieftin 

ca şi altul. N-o să te coste mult moartea, dar 

nici pe gratis nu ţi-l pot da. Ei, ce-aştepţi? O 

să ai o moarte ieftin plătită. 

WOYZECK: Cu ăsta poţi tăia şi altceva 

decât pâine... 

OVREIUL: Doi groşeni. 

WOYZECK: Poftim! (lese) 

OVREIUL: Poftim! Ca şi cum n-ar fi nimic. 

Şi doar sunt bani!... Câinele! 
După reprezentație, puneţi-i pe observatori să 
încerce să ghicească victoriile relacom urmărite. 
3. În lucrul cu un grup de actori, luaţi fie scena 
fără conţinut, fie fragmentul din Woyzeck. 
Jumătate din actori vor învăța un rol, iar restul 
celălalt rol. Apoi, grupaţi actorii care interpre- 
tează personajul A cu cei care interpretează 
personajul B, sau pe cei care interpretează 
Woyzeck cu cei care interpretează Evreul şi 
jucaţi scenele, simultan, câte doi. Condiţia e ca 
fiecare dintre actori să urmărească o victorie 
relacom aleasă de el. La finalul fiecărui ciclu de 
scene, faceți schimb de parteneri şi luaţi-o de la 
capăt. Observaţi cum comunicarea relației 
determină acţiunea şi caracteristicile fiecărei 
scene şi cum personalitatea fiecărui actor, 
precum şi alegerea conştientă a fiecăruia pot 
modifica relacom-ul interpretat. 
4. Interpretați împreună cu un partener orice 
scenă din oricare piesă deja memorată, având 
în minte o anume victorie relacom aleasă din 
lista de mai sus, chiar dacă ea nu se potriveşte 
neapărat cu scena, aşa cum aţi înțeles-o la 


% Traducere de Laura Dragomirescu, în Georg, Büchner, Pagini alese, 
Bucureşti, Editura pentru literatură universală, 1967, p. 144. 

început. Ca şi până acum, rugaţi observatorii să 
încerce să ghicească ce victorie relacom este 
urmărită şi, dacă este cazul, care sunt schimbă- 
rile survenite în scenă faţă de interpretările de 
până atunci. | i PI 

5. Faceţi un exercițiu de improvizație 
ne-structurat, având în minte victorii relacom 
alese dinainte, dar evitaţi exprimarea directă a 
oricărui conținut care să corespundă 
relacom-ului. 


EXERCIȚIU: ANALIZAREA RELACOM-ULUI 


Porniți de la o piesă cunoscută şi analizați 
posibilele comunicări de relație, în funcție de 
lista de mai sus. Fiți îndrăzneți şi fantezişti 
atunci când vă alegeți termenii din listă. Care ar 
putea fi, de exemplu, relacom-ul dintre Hamlet 
şi Gertrude? Hamlet şi Claudius? Claudius şi 
Gertrude? Hamlet şi Horaţio? Hamlet şi Ofelia? 
Ofelia şi Laertes? Şi aşa mai departe. 


În explorarea şi definirea victoriilor relacom 
urmărite de personajul său, actorul trebuie să se 


elibereze de inhibiții, pentru că timiditatea nu poate 


duce decât la interpretări stereotipe şi lipsite de 
pasiune. 


Din păcate, suntem condiționați de societate să 
ne repugne ambiția sau chiar faptul de a admite că 
avem ambiţie, şi nu suntem deloc dornici să ne 
imaginăm în postura de avari, parveniţi, conspiratori 
sau persoane capabile de rele intenţii cu privire la alţi 
oameni, tocmai pentru că, de fapt, nu e exclus să avem 
„intenţii“ şi să fantasmăm în legătură cu viețile 

celorlalţi. Şi totuşi, suntem ambiţioşi, aşa cum sunt şi 
ersonajele din piese şi nu trebuie să ezităm în fața 
realității planurilor, speranţelor şi  fantasmelor 
personajului. Speculaţiile în legătură cu victoriile 
velacom dorite de personaj trebuie să fie pregnante, 
incisive, puternice şi subtile. De asemenea, ele trebuie 
să implice autoanaliza, deoarece prin intermediul ei 
actorul descoperă în el însuşi fantasme şi ambiţii dintre 
cele mai stranii, dintre cele mai singulare şi, tocmai 
prin asta, neaşteptate şi teatrale. Prin autoanaliză, 
actorul forează adânc în el însuşi şi descoperă lucruri 
nebănuite. Probabil că nimic nu transformă mai rapid 
teatrul într-un fenomen mort, clişeizat şi plictisitor, 
decât actorii care argumentează - de obicei, pătimaş — 
că personajele lor nu-şi propun nimic altceva decât 
scopuri modeste, urmărite fără  încrâncenare. 
Dimpotrivă, cele mai multe piese, ca şi cele mai multe 
vieți, sunt trăite sub semnul speranţelor iscate de 
marea seducţie a plăcerilor trupeşti şi a setei de putere, 
şi dacă ignorăm asta în teatru înseamnă că optăm 
pentru o banalitate elegantă şi absolut neverosimilă. 

Cum putem juca relacom-ul? Din moment ce 
această comunicare este în mare parte inconştientă, ea 
nu poate fi simulată cu uşurinţă în mod conştient. Din 
fericire, însă, teatrul posedă mecanismul perfect şi 
complet care îngăduie jucarea relacom-ului: actorul 
joacă relația împreună cu ceilalți actori. Chiar dacă trebuie 
ne arătăm circumspecţi atunci când ni se vorbeşte 
despre „secretul meseriei” în teatru, suntem 
îndreptăţiţi să credem că, în cazul în care ar exista un 
astfel de secret, acesta ar fi - şi nu altul, 

Problemele celor mai mulți actori, fie ei profesionişti sau 
amatori, sunt provocate de tensiune. La unii actori cu un înalt 
grad de profesionalism, cum ar fi Bruce Dern sau Karen Black, 
tensiunea apare tocmai pentru că ei n-au făcut o alegere care să 
le acapareze în suficientă măsură interesul mental. Cu alte 
cuvinte, ei n-au făcut o alegere îndeajuns de vitală; o alegere 
care să le solicite şi imaginaţia şi să-i facă să se prefacă în mod 
inconştient. 


Jack Nicholson 


Pe scurt, dacă John, interpretul lui Othello, 
decide că victoria de relaţie a lui Othello a fost, la un 
moment dat, aceea de a-l transforma pe Brabantio, 
interpretat de Joe, în trepăduşul său linguşitor, atunci 
sarcina lui John este să-l transforme pe Joe în 
trepăduşul linguşitor al lui John. Dacă John-Romeo 
vrea ca Jane-Julieta să fie iubita lui, atunci sarcina lui 
John este să încerce, în timp ce rosteşte replicile lui 
Romeo, s-o facă pe Jane să se îndrăgostească de el. 

La nivelul relacom-ului, actorul şi personajul 
nu pot fi deosebiți unul de celălalt, ei sunt contopiți. În 
asta constă, în fond, specificul jocului actoricesc, în 
faptul că implică nu doar conştiinţa corpului şi a vocii, 
ci întregul organism uman: sistemul nervos vegetativ, 
glandele sudoripare, emoţiile, canalele lacrimale şi 
miile de procese ascunse care controlează intonația, 
rezonanţa, mişcarea, fiorul, bătăile inimii şi respiraţia. 

Relacom-ul unei scene nu este neapărat un 
lucru despre care actorii discută în timpul repetiţiilor, 
nu e ceva ce ei „hotărăsc de comun acord să joace”. 
Victoriile de relaţie pe care personajele doresc să le 
obţină în fața celorlalte personaje sunt urmărite de faţă 

cu toată lumea, dar articulate în intimitate. Ele nu se 
ivesc ca urmare a unui acord comun. De fapt, ele 
evoluează impulsionate chiar de  dezacordurile, 
disonanţele dintre eul unui personaj şi acela al altuia. 
Relacom-ul există pentru că şi între oameni există 
tensiuni care trebuie îndiguite, comportamente care 
trebuie armonizate, relații care se cer redefinite. Dacă 
actorii sunt siliți să se exprime cu voce tare sau să cadă 
de acord în mod public asupra relacom-ului unei 
scene, ei se vor limita cel mai adesea la o analiză 
simplistă şi fadă a potenţialelor victorii de relaţie pe 
care îşi propun să le obțină, amintindu-le doar pe 
acelea pe care le acceptă ori pe care le pot juca în fața 
publicului, fără a se simţi stânjeniți. 

Trebuie să înțelegem fără echivoc că a juca 
relacom-ul înseamnă în mod nemijlocit stârnirea 
imaginației fiecăruia dintre actorii unei piese, a 
capacității lor de a fantasma în legătură cu celălalt. Din 
punctul de vedere al lui Jane-Julieta, la urma urmelor, 
John şi Romeo nu sunt decât una şi aceeaşi persoană. 
Ea vede un singur corp şi aude o singură voce; reacția 
ei în comunicarea de relaţie este la acea voce şi la acel 
corp, nu la un nume abstract, fie el „John” sau 
„Romeo”. „Ce e un nume?” s-ar putea ea întreba, ca şi 
Julieta, deoarece numele sunt irelevante în cazul 
relacom-ului. Ea îşi proiectează pur şi simplu victoriile 
relacom - victorii urmărite, visate şi aşteptate - asupra 
fiinţei umane aflate în faţa ei, şi chiar se străduieşte să 
le câştige. Comunicarea de relație are loc între corpuri, 
nu între „nume”, „identităţi” sau „personaje”. 

E limpede că cei mai mulți vor manifesta o 
anumită reticenţă, dacă nu chiar o respingere declarată, 
faţă de gândul de a proiecta propriile lor fantasme şi 
dorințe (existente sau nu) asupra colegilor lor actori. 

Un actor trebuie să interpreteze viața, şi pentru asta trebuie să 
fie gata să accepte toate experiențele pe care viaţa i le poate 
oferi. 

Marlon Brando 


Există anumite fantasme pe care mulți oameni 
le consideră dezgustătoare şi, tocmai de aceea, 
| inimaginabile. De pildă, un individ îngrijorat de 
posibila sa homosexualitate latentă ar putea să se simtă 
cu uşurinţă amenințat, dacă i se dă indicația să 
fantasmeze, imaginându-şi că e îndrăgostit de o 
| persoană de acelaşi sex - şi chiar excesiv de amenințat 
à dacă e pus în situația de a juca această fantasmă 
erotică, proiectând-o asupra altui actor. Acest soi de 
reticență sau refuz duce, de obicei, la interpretări 
caricaturale, în care actorul, după cum am subliniat 
mai devreme, pare că flutură un steag simbolic pe care 
scrie „acest personaj nu sunt eu!”. Nimic nu poate 
dăuna mai mult unui spectacol. Pentru un actor, nimic 
nu trebuie să fie imposibil de imaginat, nimic nu trebuie să 
fie cu neputinţă de jucat. Ce face actorul în viața sa 
particulară este, bineînţeles, treaba lui, dar ce îşi 
îngăduie să viseze în teatru este problema teatrului. Un 
actor care are inhibiţii mentale - față de ideea de a juca 
mizând pe obținerea unor victorii relacom care în viața 
| particulară îi repugnă - este un actor care îşi limitează 
primejdios de mult paleta emoțională şi comporta- 
| mentală, Actorul trebuie să fie pe deplin liber în mintea 
sa şi să nu ezite să-şi imagineze — nu oricum, ci 
însufleţit de speranţă — victoriile relacom care, din punct 

de vedere teatral, sunt incitante. 

EXERCIȚIU: FANTAZÂND LIBER 


Fantazează liber, de unul singur, în legătură cu 
unul dintre colegii tăi actori, în timp ce îl sau o 
priveşti. Fără a dezvălui sau a încerca să 
dezvălui ceva, concentrează-te pe următoarele 
gânduri despre persoana pe care o priveşti şi 
căreia i le adresezi: 

Aş vrea să te iubesc. 

Aş vrea să te ucid, 

Aş vrea să te torturez. 

Aş vrea să-ți explorez trupul. 

Aş vrea să-ţi explorez mintea. 

Aş vrea ca tu să fii... sc. meu/mea. 


Ce se întâmplă cu mintea ta când faci asta? 
Care sunt inhibiţiile care apar în timp ce tu 
urmezi aceste indicaţii? 

Variantă: fantazează liber despre partenerul 
tău, în timp ce faci exerciţiul în oglindă, În ce fel 
este afectată mişcarea de fantazare? În ce fel 
este afectată  fantazarea de mişcare? 
Aminteşte-ți că înăuntrul unei bucle de feedback 
nu există cauză şi efect, fiecare element 
„trăgând“ după sine un altul. 

Variantă: liderul le cere membrilor unui grup 
să fantazeze liber unul despre celălalt în timpul 
unor exerciţii în oglindă. Ei sunt instruiți să nu 
dezvăluie şi nici să nu încerce să dezvăluie 


nimic despre ei înşişi sau să discute mai târziu 
exercițiul. 

Cu cât devin mai bună ca actriță, cu atât mă simt mai liberă. 
Actrițele trebuie să se expună, să accepte să stea ca rufele pe 
frânghie, Pe scenă, descoperi de multe ori că eşti liber să faci 
lucruri pe care nu le poți face în viața reală... În viață, am fost 
educată să fiu manierată în orice situație, indiferent de ceea ce 
fac... Pe scenă, am descoperit... că sunt liberă să arăt exact 
ceea ce simt. 


Jane Fonda 


Un actor nu poate fi puritan sau moralist. Dacă este aşa, el 
ignoră orice posibilitate de a simți ceva alături şi față de o 
ființă umană altfel decât el... Sarcina actorului este să-şi 
încarneze personajul cu cea mai mare simpatie şi înțelegere. 


Melvyn Douglas 


Acest exercițiu îți provoacă o oarecare 
nervozitate? De ce? Nu-ţi dai seama că oamenii 
fantazează oricum cu privire la tine? Şi că şi ei ştiu că 
tu fantazezi în legătură cu ei? Atunci când acest 
exerciţiu este utilizat în timpul repetițiilor la o piesă, el 
poate adânci, din punct de vedere dramatic, 
comunicarea relaţiei din cadrul interacțiunilor piesei şi 
poate spori intensitatea emoției acesteia. 

EMOȚIA 


A juca relacom-ul cu un alt actor scoate la 
suprafață propriile emoţii ale actorului. Acest lucru 
este vital pentru jocul său, deoarece pe scenă nu poate 
fi folosită decât propria emoție a actorului. 

Viaţa ne sileşte să nu ne dezvăluim decât în 
mică măsură emoțiile, sau chiar deloc, la fel cum ne 
sileşte să proiectăm despre noi înşine imagini ale 
invulnerabilităţii. Această condiționare provoacă un 
spectru larg de probleme în jocul actorului. În cazul 
începătorului fără strop de experienţă, ea se manifestă 
de obicei prin citirea plată şi fără pasiune a replicilor, 
prin mişcări debile şi interacțiuni anoste. În cazul 
actorului debutant, cu minimă experiență, avem de-a 
face, mult prea adesea, cu teatralizări exagerate, cu 
posturi afectate, marcate de simularea unei emoții 
artificiale. 


Când începi să repeți cu alți oameni, ceva începe să se 
întâmple. Ce anume, nu ştiu şi nici măcar nu vreau să ştiu. În 
privința asta, prefer să las totul învăluit în mister. Mare parte 
din ceea ce se întâmplă pe măsură ce îți dezvolți rolul este ceva 
inconştient, ceva acoperit de ape... te laşi condus de o forță din 
afara ta. E cert că ceva se întâmplă. 

Kim Stanley 


Ambele manifestări constituie un refuz, 
conștient sau de altă natură, de a permite publicului 
(sau oricui altcuiva) să vadă propria noastră mânie, 

patimă sau nostalgie romantică. Din punct de vedere 
teatral, acest lucru este inacceptabil, chiar dacă se 
sprijină pe o imitație a mâniei lui Al Pacino, a patimei 
lui Glenda Jackson sau a nostalgiei romantice a lui Liv 
Ullman. 

Cel mai important lucru în ceea ce priveşte 
emoțiile proprii ale actorului este faptul că ele sunt 
unice, doar ale lui şi că nu pot fi separate de 
personalitatea sa (aşa cum cele ale lui Al Pacino sunt 
numai ale lui Al Pacino) şi, în consecinţă, ele conțin 
suflul vieţii. Mai mult, ele stimulează sau catalizează 
sistemele vegetative ale corpului şi duc la reacţii 
endocrine care altfel ar fi incontrolabile în mod 
conştient: puls crescut şi tensiune arterială mărită, 
dilatarea pupilelor şi a  bronhiilor, eliberare de 
adrenalină şi de zaharide în fluxul sangvin, contracţii 
ale splinei şi aşa mai departe. 

Implicarea fiziologiei corpului este subsidiară 
celei emoționale şi ea nu poate fi trucată?i. În 
prim-planurile din film, comportamentul fiziologic al 
actorului poate fi observat de foarte aproape; totuşi, şi 
în cazul reprezentaţiilor teatrale, publicul este în mare 
măsură conştient de procesele fiziologice majore care 
se desfăşoară sub ochii lui. Într-un faimos exemplu, 
actorul american Hume Cronyn a putut fi văzut, din 


2! Există o lungă controversă printre teoreticienii scenei privitoare la 
întrebarea dacă emoțiile sunt cele care provoacă reacţii fiziologice sau 
comportamentul fiziologic provoacă o reacţie emoţională. Judecata 
comună a sprijinit, în mod tradiţional, prima variantă; aşa numita 
teorie James-Lange (după cei doi autori care au enunțat- 
susține pe cea de a doua. Cei mai mulți 
consideră controversa ca irelevantă şi fac, în schimb, apel la un model 
cibernetic de feedback, care se dispensează de cauză Şi efect şi consideră 
că emoțiile şi modificările fiziologice interrelaţionează, fără ca vreuna 
să fie prioritară în raport cu cealaltă. Vezi „Failure of the James- Lange 
Theory”, în Jeffrey A. Gray, The Psychology of Fear and Stress (1971). 

orice colț al sălii, înroşindu-se puternic în timpul unui 
moment culminant din Noel Coward in Two Keys. 
Această reacţie s-a produs atunci când Cronyn îşi citea 
scrisorile primite în trecut de la un fost iubit 
homosexual; Cronyn a afirmat că „tehnica” lui a 
constat pur şi simplu în a se lăsa cât mai intens 
absorbit de situație şi în a nu pune stavilă emoțiilor 
care izvorau în mod natural din acea implicare. 

O problemă mai complexă în ceea ce priveşte 
emoția se iveşte atunci când actorul îşi foloseşte 
propria emoție, dar o lasă să se manifeste nemijlocit în 
joc sau o „împinge” prea mult. Emoţia nu poate fi 
jucată în mod conştient. Un actor care se străduieşte 
„Să arate frica” nu face decât să „arate că arată”, adică 
să facă ceva ostentativ. Avem de-a face aici cu o 
interpretare contextuală şi ea e deseori numită răsfăț. 
Unul dintre primele mecanisme elaborate de 
Stanislavski a fost  „retrăirea emoțională” sau 
„memoria afectivă”, în care un actor îşi aminteşte o 
situație din propria sa viață pentru a stimula o anume 
manifestare emoţională în timpul jocului. 


În i 


Dacă, atunci când lucrează la un rol, actorul va lua în 
considerare toate detaliile şi le va privi dintr-un unghi 
personal, dacă va reuşi să-şi activeze neliniştile tainice şi 
bucuriile — credinţele sale intime, viața la care visează, cu toate 
caracteristicile ei — dacă va picura apoi aceste secrete în Huxul 
şi refluxul piesei, va fi inevitabil prins în vârtejul acțiunii şi va 
fi silit, în mod inconştient, să treacă prin toate punctele 
esenţiale ale interpretării sale, 


William Redfield 

te numai în prezent; el trece mereu de la un 
impul acestor secvențe succesive de 
prezent, el îndeplineşte o serie de acțiuni ce depun pe el un soi 
de sudoare care nu e altceva decât starea de emoție, Această 
sudoare este pentru jocul actorului ceea ce e sucul pentru 
fructe. De îndată, însă, ce actorul începe să perceapă şi să 
devină conştient de starea lui de emoție, sudoarea se evaporă pe 
loc, emoția dispare, iar jocul actorului devine sec şi arid. 


Actorul trăieşi 
prezent la altul. În răst 


Jean-Louis Barrault 
Pa 


Spre sfârşitul vieții, Stanislavski a abandonat 
„retrăirea emoțională”, dar mulți actori continuă să-şi 
extragă şi să-şi exteriorizeze emoțiile în felul acesta. 
Totuşi, puţini actori se simt în largul lor cu această 
practică, care adesea se dovedeşte mai degrabă 
dăunătoare decât utilă. 
| În ce fel ar trebui atunci să pătrundă emoțiile în 
interpretarea unui rol? Jean-Louis Barrault, marele 
actor, mim şi regizor francez, foloseşte o metaforă 
sublimă atunci când vorbeşte despre emoția din jocul 
actorului: Barrault o compară cu sudoarea unui 
alergător de cursă lungă. Aleargă mult, sugerează 
Barrault, Şi sudoarea va ţâşni. Străduieşte-te să 
transpiri (încearcă „Să arăţi că alergi din greu”) şi nu 
a reuşi ng să te concentrezi asupra alergării, nici să 
i AnA y p paria spre obținerea victoriilor relacom 
denta şneasca emoția actorului, tot aşa cum 
piei n linia de sosire va face să țâşnească 
rege ln n. eng Emoţia, transpiraţia, trebuie să 
pen corp; pur şi simplu, ele nu pot fi forțate să 

Desigur că simpla înțelegere a metaforei lui 
Barrault nu rezolvă problema creării emoției sincere şi 
specifice fiecărei personalităţi. A înțelege emoțiile şi a 
le crea sunt două lucruri diferite. Fiecare actor se va 
confrunta la un moment dat în cariera sa cu o indicație 
scenică de genul: „izbucneşte în lacrimi şi suspină 
neputincios”. În absenţa unui mecanism satisfăcător 
care să-i permită declanşarea propriului sistem de 
producere a lacrimilor, actorul va fi silit să apeleze la 
trucuri sau schimonoseli. Nu vom discuta aici despre 
aceste mecanisme, dintre care unele țin de 
caracterizare. Ne vom opri, totuşi, la un mecanism, 
prin intermediul căruia jocul actorului urmăreşte să 
suprime fiziologia emoţiei. Acest procedeu mai este 
denumit uneori „interpretarea contrariului” sau „a 
juca împotriva emoţiei”. În esenţă, actorul detectează şi 
analizează mai întâi toate simptomele fiziologice 
asociate stării emoționale pe care trebuie să o joace 
conform textului, apoi încearcă să şi le reprime 
conştient. Dacă textul îi cere, de pildă, să suspine 
neputincios, actorul se va strădui să-şi imagineze toate 
simptomele care se nasc din această stare: lacrimi, 
fireşte, şi probabil un stomac contractat, respirație 
precipitată, slăbiciune în braţe şi în picioare, relaxare 
intestinală, transpiraţie la tălpi şi aşa mai departe — 
adică orice îşi imaginează actorul că i s-ar putea 
întâmpla lui. Apoi, se va strădui să suprime toate aceste 
modificări fiziologice pe care şi le-a imaginat: va 
încerca să-şi liniştească intestinele, să-şi relaxeze 
plămânii şi stomacul, să-şi tensioneze muşchii şi să-şi 
usuce picioarele! Dacă va face acest efort în mod 
conştient, revenind apoi la interpretarea relacom-ului 
scenei sale, emoțiile vor apărea, probabil, în mod 
spontan. Am putea spune că avem de-a face aici cu un 
caz de dublă constrângere a sinelui sau cu „păcălirea” 

sn 


procedeul „funcţionează pentru că 
trupul nostru este obişnuit cu suprimarea mani- 
festărilor emoției şi, de vreme ce acele mecanisme de 


i i Pi g 
suprimare sunt în funcțiune, „trupul inventează 
e! Teoriile referitoare la binomul 


emoția care să le justific ! 
stimul/reacţie nu au reuşit să explice fenomenul, dar de 


fapt aici e vorba de o simplă extensie a sistemelor 
cibernetice şi ale dublei constrângeri. 

Interpretarea contrariului stârneşte emoția în 
actor prin intermediul unor mijloace reale, personale şi 
situaționale, deoarece a juca contrariul echivalează cu 
a-ţi asuma comportamentul personajului. Personajul 
este cel care se străduieşte să suprime acele 
manifestările emoţionale care îi amenință postura de 
invulnerabilitate. Când actorul îşi asumă intenţia 
personajului, când încearcă să-şi calmeze intestinele 
(dar şi pe acelea ale personajului său), să respire 
normal şi să oprească transpirația care-i umezeşte 
palmele, el face exact ceea ce ar face personajul, iar 
emoțiile lui vor ieşi la iveală ca o reacţie la intențiile 
personajului, nu ca un rezultat direct şi conştient al 
acestora. 


propriului corp; 


EXERCIȚIU: A JUCA CONTRARIUL 


1. Interpretează un bețiv, încercând să te 
deplasezi cu absolută precizie în linie dreaptă. 
(Acesta este un exemplu clasic. Recunoaştem 
bețivul nu după faptul că nu poate să meargă în 
linie dreaptă, ci prin aceea că încearcă din 
răsputeri să-şi stăpânească frica de a nu fi în 
stare s-o facă.) 

2. Interpretează un fiu îndurerat de moartea 
mamei sale, încercând să râzi la o glumă spusă 
de un unchi bine intenţionat, dar nepăsător. 

3. Interpretează o soție care este speriată că va 
muri de cancer, dar care, plină de curaj, îi dă 
soţului instrucțiuni cu privire la curăţenia din 
casă, până la întoarcerea ei de la spital, după 
operaţie. 

4. Interpretează un logodnic cu inima frântă, 
descriind rece cum l-a părăsit iubita pentru un 
altul. 

5. Neagă faptul că urăşti pe cineva. 


În toate exerciţiile de mai sus, nu trebuie „să 
protestaţi excesiv”, ci doar „suficient”. Concentraţi-vă 
pe a face exercițiul, şi nu pe strădania de a-l face să 
funcţioneze. Exerciţiul nu trebuie forţat; în caz contrar, 
el riscă să devină exact ceea ce şi-a propus să combată. 
Nu veţi fi capabili voi înşivă să apreciaţi dacă exercițiul 
a funcţionat (deşi vă veţi da cu siguranță seama când 
n-a funcționat): mai bine lăsaţi un observator extern să 
evalueze exerciţiul şi concentraţi-vă pe realizarea lui. 


TACTICILE 


Tacticile sunt mijloacele prin care câştigăm sau 
căutăm să câştigăm victoriile care compun viitorul 
nostru ideal. Ele sunt strategiile conştiente şi 
inconştiente ale relacom-ului. 

Probabil că, la prima vedere, pare destul de 
agresiv să discuţi despre comportament în termeni de 
tactici. Cei mai mulţi dintre noi se mândresc că se 
comportă firesc şi spontan, fără intenţia de a utiliza 
tactici de manipulare față de mediul nostru sau față de 
alți oameni. De cele mai multe ori, gândirea contem- 
porană, fie ea religioasă, morală sau socială, consideră 

de-a dreptul detestabilă ideea că omul foloseşte tactici, 
aşezând spiritualitatea la polul opus urzelilor şi 
planurilor tactice. Recent, o carte şi un film care au 
sugerat că Isus Christos a acţionat tactic în naşterea 
creştinătăţii au fost unanim interpretate ca un atac 
împotriva lui Christos — atât de către creştini, cât şi de 
către necreştini — în temeiul presupoziţiei implicite că 
orice comportament tactic este din start imoral, 
indiferent de valoarea consecințelor sale. În plus, 
conştientizarea faptului că victoriile noastre se bazează 
pe tactici diminuează adesea satisfacția de a le fi 
obținut; e mult mai plăcut să credem că am „câştigat” 
ceva fără să fi fost nevoiţi să ne întinăm „vânând”, cu 
ajutorul unor tactici, acel câştig. De aceea, avem cu toții 
multe inhibiţii interioare care se opun investigării 
tacticilor comportamentului nostru sau a tacticilor 
comportamentale ale personajului nostru. 

Aceste opinii nu pot fi comentate din punct de 
vedere moral şi fireşte că există nenumărate mani- 
festări ale comportamentului uman care sunt evident 
spontane şi în afara oricărei tactici. De pildă, plânsul 
unui copil care iese din pântecul mamei nu poate fi 
descris în termeni de tactică. Cu toate acestea, dacă 
suntem destul de sinceri ca să examinăm îndeaproape 
şi fără părtinire comportamentul uman, vom vedea că, 
în cea mai mare parte, el este orientat tactic (în mod 
conştient sau inconştient) spre a ne ajuta să atingem 
diversele aspecte ale viitorului nostru ideal şi să 
obținem victoriile relacom urmărite. 

Lumea care ar auzi pomenindu-se de Georgy Girl ar spune: 
«O, povestea asta e despre o fală cu probleme», Pentru mine, 
Georgy Girl a fost o persoană cu totul diferită, nespus de 
brutală. Cei mai mulți au perceput-o ca pe o fată dulce şi cam 
molâie. Eu nu cred că era molâie deloc, Era manipulatoare şi 
foarte şireată. Cred că oamenii au iubit-o pentru că au 
recunoscut la ea greşelile lor îngrozitoare şi au fost bucuroşi să 
le vadă transpuse pe marele ecran. Cred că fata era de-a dreptul 
necruțătoare. Asta nu înseamnă că nu mi-a plăcut de ea. Mi-a 
plăcut de ea tocmai din acest motiv. Trebuie să găsesc lucruri 
atrăgătoare în lucrurile rele pe care le fac [personajele mele]. 


Lynn Redgrave 


Oamenii folosesc tactici, personajele care îi 
reprezintă pe acei oameni trebuie văzute că folosesc 
tactici, iar actorii care joacă acele personaje trebuie şi ei 
să le utilizeze. Acesta este, prin urmare, un domeniu 
important care trebuie să fie studiat de către actori, şi 
încă temeinic, 

In mare, tacticile pot fi grupate în două 
categorii majore: acelea care intimidează (tactici de 
ameninţare) şi acelea care conving (tactici de 
„inducere”). Primele sunt de tipul: „Eu câştig, tu 
pierzi”; cele din urmă, mult mai frecvent întâlnite, sunt 
tactici menite să fie reciproc avantajoase, să fie victorii 
comune. Ambele pot fi valabile, ambele pot eşua şi 
ambele pot fi utilizate în miliarde de combinaţii. 
Împreună, ele creează puterea actorului şi 
magnetismul lui pe scenă, tacticile de ameninţare 
generând mai cu seamă forța actorului, iar cele de 
inducere capacitatea de a fermeca. „A fermeca” nu este 

utilizat aici cu sensul depreciat care trimite la un 
comportament învățat la „şcoala de farmece”, ci cu 
sensul mai sugestiv care evocă o anumită capacitate de 
a resimţi plăcerea graţie unei alte persoane şi de ao 
împărtăşi cu aceasta - asemenea unui îmblânzitor de 
şerpi care îşi satisface plăcerea proprie, dar şi pe aceea 
a şarpelui şi a publicului. Cu alte cuvinte, această 
capacitate de a fermeca este contaminantă, transmi- 
sibilă. 

Să nu uităm, totuşi, că cele mai multe tactici 
sunt în întregime spontane şi inconştiente. Ridicarea 
tonului cu scopul de a câştiga o dispută (tactică de 
amenințare) este de cele mai multe ori automată şi 
firească, rămânând, totodată, intenționată (derivând 
dintr-o intenţie) şi fiind orientată tactic spre victorie, 
atât la nivelul conținutului, cât şi la acela al 
relacom-ului. Adică, atunci când o persoană 
(personajul, actorul) ridică tonul în felul acesta, ea 
foloseşte o tactică cu scopul de a avea câştig de cauză 
în dispută şi, în acelaşi timp, pentru a-şi redefini relația 
cu cealaltă persoană („Vreau să fii studentul meu”). E 
un lucru subtil şi chiar greu de detectat. Dar se 
întâmplă. 

Mai trebuie, de asemenea, să amintim că, în 
esenţă, tacticile nu au neapărat la bază ceva malefic, 
răuvoitor sau cinic. A zâmbi pentru a ţi se răspunde 
printr-un zâmbet (tactică de inducere) constituie un act 


universal de bunăvoință umană şi este, îndeobşte, 
spontan. 


Puterea se află în logica, în coerenţa a ceea ce spui, 


Constantin Stanislavski 

În acelaşi timp, e vorba aici şi de un semnal 
comunicaţional orientat spre un scop bine definit. De 
fapt, în mod curent, noi nu zâmbim aproape niciodată 
când suntem singuri într-o încăpere; zâmbim mai 
degrabă cu scopul de a crea o atmosferă în care să ne 
placă să trăim. Dacă zâmbetul este „autentic” sau 
„fals”, asta e o altă problemă, iar posibila sa 
ambivalență nu este relevantă pentru utilitatea lui 
tactică. 

În fine, trebuie să amintim că cele mai multe 
tactici nu sunt câtuşi de puţin absconse, ci, dimpotrivă, 
sunt la vedere (şi tocmai de aceea actorul trebuie să le 
cunoască şi să țină cont de ele). Cele două exemple de 
mai sus — ridicarea tonului şi zâmbetul - sunt tactici 
extrem de evidente. Tacticile nu devin absconse şi 
ipocrite decât atunci când sunt mascate de o 
meta-tactică (tactica de a ascunde tacticile) care îşi 
propune să le nege. 


META-TACTICA ÎNŞELĂCIUNII 


Meta-tactica este încercarea de a nega faptul că 
sunt utilizate tactici. Meta-tacticile pot fi directe, cum a 
fost aceea la care a apelat un fost preşedinte american?, 
când a declarat în repetate rânduri că nu voia decât „să 
clarifice lucrurile” şi că, de fapt, „nu era un escroc”. Cel 
mai adesea, însă, meta-tacticile vizează tonul vocii, 
posturile, expresiile şi grimasele, care încearcă să 
mascheze intenţiile tactice. Tonul făţarnic, privirea 
cucernică, aerul distant şi expresia placidă, uşor 
zeflemitoare, sunt toate caracteristice meta-tacticii de 


2 E vorba de Richard Nixon. (Nota trad.) 

înşelăciune. Actorul trebuie să fie în stare să le 
identifice şi să le interpreteze. 


TACTICILE DE AMENINȚARE 


Tacticile de amenințare nu presupun neapărat 
un atac fizic direct şi nemijlocit; ele doar transmit 
mesajul: „Sunt mai puternic decât tine şi ai face o mare 
greşeală să te pui cu mine”. Tacticile de amenințare 
sunt în mare măsură implicite şi aproape întotdeauna 
subtile şi indirecte. Până şi cele mai şterse personaje 
dramatice se pot folosi de unele dintre ele, deşi fără 
prea mult succes, iar marile personaje încearcă să le 
folosească uneori pe toate deodată. Tacticile de 
ameninţare sunt acelea cu ajutorul cărora personajul 
încearcă să domine o situaţie prin intimidarea, înspăi- 
mântarea sau doborârea celorlalți. Ele trebuie explorate 
de către actor în pregătirea fiecărui rol, ca instrument 
de elaborare a întregii palete de acţiune a personajului. 
În paragrafele următoare, vom prezenta câteva dintre 
ele. 


Preluarea conducerii 

Tactica fundamentală de ameninţare constă pur 
şi simplu în a domina o situație dând, cu îndrăzneală şi 
plin de siguranță, ordine. Există o poveste cunoscută 
(şi adevărată) despre o învăţătoare firavă din New 
York care ducea cu metroul un grup de elevi de clasa a 
Il-a la Muzeul de Istorie Naturală. Când a ajuns la 
staţia unde trebuiau să coboare, s-a ridicat în picioare 
şi a rostit cu voce tare: „Toată lumea afară!”. Spre 
uimirea ei, toţi pasagerii din vagon - navetişti, oameni 
ieşiţi la cumpărături şi turişti — s-au ridicat şi au 
urmat-o supuşi, pe ea şi clasa ei, până pe peron. 

Acţiunile bruşte, neaşteptate şi aparent hotărâte, 
înspăimântă oamenii şi tind să-i facă servili şi supuşi. 
Este uimitor cât de multă „putere” ne stă la dispoziţie 
pentru a deveni stăpâni pe o situaţie. O ofensivă 
hotărâtă, cu expectative pozitive şi cu atitudinea celui 
care preia conducerea este o tactică puternică şi utilă în 
jocul actorului. 


Dominarea 

Intensitatea în sine şi afişarea acesteia constituie 
o tactică de intimidare la fel de utilă. Intensificarea 
volumului vocii are un efect înspăimântător şi, 
câteodată, chiar paralizant. O întreagă pleiadă de com- 
portamente predominant masculine - pufneli şi 
pufăieli, scoaterea bărbiei în față, încruntarea 
sprâncenelor, strângerea buzelor, freamătul nărilor, 
umflarea pieptului şi îndreptarea spatelui — au fost 
etichetate drept tactici de „flexare”, de către mulți 
sociologi care susțin că ele joacă un rol în dominarea 
femeilor de către bărbați. O mare parte din acest 
comportament este biologic şi poate fi observat la 
animale: răgetul leului sau arcuirea spinării şi zbârlirea 
părului la pisică sunt ambele tactici instinctive folosite 
cu scopul de a părea puternic. 


Observarea cu intenţie 

Posibilitatea de a investiga constituie o forță 
intimidantă şi amenințătoare, iar agenţiile de 
investigaţie, în ciuda restricțiilor constituționale cărora 
trebuie să li se supună, devin adesea bastioane ale 
puterii. Tom Wolfe relatează despre strălucita tactică a 
lui Ken Kesey, al cărui autobuz itinerant a fost deseori 
supus unor raiduri ale poliţiei. Kesey a reacționat, 
cumpărând camere de filmat şi filmându-i pe poliţişti. 
Poliția a intrat rapid în panică şi l-a lăsat în pace. 
Testele cu detectoarele de minciuni, care se bazează pe 

frica subiectului de a fi demascat, pot fi uşor învinse 
dacă subiectul se transformă el însuşi în anchetator şi, 
pur şi simplu, îl „observă“ pe anchetator, căutând, să 
spunem, indicii în legătură cu viața de familie a 
acestuia. Să poţi vedea fără să fii văzut (să fii invizibil) 
este, desigur, una dintre marile fantasme despre putere 
ale copiilor mici şi ale multora dintre adulți. 


Încheierea concludentă 

O persoană puternică nu prelungeşte de bună 
voie discuţiile, ci le încheie în favoarea sa. Discursul 
eficient presupune o încheiere rapidă şi concludentă. 
Gestul, expresia sau tonul devin purtătoarele 
următorului mesaj tactic: „Asta-i tot ce se poate spune 
despre subiect”. Pentru a fi concludent, rostiți-vă 
replicile ca pe nişte replici finale, ca şi cum ele ar 
încheia o ceartă, în loc să o continue. Incheierea 
concludentă impune tăcerea atentă, respectul şi 
adeziunea asistenței. 


Atacul 

Folosit de obicei în vorbire şi în cânt, pentru a 
marca necesitatea tehnică de a „lovi” cu forță primul 
cuvânt dintr-o propoziţie sau un vers, în cazul 
actorului, atacul este, de fapt, un ecou al tacticii 
personajului său. În timp ce într-o piesă dialogul este 
alcătuit din discursuri alternate, în viață, nimănui nu i 
se înmânează un discurs prestabilit — acesta trebuie 
construit în permanență. Analiştii fenomenului 
conversaţional numesc asta „preluarea ştafetei”; adică, 
in Principiu, pentru ca cineva să poată vorbi, acesta 
trebuie să-i determine pe toţi ceilalți să-l asculte (sau 
măcar să accepte să nu vorbească). Actorul nu trebuie 
să presupună că are dreptul incontestabil de a vorbi, 
doar pentru că autorul i-a dat să spună o replică, şi nici 
că are dreptul incontestabil de a continua să vorbească, 

doar pentru că nu şi-a terminat de spus textul scris. El 
trebuie să-şi câştige dreptul de a vorbi şi de a continua 
să vorbească. El trebuie să „înhaţe”, ca să zicem aşa, 
dreptul la cuvânt sau să iasă în „arenă”, în arena din 
cadrul scenei, Fireşte, el ar putea s-o facă pur şi simplu 
dregându-şi glasul sau mormăind ceva, dând astfel de 
înțeles celor din jur că trebuie să tacă. Aceasta a fost o 
tehnică timpurie, folosită în exces la Actor's Studio, în 
încercarea celor de acolo de a reda fidel conversațiile 
din viață. Or, actorul poate să-şi înceapă discursul 
printr-un atac puternic, dacă dezvăluie, în maniera sa 
proprie şi cu tonul său vocal propriu, intenția situațio- 
nală, chiar din prima silabă rostită. Dramaturgii, dacă 
sunt buni, vor oferi sprijinul necesar în acest sens. Mai 
mult de 90% din primele cuvinte ale celor mai multe 
discursuri shakespeariene sunt monosilabice, fiind 
uşor de atacat; restul cuvintelor care au mai mult de o 
silabă sunt numele persoanelor cărora personajul li se 
adresează, cuvinte repetate sau ordine, de genul 
„ascultă”, toate fiind modalităţi eficiente de a prelua 
ştafeta discursului. 


Urmărirea atentă 

Şi aceasta este considerată, îndeobşte, doar o 
chestiune de „tehnică” de joc, nenumărați actori fiind 
frecvent instruiți, în virtutea rutinei mai degrabă, să nu 
„scadă intensitatea rostirii la sfârşit de propoziţie”. De 
cele mai multe ori, când un actor scade intensitatea 
rostirii la sfârşit de propoziție, el lansează astfel un 
semnal contextual, anunțându-i pe ceilalți actori că a 
ajuns la sfârşitul replicii. În acest caz, tacticile 
discursului său sunt pe de-a-ntregul ignorate. 

Cel mai adesea, comunicarea tactică cea mai 
semnificativă are loc tocmai la finalul discursului. 
Sfârşitul discursului conţine de obicei „cârligul” 
apelului la comunicare, adică întrebarea subînțeleasă 

sau rostită care invocă un răspuns la comunicarea de 
relaţie. De obicei, discursurile nu scad în intensitate, 
ele sunt pur şi simplu înmuiate. Francezii spun deseori 
„n'est-ce pas?” („nu-i aşa?” sau „eşti de acord?”) la 
sfârşitul fiecărei propoziții declarative; în engleză, 
acest mesaj este transmis pe cale nonverbală, dar el 
rămâne acelaşi. Încheierea concludentă a unui discurs 
şi cererea unui răspuns conțin amândouă acelaşi 
potenţial tactic, putând deveni, în aceeaşi măsură ca şi 
începerea unui discurs, o tactică de ameninţare: faptul 
de a renunţa la cuvânt şi de a urmări cu atenție 
persoana care îl preia se poate transforma într-un act 
de putere. Urmărirea atentă constituie, prin urmare, o 
acţiune practică importantă pentru actorul-personaj. 


Sugerarea unui arsenal ascuns 

Amenințarea cu arme ascunse - fizice sau 
psihologice - poate fi sugerată prin diverse comporta- 
mente menite să întărească poziția relacom-ului 
personajului. Un exercițiu simplu demonstrează acest 
lucru: într-o scenă interpretată slab, puneţi-l pe cel mai 
neconvingător dintre actori să-şi închipuie că ține o 
bâtă imaginară la spate. La reluare, scena va fi 
susținută de un stimulent mai puternic şi va fi mai 
bună, indiferent de conţinutul ei inițial. Arma ascunsă 
poate fi, de asemenea, o informaţie — ceva ce tu ştii, şi 
celălalt personaj ignoră — sau conştientizarea unui 


talent special. Imaginați-vă, de exemplu, că sunteţi 
campion la Karate. 


Țipătul 

Țipătul comunică faptul că cel care ţipă a scăpat 
de sub controlul raţiunii şi, în consecință, de 
constrângerile acesteia. Când se adaugă celorlalte 


tactici, țipătul devine o tactică de amenințare foarte 
eficientă, fiind utilizat destul de des, atât în teatru, cât 

şi în alte situaţii. Este evident că Adolf Hitler a 
perfecționat utilizarea tactică a țipătului, ajungând să 
deţină controlul asupra maselor, a armatei, a 
generalilor şi a majorității intelectualilor, prin abilitatea 
lui supremă de a părea că se află în pragul nebuniei. 
Accesele de furie, atitudinea necugetată şi gesturile de 
violenţă oarbă pot spori efectul tactic. 

Aceasta este o scurtă listă a tacticilor de 
ameninţare utilizate în viața obişnuită, în interacțiunile 
dintre personaje şi în încarnarea de către actor a 
interacțiunilor dintre personaje. După cum am încercat 
să sugerez, ele sunt esențiale în potențarea forţei de 
interpretare a actorului. Dar forța constituie doar 
jumătate din putere, cealaltă jumătate fiind farmecul 
sau magnetismul. Aceste atribute sunt create prin 
intermediul tacticilor inductive utilizate de către actor. 


INDUCȚIA 


O buclă de feedback este un circuit, iar fluxul 
informaţional uman dintr-o buclă de feedback se 
aseamănă cu electricitatea care trece printr-un circuit 
de fire electrice. Când vorbim despre „electrizarea” 
existentă între doi oameni, ne referim la electricitatea 
feedback-ului, la fluxul constant de „vibraţii” care este 
emanat şi susținut de ambele persoane. 

Electricitatea poate fi creată de o descărcare 
chimică sau atomică masivă, dar, de obicei, ea derivă 
dintr-un proces cunoscut sub numele de inducție”, în 


2 În limba engleză, avem un singur termen (induction) care acoperă şi 
sensul tehnic (tradus în româneşte prin „inducţie”) şi cel psihologic 
(tradus prin „inducere”). Acelaşi lucru este valabil şi pentru termenul 
seduction, care în limba română poate fi redat, în funcţie de nuanța 
semantică, prin „seducţie” sau „seducere”. (Nota trad.) 

care un circuit electric (o bobină, de fapt) este rotit 
într-un câmp magnetic. Este mai comod să ne 
imaginăm electronii = chiar dacă asta nu corespunde 
cu precizie realităţii - ca fiind, mai degrabă, traşi de 
inducție, şi nu împinşi, ca în cazul unei descărcări 
chimice. Inducţia funcționează în mod similar şi în 
feedback-ul unui flux de informaţii. Un individ inductiv 
orientează şi conduce persoana cu care este angajat 
într-o conversație. Aceasta este de departe cea mai 
puternică forță de care dispunem atunci când vrem să 
provocăm o schimbare de atitudine la ceilalţi. 
Inducerea inducției ține esențialmente de noi 
înşine. Tacticile de inducţie nu sunt folosite în situațiile 
de câştig-pierdere, ci în situațiile capabile să aducă o 
victorie reciprocă. Dragostea este un exemplu evident 
de scop care poate fi atins numai prin inducție. Bazele 
inducției şi ale succesului ei trebuie căutate în 
pronunţata tendință umană - dacă nu cumva e vorba 
Chiar de un instinct uman - orientată spre conformitate 
socială. În mod curent, nu conştientizăm această 
tendință, deoarece viața adultă ne face mai conştienţi 
de individualitatea noastră decât de caracteristicile 
sociale pe care le avem în comun cu ceilalți; dar, dacă 
stăm să ne gândim puţin, vom descoperi că, în rutina 
vieţii noastre cotidiene, asemănările cu semenii noştri 
sunt mult mai numeroase decât diferenţele în raport cu 
ei. Aceasta este o necesitate biologică sau socio- 
biologică; ca specie, noi, oamenii, ne simțim mai în 
siguranță în mijlocul celorlalţi oameni, adică, ne 


Specialiştii în teoria jocului numesc situaţiile de câştig-pierdere 
„jocuri cu total zero”, adică pentru fiecare punct câştigat, un alt jucător 
trebuie să piardă un punct; de aceea, „totalul“ scorului jucătorului ar 
rămâne zero, Situaţiile de victorie reciprocă se numesc, conform acestei 
terminologii, „jocuri cu total non zero”. 

simţim mai apăraţi făcând parte dintr-o societate mai 
mare şi mai puternică decât am putea-o crea de unii 
singuri. Pe termen lung, antropologic vorbind, 
conformitatea socială ne asigură protecţia socială, iar 
noi ne străduim să facem în aşa fel încât unicitatea 
noastră ca indivizi să nu devină niciodată atât de 
excentrică încât să ne ostracizeze cu totul în sânul rasei 
noastre. Adolescenţii care păşesc în societatea adultă, 
resimt dureros, la început, acest instinct orientat spre 
conformitate. Indiferent dacă ne place sau nu, dacă o 
recunoaştem sau nu, suntem dependenți de societate şi 
ne asociem acesteia. 

Asocierea ia forma imitaţiei. Dacă vedem pe 
cineva că zâmbeşte, avem tendința de a zâmbi. Dacă ne 
aflăm în mijlocul unui public şi publicul acesta 
aplaudă, avem tendinţa să aplaudăm şi noi. Dacă se 
râde în jurul nostru, avem tendința de a râde. Dacă 
suntem înconjurați de chipuri triste la o înmormântare, 
ne întristăm şi noi. Avem tendința să ne îmbrăcăm, să 
vorbim şi să gesticulăm în mod asemănător cu semenii 
noştri sau cu cei despre care ne-ar plăcea să credem că 
ne sunt semeni. Ne asociem unei societăți, sau unei 
clase sociale, imitând comportamentul celor cuprinşi 
deja în ea. Procedând astfel cu un grup de oameni, 
dobândim un sentiment al apartenenţei sociale, un 
statut de clasă şi o identitate de grup. Dacă o facem cu 
o singură persoană, acest fapt devine fuziune 
individuală, familie, dragoste şi, totodată, izbăvirea 
noastră de singurătate, izolare şi alienare. In acest sens, 
este unul dintre cele mai înalte scopuri ale omului. 
După cum afirmă Erich Fromm, un important 
psihanalist, scopul fundamental al vieţii este 
„dobândirea uniunii interpersonale, a fuziunii cu o altă 
persoană, prin dragoste”, Aceasta este cea mai intensă 

formă de „asociere”; în mod firesc, tacticile care se 
bazează pe această tendință sau instinct uman vor fi 
înzestrate, pe măsură, cu O forță considerabilă. 


TACTICILE DE INDUCŢIE 


Tacticile de inducție implică, la bază, proiectarea 
asupra celeilalte persoane a unui comportament identic cu 
acela pe care dorim ca ea să-l adopte. Dacă nu intervine 
nimic altceva, instinctul de asociere se ocupă de restul. 
Zâmbiţi şi veţi induce zâmbetul celorlalți. Întindeţi o 
mână cuiva şi el sau ea o va strânge. Luaţi un aer serios 
şi prietenii vor lua la rândul lor un aer serios. Vorbiţi 
încet şi cei din jur vor cobori şi ei vocea. Felul de a se 
comporta al medicului la patul bolnavului este 
inducţie pură; afişând calm şi siguranță, doctorul 
induce pacientului o stare de calm şi siguranță. Totuşi, 
nu poţi induce cuiva o stare negativă; prin inducţie, 
poți determina un individ să se implice numai în ceea 
ce el consideră a fi o activitate plăcută, o activitate 
căreia ar dori să i se asocieze (iar tu să fii persoana cu 
care i-ar plăcea să se asocieze). „Râzi şi lumea va râde 
odată cu tine, plângi şi vei plânge de unul singur.” 

O manieră mai complexă de utilizare a 
inducției implică, metaforic vorbind, faptul de a „intra 
în pielea” altor persoane. Când inducem zâmbetul, 
practic pătrundem înăuntrul altor persoane şi zâmbim 
în locul lor, până ce acestora nu le mai rămâne altceva 
de făcut decât să zâmbească şi ele. În felul acesta, 
inducția începe să se asemene mai degrabă cu sora ei, 
seducția, Stanislavski a intuit perfect acest lucru: 
„Molipseşte-ţi partenerul”, a sugerat el, „molipseşte 
persoana asupra căreia te concentrezi! Insinuează-te în 
sufletul ei şi vei vedea că făcând asta te vei fi simţi şi tu 

contaminat mai tare. Şi dacă tu eşti contaminat, cu atât 
mai mult vor fi toți ceilalți contaminaţi”3. A intra în 
pielea cuiva înseamnă, înainte de toate, a-l înțelege pe 
celălalt şi a-i descoperi modul de gândire; înseamnă 
să-l cunoşti, să intri în sincronie cu el, să-i „porți 
mocasinii”, după cum sugerează un proverb indian. 
Un actor care ştie să profite la maximum de observarea 
celorlalți şi care e capabil să se proiecteze pe sine în alți 
actori, să-i contamineze, în sensul sugerat de 
Stanislavski, este un actor înzestrat cu farmec, cu 
magnetism şi — lucrul cel mai important - cu prezență 
scenică. Forţa lui scenică va stimula intens interesul 
publicului. Iată câteva dintre tacticile de inducţie 
fundamentale care au o valabilitate universală: 


Încuviințarea 

A clătina din cap în semn de încuviințare, a 
zâmbi, precum şi diversele „îhi”-uri emise sunt mai 
importante într-o conversație decât suntem înclinați de 
obicei să credem. Aceste confirmări ale relacom-ului 
celeilalte persoane acționează ca un magnet asupra ei, 
trăgând-o în afară şi orientând-o într-o anumită 
direcţie, cam aşa cum se întâmplă în jocul de copii 
„Cald-Rece”. A încuviința din cap în fața cuiva indică 
un acord (conţinut) intelectual; a-i zâmbi cuiva lasă 
impresia că împărtăşeşti cu el acelaşi simţ al umorului. 
Râzând la gluma unui prieten, nu numai că validezi 
gluma, ci îl validezi pe el. Ceea ce îi transmiţi nu e doar: 
„E haios ce spui”, ci şi „Cred că eşti o persoană 
amuzantă”, 


Dezarmarea 
Strângerea de mână a apărut pe vremea 
cavalerilor din Evul Mediu, iar gestul era menit să-i 


* Constantin Stanislavski, Building a Character (1949), p. 118. 

întindă mâna după sabie. Tacticile 
area pe chip a unor expresii care 
să sugereze francheţea şi lipsa oricărei intenţii agresive: 
capul plecat al celui care imploră, îngenuncherea 
îndrăgostitului care îşi declară iubirea, ridicarea 
neputincioasă din umeri a negociatorului, privirea 
languroasă a curtezanei. 


împiedice să 
inductive implică afiş 


Calmarea 
Folosind sunete sau mişcări blânde, calmarea se 


armonizează cu undele alfa ale corpului, domolindu-i 
sistemele de apărare şi de atac. Acest tip de calmare 
este utilizat pentru a adormi copiii mici — cu cântece de 
leagăn - şi pentru a atenua anxietatea adulților. 
Muzica liniştită, sunetele eufonice şi „gânguritul 
tandru” care însoţeşte sărutările şi mângâierile 
oamenilor sunt toate activități de calmare care, oricât 
de spontane ar fi, au rezultate tactice. 


Amuzarea 

Vorba de duh, gluma şi implicarea în jocuri 
umoristice se numără printre cele mai minunate tactici 
de inducţie existente, deoarece denotă împărtăşirea 
unor valori (consensul privitor la ceea ce este 
considerat amuzant) şi o voioşie copilărească în care 
comuniunea este posibilă şi, totodată, dezirabilă. Multe 
dintre cele mai banale şi clişeizate „validări-fulger” se 
bazează pe ceva ce la un moment dat trebuie că a sunat 
bizar şi excentric: „Cum merge?”, „Nu mă pot 


” 


plânge.”, „Crezi că ploaia va distruge rubarba?” 
Însufleţirea 


Ă Cu toate că nu este uşor de realizat, îndemnul 
care însuflețeşte şi convinge - chemarea la arme, 
îndemnul de a urmări un scop profund, dincolo de 
orice interes personal - nu este doar apanajul liderului 


130 


Scanned with CamScanner 


PUTEREA INTERPRETĂRII SCENICE 


politic, ci şi al unui bun vânzător, profesor, iubit sau 
prieten. Faptul că tonul însufleţitor poate fi o tactică nu 
înseamnă câtuşi de puţin că e nesincer; dimpotrivă, 
aproape întotdeauna, mesajele şi tonurile care 
însufleţesc şi conving, cu cea mai mare sinceritate sunt şi 
cele mai eficiente din punct de vedere tactic. Uimirea — 
în contact cu viaţa, iubirea, teatrul, universul — precum 
şi dedicaţia faţă de valori, idealuri, cauze şi oameni pot 
fi utilizate pentru a inspira sentimente în inimile şi 
minţile tuturor celor care au intrat în contact cu ele. 


Flatarea 

La origine, cuvântul „flatare” însemna o 
atingere fină şi tandră. În timp ce flatarea nesinceră şi 
ipocrită poate fi dăunătoare, flatarea în sine este un act 
în întregime benign şi binevoitor, care nu presupune 
altceva decât descoperirea calităților celuilalt şi 
punerea lor în valoare printr-un mic elogiu. Sunt rare 
situaţiile în care flatarea este complet nesinceră. În 
minunata piesă a lui Jean Giraudoux, Apollo din Bellac, 
Apollo o sfătuieşte pe Agnès să le spună bărbaților că 
sunt frumoşi. „Chiar şi celor urâţi?” întreabă ea. 
„Tuturor. În adâncul inimii lor, chiar şi cei urâţi ştiu că 
sunt frumoşi”, răspunde Apollo. Iar atunci când Agnès 
le spune celor urâţi că sunt frumoşi, ei chiar devin 
frumoşi, tot aşa cum studenții desemnaţi drept 
potențiali studenţi eminenţi, chiar devin astfel, dacă 
sunt tratați ca atare. Flatarea îi insuflă celui care o 
primeşte speranţa unei îmbunătăţiri şi o identitate la 
nivelul căreia să se ridice. Flatându-i pe bărbaţi, Agnès 
îi eliberează de fapt. 


Franchețea 
Francheţea este un tip special de flatare; ea dă 
impresia că vorbitorul vrea să transmită un mesaj de 

genul: „Eşti egalul meu, dacă nu chiar superiorul meu, 
trebuie să lămurim împreună acest lucru, e cazul să fii 
tratat cu importanță”. Pentru politicienii americani, 
crearea imaginii şi impresiei de francheţe este o sarcină 
prioritară; nici un candidat la preşedinţie nu-şi poate 
permite să n-o cultive. Francheţea este validarea 
maturității şi inteligenţei celuilalt. 


Seducția 

Seducţia este echivalentă cu o inducție 
biologică şi are o importanţă considerabilă în teatru, 
tocmai pentru că există atât de multe piese care 
tratează, explicit sau implicit, despre ea. In actul 
seducerii, atracția indusă este de natură sexuală. 
Mecanismele de stimulare a excitației sexuale fiind 
temeinic analizate în literatura de specialitate, 
antropologică şi sociologică, nu mai este nevoie să le 
detaliem aici. Vom spune doar că seducţia, ca proces 
inductiv, implică proiecția sinelui fizic în celălalt — 
imitarea tipului de comportament fizic pe care vrei să-l 
adopte cealaltă persoană. 


Trebuie să ai un licăr jucăuş în ochi, un strop de insolență — 
iar publicul trebuie să înțeleagă că mintea îți funcționează mai 
rapid decât cuvintele. 


Jeremy Brett 

De aceea, comportamentul seductiv îmbracă de 
obicei forma fizică a variatelor ritualuri de împerechere 
şi semnale corporale - ocheade, mişcări agitate, 
respiraţie precipitată, îngânatul unui cântec, şoaptă, 
sărutări zgomotoase, ciupituri, balansare de pe un 
picior pe altul; mişcările limbii, ale sprâncenelor, ale 
gurii, ale buzelor, ale şoldurilor, ale ochilor, ale 
coapselor, ale pelvisului, ale degetelor şi ale picioarelor 
- limbaj fizic care a catalizat dorința fizică încă din 
timpuri imemoriale. 

De aceea, interpretarea acestor tactici inductive 
îi impune actorului să participe activ la dirijarea şi 
orientarea atitudinilor şi reacţiilor celorlalți actori. 
Actorul magnetic este magnetic nu pentru că face ochi 
dulci publicului, ci pentru că este strălucitor şi 
fascinant, delectându-i şi contaminându-i pe ceilalţi 
actori cu prezența sa, cu neliniştile sale şi cu întreaga sa 
ființă. Îi face să zâmbească, să râdă, face ca trupurile 
lor să împrumute unduiri stranii, ca fluidele din ei să 
circule mai intens. Actorii buni care lucrează inductiv 
unii cu alţii îşi dezvoltă simţul relațiilor şi al muncii în 
echipă; ei împărtăşesc acel sentiment al reciprocităţii, 
care este însăşi iubirea. Sir Laurence Olivier spunea că 
„actorii trebuie să se înțeleagă unii pe alţii, să se 
cunoască unii pe alţii, să se ajute unii pe alții, să se 
iubească cu orice preț unii pe alţii: trebuie, trebuie cu 
orice preţ”2%. Această iubire este generată de 
electricitatea interacțiunii din cadrul feedback-ului 
inductiv; ea izvorăşte nemijlocit din jocul actorului 
bazat pe un scop şi pe o strategie tactică. 


% Apud Hal Burton, ed., Great Acting, (1967), p- 29. 
133 


Scanned with CamScanner 


d 


PUTEREA INTERPRETĂRII SCENICE 


A JUCA TACTICILE 


Tacticile descrise până acum sunt parte 
componentă a comportamentului de fiecare clipă din 
viața cotidiană; atunci când sunt jucate pe scenă, ele 
aduc un surplus de viață personajelor, conferind 
energie şi forță interacțiunilor dintre ele. 

A juca aceste tactici pe scenă înseamnă de fapt a 
le utiliza în raport cu un alt actor. Dacă tu, Tybalt, eşti 
pus în situația de a-l amenința pe John-Romeo, trebuie 
să-l ameninți cu adevărat pe John. Dacă tu, Romeo, eşti 
pus în situaţia să o seduci pe Jane-Julieta, trebuie s-o 
seduci cu adevărat pe Jane. Trebuie să te străduieşti să 
câştigi şi să foloseşti în acest scop cele mai bune tactici. 
Consensul asupra simulării, fără de care o piesă de 
teatru n-ar putea exista, îți permite să faci asta; 
exigenţa strălucirii şi a intensității spectacolului teatral 
îţi impune s-o faci. Contează prea puțin dacă strădania 
ta e încununată sau nu de succes — acesta este un lucru 
care va fi determinat întotdeauna de piesă şi de ceilalți 
actori implicaţi — esenţială este autenticitatea strădaniei 
tale, intensitatea şi forța care o susțin. 


Actorii acționează, reciproc, asupra emoțiilor celorlalți. 


Eileen Heckart 

După cum spune marele alergător de cursă 
lungă, Roger Bannister, „Eşecul este la fel de incitant 
de privit ca şi succesul, cu condiția ca efortul să fie 
absolut autentic şi total”. Ceea ce este valabil în 
atletism, este valabil, în această privință, şi pentru 
interpretarea actorului. 

Tacticile trebuie orientate nu atât înspre mintea 
celuilalt actor, cât spre corpul său. Cele mai puternice 
semnale relacom sunt emise nu prin intermediul 
cuvintelor, ci prin semnale fiziologice: mormăieli, 
mârâieli, zbaterea pleoapelor, palpitaţii şi toate 
celelalte. Tacticile de ameninţare şi de inducție sunt 
rareori jucate sau recepționate în mod conştient; ele 
trebuie să se adreseze fluidelor corpului, muşchilor şi 
glandelor. Actorul ar trebui să poată juca atât de intens 
tacticile, încât să creeze schimbări vizibile în sistemele 
autonome ale celuilalt actor. 

Tacticile se cer a fi jucate creator, şi nu doar 
selectate dintr-o listă oarecare. Fiecare dintre noi îşi are 
propriile tactici, pe care le foloseşte în mod spontan; 
ele ar trebui să constituie baza celor pe care le vei 
utiliza pe scenă, iar acestea vor fi la fel de spontane pe 
scenă ca şi în viaţă, dacă, în timp ce joci, te concentrezi 
asupra intenţiilor şi scopurilor. Dar te poţi baza şi pe 
propria ta imaginație. Ce poți face tu? Ce poți face tu? 
Ce ai putea face dacă cumva...? 

Tacticile pot fi jucate prin observarea mai 
intensă şi mai pregnantă a celorlalți şi adaptate, apoi, 
în funcție de rezultatele observaţiei. Profunzimea 
relaţiilor tale cu ceilalți actori este crucială. Studiază-ţi 
partenerul: chipul, ochii, trupul lui. Caută indicii 
vizibile în comportamentul său fiziologic. Studiază-i 
tacticile. Observă atent ceea ce se află chiar acolo, în fața 
ta. Smulge-i masca. Dezbracă-l. Simte-l. Cercetează-l. 

Încearcă să-ţi imaginezi fantasmele lui; modul în care 
te percepe ca pe o funcţie a vieții lui. Pătrunde în el. 
Evaluează pe parcurs eficacitatea tacticilor tale. Pe cele 
care par să funcţioneze: intensifică-le. Pe cele care par 
să nu funcționeze: adaptează-le. Lucrează. 
Străduieşte-te să obţii victoria, străduieşte-te cu 
adevărat. Pune mâna pe ea! 

Oare lucrul acesta nu este cam periculos? — s-ar 
putea întreba unii. Mai este oare posibilă, în aceste 
condiții, coagularea unui ansamblu? În ceea ce priveşte 
prima întrebare, da, este oarecum periculos, dar o 
anumită doză de pericol constituie ingredientul 
indispensabil al oricărei activități desfăşurate la nivel 
înalt, fie că e vorba de sport sau de artă. Dar cu 
siguranță că nu avem de-a face cu ceva incorect, 
nejustificat sau neaşteptat de periculos; ceilalți actori 
din piesă joacă şi ei - încercând să facă acelaşi lucru ca 
şi tine - iar eforturile tale nu fac decât să le hrănească 
pe ale lor. În fond, faptul că utilizezi tactici reale 
conferă demnitate celorlalți actori şi muncii pe care o 
depun în realizarea propriilor roluri. Străduindu-te cu 
adevărat să o seduci pe Jane-Julieta, o ajuţi să devină 
Julieta. Străduindu-te cu adevărat să-l ameninți pe 
John-Romeo, îl ajuţi să devină Romeo. Cât despre 
posibilitatea coagulării ansamblului, interacțiunea 
dintre oamenii adevărați care joacă tactici adevărate 
într-o situaţie „prevăzută” de textul piesei, departe de 
a fi un factor de amenințare, stă de fapt la baza creării 
unui ansamblu omogen. A maximei comuniuni; în mod 
implicit, actorii sunt de acord să creadă în realitatea 
celorlalţi ca personaje şi îşi dezvăluie, astfel, propria 
lor personalitate, deoarece țintesc spre victorii reale, 
atât individuale cât şi comune, 

EXERCIȚIU: A JUCA TACTICILE 


Luaţi orice scenă dintr-o piesă modernă realistă 
şi analizați-o din perspectiva tacticilor. Citiţi-o 
de trei ori, făcând mai întâi o listă cu tacticile 
sugerate de didascaliile autorului (de exemplu: 
„strigă”), apoi cu tacticile sugerate de dialog şi, 
în cele din urmă, cu tacticile pe care le 
considerați adecvate situaţiei. Fiți îndrăzneţi în 
definirea acestor tactici şi nu ezitaţi să folosiți o 
combinaţie de tactici de ameninţare şi de 
inducție. Apoi jucaţi scena. 

Luaţi scena fără conținut prezentată la 
începutul acestui capitol şi jucați-o, folosind, 
pentru fiecare personaj, una dintre tacticile 
identificate mai sus. Jucaţi apoi scena din nou, 
folosind, însă, tactici diferite. Vedeţi dacă le 
puteţi folosi pe toate, în interpretări succesive. 
Lărgiţi lista tacticilor identificate, pe baza 
propriei voastre analize. 

Filmaţi o situație din viața reală şi analizați 
interacțiunea înregistrată video din perspectiva 
tacticilor utilizate. Faceţi acelaşi lucru cu o 
casetă pe care aţi înregistrat o dezbatere 
televizată sau o telenovelă. 

Analizaţi propriul vostru comportament, din 
perspectiva tacticilor voastre personale. Fiţi 
oneşti cu voi înşivă. Analizaţi tacticile celor pe 
care îi cunoaşteţi bine, ale membrilor familiei 
voastre. Acest lucru va constitui, fireşte, o 
premiză excepţională în realizarea caracteri- 
zărilor personajului vostru. 

Improvizaţi scene între personaje care se 
definesc prin statutul lor social, printr-o 
anumită situaţie şi prin anumite tactici. 

Construiţi personaje imprevizibile. Încercaţi, de 
pildă, să interpretați un general nazist 
seducător sau un paraplegic fanfaron şi agresiv. 


PERICOL ŞI NECUNOSCUT: SCHIORUL CARE 
COBOARĂ VIJELIOS PANTA 


Când sunt întrebaţi dacă le face plăcere să 
joace, mulți actori tineri răspund: „Da, dacă ştiu exact 
ce am de făcut”. Poate că pare oarecum ridicol să 
discutăm o problematică atât de serioasă, pornind de la 
o întrebare frivolă, al cărei răspuns este şi el frivol. 
Merită, însă, să ne oprim puțin asupra unei asemenea 
atitudini: ea îl va face pe actor să se simtă în siguranţă, 
dar, în acelaşi timp, şi să piardă unele lucruri. 

Starea de confuzie este starea naturală a 
omului. Existăm în flux, în devenire, nici identitățile, 
nici personalităţile noastre nu sunt fixate o dată pentru 
totdeauna. În miezul acţiunilor noastre se află 
tenebrele: tenebrele inconştientului, ale instinctelor 
noastre, ale senzualității noastre. Suntem, precum 
Oedip, călăuziți mereu de un viitor pe cât de misterios, 
pe atât de implacabil. Grecii l-au numit Destin, 
elizabetanii Soartă, existenţialiştii absurd: el este ținta 
noastră, o țintă care ne trimite necontenit semnale, care 


scapă necontenit înţelegerii noastre depline, iscând 
necontenit confuzie şi nesiguranță. 

Dacă, citind scenariul, sunt captivat de poveste şi de personaj, 
dar nu ştiu cum să-l joc, atunci sunt aproape sigur că e vorba 
de un rol bun. Când spun că «nu ştiu cum să-l joc», acest 
lucru este 100 % corect. Nu cred că vreun actor ştie cum să 
joace un rol cu adevărat bun... Cu cât un rol e mai bine scris, 
cu atât e el mai puțin limpede. 


Jack Lemmon 


Începusem să am succes şi să devin foarte încrezător în forțele 
mele şi tocmai aceasta era calitatea pe care [regizorul] Elia 
Kazan nu o dorea (în Sweet Bird of Youth / Dulcea Pasăre a 
Tinereţii). Şi îl apreciez cu atât mai mult cu cât felul în care a 
ştiut să lucreze cu mine la această piesă a fost absolut inedit. 
Mergea la Geraldine Page şi ea îi spunea: «Ce-ar fi să încerc 
asta?», iar el zicea «Bine, încearcă». Sau se ducea la ea şi 
spunea: «Geraldine, de ce nu încerci asta?». Aşa că noi jucam 
scena şi apoi ne despărțeam şi îl auzeam că merge din nou la 
Geraldine şi-i spune: «Asta e!», iar eu ziceam: «Doamne, mie 
mi s-a părut că era un pic pe alături, mă aşteptam să facă cu 
totul altceva». După asta venea întotdeauna la mine şi zicea: 
«Hai, mai încearcă o dată». Mă termina de-a binelea. La 
premieră a fost minunat. Nu am avut nici un strop de 
siguranţă jucând rolul. Şi exact asta era ceea ce dorise el. 


Paul Newman 


În clipele de luciditate, simțim că suntem pe 
punctul de a ridica vălul; rămânem suspendaţi pe 
prag, în echilibru precar, aşteptând să înţelegem, 
aşteptând o iluminare finală; acestea sunt momentele 
pe care psihologul Abraham Maslow le numeşte 
„experienţe de vârf”. Şi, cu toate că eşuăm de fiecare 
dată, balansul, pragul, aşteptarea încrezătoare rămân. Acest 
balans, această aşteptare, acest „joc cu limita” constituie 

adevărata dinamică a actorului. Tocmai asta conferă 
interpretării emoția ei tulburătoa re. 

Nietzsche a spus că „înţelegerea alungă 
acțiunea”, El nu se referea la acțiunea scenică, dar ar fi 
putut foarte bine s-o facă. Actorul bun, dar limitat, care 
nu e dornic să-şi asume riscuri, mizând pe „siguranţă”, 
se mulţumeşte cu „înțelegerea” obiectivă a rolului, 
Acest tip de înțelegere poate fi pătrunzătoare şi exactă, 
dar ea banalizează mai degrabă decât să stimuleze o 
interpretare valoroasă, tocmai din cauza obiectivității 
sale. Ea devine sterilizantă prin faptul că actorul 
gândeşte personajul ca pe un obiect, şi nu ca pe un eu al 
său, iar acest lucru îl face să „înțeleagă” ceea ce 
personajul nu are cum să înţeleagă, ceva ce e 
necunoscut şi imposibil de cunoscut, misterios şi 
subversiv. Or, actorul trebuie să se confrunte cu 
viitorul necunoscut al personajului său, împărtăşind cu 
el pericolul care decurge din asta, şi să-şi asume riscul 
de fi depăşit de situaţie. El trebuie să-şi dea drumul, să 
fie gata să se îndrepte nu doar spre victorie, ci să fie 
pregătit să atingă şi pragul nesiguranţei şi al 
incontrolabilului. 

Schiorul care coboară vijelios o pantă este, 
poate, cea mai bună analogie pentru actorul implicat 
într-o situație de joc. Implicarea  situațională a 
schiorului este totală şi intensă în cel mai înalt grad. 
Priviţi-l cum stă pe culme, în acel moment de 
concentrare în care aşteaptă să înceapă coborârea. 
Corpul său stă avântat cu toată greutatea în faţă, 
înclinat spre un viitor care nu poate fi controlat în 
întregime. El nu se poate opri atunci când doreşte. De 
fapt, cursa lui este necunoscută şi periculoasă; schiorul 
trebuie să asimileze în fiece moment mii de informații 
disparate şi vagi — fiecare stâncă, fiecare copac, dâmb, 

porțiune de gheață, crevasă, prezența oricărui alt 
schior, fiecare pală de vânt. Ţelul lui este linia de 
sosire; el este condus de forța de gravitație şi de 
dorința de a învinge şi îşi adaptează direcția în funcție 
de informaţiile pe care la primeşte. Aici e prezent şi 
pericolul, iar existența acestuia provoacă un soi de 
exaltare veselă, atât lui, cât şi celor care îl privesc. Dacă 
schiorul ar fi tractat mecanic la vale, acțiunea şi-ar 
pierde tot interesul: interesul provine din faptul că el 
schiază şi, în acelaşi timp, gândeşte. În momentul în 
care îl privim, el întruchipează actorul complet într-o 
situație de joc. Schiorul este o figură intens teatrală. 


CONCLUZIE: RELACOM-UL TACTIC 


Tacticile şi jucarea relacom-ului se află în 
miezul interacțiunii din viață şi de pe scenă. Actorul 
care defineşte şi caută secvențele de viitor ideal, 
urmărind atingerea acestora prin interpretarea 
relacom-urile tactice, este un actor care, în mod 
evident, trudeşte. Dacă va avea de interpretat furia lui 
Lear, ardoarea Julietei, exuberanța lui Arlechino, 
sarcasmul lui Archie Bunker, el nu va putea să se 
limiteze la un palid simulacru al furiei, ardorii, 
exuberanţei sau sarcasmului. El va trebui să ne dea 
sentimentul prezenței reale a acestora. E important să 
vedem că actorul vede, gândeşte, plănuieşte, lucrează 
şi acționează. Şi trebuie să-l vedem făcând toate aceste 
lucruri nu în contextul teatrului, ci în situația concretă 
în care se găseşte împreună cu colegii săi actori pe 
scenă, El trebuie să-şi redefinească continuu relația cu 
aceştia iar noi trebuie să vedem cum se străduieşte să 
atingă lucruri mai înalte, tocmai prin maniera lui 


141 


Scanned with CamScanner 


PUTEREA INTERPRETĂRII SCENICE 


pozitivă şi anticipativă de a comunica această relație, 
adică prin relacom. Numai în felul acesta va fi capabil 
actorul să-şi creeze propria viață pe scenă şi, odată ce a 
reuşit să facă asta, să creeze viața unui personaj care să 
fie altcineva decât el însuşi. 

BIBLIOGRAFIE ORIENTATIVĂ 
PENTRU ACTORI! 


Următoarele cărți oferă o varietate largă de informații şi 
perspective asupra artei, meşteşugului şi profesiei actorului. 


LUCRĂRI SCRISE DE ACTORI 
DESPRE INTERPRETAREA SCENICĂ 


Firesc ar fi ca sursele bibliografice fundamentale în studiul 
actoriei să fie cărţile scrise de actorii înşişi. Dar cum nu toți actorii 
sunt şi scriitori, această listă este mai restrânsă decât ne-am fi dorit. 
Multe dintre cărţile despre care se spune că ar fi scrise de către 
actori sunt, de fapt, scrise de alții iar multe altele sunt consacrate 
doar bârfei din lumea teatrului sau sunt încercări de a repara 
anumite reputații. Lista următoare se limitează doar la cărţile 
bune, scrise efectiv de actori de excepție, şi la antologiile care 
cuprind reflecţii ale actorilor asupra muncii lor. 


1. Uta Hagen (împreună cu Haskel Frankel), Respect for acting 
[Respect pentru interpretarea scenică] (New York, Macmillan, 
1973), 

2. Richard Boleslavsky, Acting: The First Six Lessons [Interpretarea 
scenică: Primele şase lecţii] (New York, Theatre Art Books, 1933). 

3, Wiliam Redfield, Letters from an actor [Scrisori de la un actor] 
(New York, Viking, 1967). 

4. Lee Strasberg, Strasberg at The Actor's Studio [Strasberg la 
Actor's Studio] editată de Robert H. Hethmon (New York, 
Viking, 1965) 


1, Bibliografia propusă de Robert Cohen este una analitică, majoritatea 
titlurilor fiind comentate, Din raţiuni de spaţiu, am fost nevoiţi să 
renunțăm la adnotările autorului, (Nota ed.) 

Joseph Chaikin, The presence of the actor [Prezența Actorului] 
(New York, Atheneum, 1972). 

Michael Redgrave, The Actor's Ways and Means [Metodele şi 
resursele Actorului] (London, Heinemann, 1953) 

Constantin Stanislavski? An Actor's Handbook [Manual de 
actorie], în limba engleză de Elizabeth Reynolds Hapgood ( 
New York: Theatre Arts Books, 1963). 

Pentru o cercetare amănunţită a metodei stanislavskiene 
vezi şi: 

Constantin Stanislavski, An Actor Prepares [Pregătirea 
actorului], în limba engleză de Elizabeth Reynolds Hapgood 
(New York:Theatre Arts Books, 1936). 

Constantin Stanislavski, Building a Character [Construirea 
unui personaj], în limba engleză de Elizabeth Reynolds 
Hapgood (New York, Theatre Arts Books, 1949). 

Constantin Stanislavski, Creating a role [Crearea unui rol] în 
limba engleză de Elizabeth Reynolds Hapgood (New York, 
Theatre Arts Books, 1961). 

Liv Ullmann, Changing [Transformări] (New York, Knopf, 
1977). 


ANTOLOGII DE TEXTE ALE ACTORILOR DESPRE 
INTERPRETAREA SCENICĂ 


Toby Cole şi Helen Krich Chinoy, Actors on Acting [Actorii 
despre interpretarea scenică] (New York, Crown, 1970). 

Roy Newquist, Showcase [Sub lupă] (New York: Morrow, 1966). 
Interviuri cu Edith Evans, George Grizzard, Julie Harris, Jack 
Lemmon, John Gielgud, Peter O'Toole şi alții. 

Leonard Probst, Off Camera [În culisele filmului] (New York, 
Stein and Day, 1975). Interviuri cu Al Pacino, Paul Newman, 
George C. Scott, Dustin Hoffman, Lynn Redgrave, Marlo 
Thomas, Zero Mostel, Woody Allen şi alții. 

Lewis Funke şi John E. Booth, Actors Talk About Acting [Actorii 


PS A O a N 

sie ini P o. i 
In limba română au fost publicate următoarele lucrări ale lui 

Constantin Stanislavski: Munca actorului cu sine însuşi, Însemnările 


zilnice ale unui elev, Bucureşti, Ed, de Stat pentru literatură şi artă, 1955 
şi Viaţa mea în artă, Ed. Cartea Rusă, Bucureşti, 1951 (Nota trad.) 

vorbesc despre interpretarea scenică] (New York, Avon, 1961). 
interviuri cu Anne Bancroft, Bert Lahr, Paul Muni, Shelley 
Winters, Sydney Poitier, Alfred Lunt, Morris Camovsky și 
alţii. 

5, rin Burton, Great Acting [Mari interpretări actoriceşti] (New 
York, Hill and Wang, 1967). Interviuri cu Laurence Olivier, 
Ralph Richardson, Peggy Ashcroft, Edith Evans şi alţii. 

6. Hal Burton, Acting în the 60s [Interpretarea scenică în anii 60] 
(London, British Broadcasting Company, 1970). Interviuri cu 
Richard Burton, Albert Finney, Eric Porter, Maggie Smith şi 
alţii. 

7. The Drama Review, nr. 71 (septembrie 1976). Număr tematic: 
„Actorii despre interpretarea scenică” — în care pot fi găsite 
interviuri cu directorii unor companii de teatru de avangardă, 
americane şi europene, din anii 70. 

8. Lillian Ross şi Helen Ross, The Player [Interpretul] (New York, 
Simon and Schuster, 1962). Interviuri cu Anthony Perkins, 
Anthony Quinn, Kim Stanley, Jane Fonda, Walter Matthau, 
Eileen Heckart, Maureen Stapleton, Robert Shaw şi alții. 


LUCRĂRI SCRISE DE REGIZORI DESPRE 
INTERPRETAREA SCENICĂ 


1. Walter Felsenstein, The music Theatre of Walter Felsenstein 
[Teatrul muzical al lui Walter Felsenstein]. Tradusă şi editată de 
Peter Paul Fuchs (New York, Norton, 1975). 

2. Peter Brook, The Empty Space [Spaţiul go] (New York, Avon, 
1968). 

3, Michel St, Denis, Theatre: A Rediscovery of Style [Teatrul: O 
redescoperire a stilului] (London, Heinemann, 1960). 

4, Robert Lewis, Method or Madness? [Metodă sau nebunie?] 
(London, Heinemann, 1960), 

5, Tyrone Guthrie, Tyrone Guthrie on Acting [Tyrone Guthrie despre 
interpretarea scenică] (New York, Viking, 1971). 


> Publicată în limba română, la Editura Unitext, Bucureşti, 1997, în 


traducerea lui Marian Popescu și cu o prefață de George Banu (Nota 
trad.) 

6. Jerzy Grotowski, Towards a Poor Theatre [Spre un teatru sărac!] 
(New York, Clarion, 1968). 


DESPRE VOCE 


Cercetările ştiinţifice asupra utilizării vocii sunt încă la începuturi 
şi mai există încă foarte multe necunoscute despre vocea umană. 
Cu toate acestea, cei patru autori de mai jos s-au bucurat de cariere 
de prestigiu, în calitate de profesori de vorbire scenică şi fiecare 
dintre ei a pregătit mulți actori; lucrările lor sunt valoroase şi, în 
mare parte, complementare. Toate cărțile conţin exerciții de vorbire 
scenică. 


1. Arthur Lessac, The Use and Training of the Human Voice 
[Utilizarea şi antrenamentul vocii] (New York, DBS Publications, 
f.a.). 

2. Kristin Linklatter, Freeing the Natural Voice [Eliberarea vocii 
naturale] (New York, DBS Publications, 1976). 

3. Cecily Berry, Voice and the Actor [Vocea şi actorul] (London, 
Harrap, 1973). 

4. Cornelius L. Reid, Voice: Psyche and Soma [Psihic şi corp] (New 
York, J. Patelson Music, 1975). 


DESPRE MIŞCARE 


Patru studii despre mişcare, utile actorilor, incluzând exerciții de 
mişcare; 


1. F. Mattias Alexander, The Resurrection of the Body [Renaşterea 
trupului] editată de Edward Maisel (New York, Dell, 1971). 

2. Nancy King, Theatre Movement: The Actor and His Space 
[Mişcarea teatrală: Actorul şi spațiul său] (New York, DBS 
Publications, f.a.) 


* Publicată în limba română, la Editura Unitext, Bucureşti, 1998. 
Traducere de George Banu și Mirella Nedelcu-Patureau. Prefață de 
Peter Brook, Postfaţă de George Banu (Nota trad.) 

3. Richmond Shepard, Mime: the Technique of Silence [Mima: 
tehnica tăcerii] (New York, DBS Publications, 1971). 

4. James Penrod, Movement for the Performing Artist [Mişcarea la 
actor] (Palo Alto, Mayfield, 1974). 


JOCURI ŞI IMPROVIZAȚII 


1. Viola Spolin, Improvisation for the Theatre [Improvizația în 
teatrul, (Evanstone, Ill., North Western University Press, 1963). 

2. Louis John Dezseran, The Student Actor's Handbook [Manualul 
studentului actor] (Palo Alto, Mayfield, 1975). 


MANUALE DE ACTORIE 


Aceste lucrări conţin indicaţii detaliate cu privire la interpretarea 
scenică, oferind, deseori, puncte de vedere diferite de cele 
prezentate în cartea de față: 


1. Robert L. Benedetti, The Actor at Work [Actorul la lucru] 
(Englewood Cliffs, N.J., Prentice-Hall, 1976). 

2. Charles McGaw, Acting is Believing, 3rd. ed. [A juca înseamnă a 
crede. Ediția a treia] (San Francisco, Rinehart Press, 1975). 

3. Jerry L. Crawford şi Joan Snyder, Acting in Person and în Style 
[Persoana și stilul în interpretarea scenică] (Dubuque, lowa, Wm. 
C. Brown. Co., 1976). 


LUCRĂRI TEORETICE 


O direcție relatiy recentă în teatrul de limba engleză o constituie 
emergenţa „teoriei spectacolului”, un set de cercetări care aduce 
perspective antropologice, psihologice, sociologice şi politice în 
sfera teoriei teatrale, Deşi aceste investigaţii nu oferă întotdeauna 
sugestii sau informaţii practice pentru actor (unele, însă, oferă), ele 
pun totuși la dispoziţie un cadru larg pentru potenţialul creator 


147 


Scanned with CamScanner 


PUTEREA INTERPRETĂRII SCENICE 


maxim al actorului, ajutându-l să înțeleagă, dintr-o perspectivă mai 
amplă, importanța interpretării scenice şi posibilităţile ei 
extraordinare. 


1. Antonin Artaud, The Theatre and Its Doublel'Teatrul şi dublul 
său’). Traducere în limba engleză de Mary Caroline Richards 
(New York, Grove Press, 1958, ediţia originală în limba 
franceză, 1938), 

2. Richard Schechner, Environmental Theatre [Teatru ambiental] 
(New York, Hawthorn, 1973). 

3. David Cole, The Theatrical Event [Evenimentul teatral] 
(Middletown, Conn., Wesleyan University Press, 1975). 

4. Michael Goldman, The Actor's Freedom: Towards a New Theory of 
Drama [Libertatea actorului: Spre o nouă teorie a dramei] (New 
York, Viking, 1975). 

5. Bertolt Brecht, Brecht on Theatre [Scrieri despre Teatru$]. 
Traducere în limba engleză de John Willett (New York, Hill 
and Wang, 1964). 

Vezi şi John Willett, The Theatre of Bertolt Brecht [Teatrul lui 
Bertolt Brecht] (London, Methuen, 1960). 


ACTORIA 
DIN PERSPECTIVA CARIEREI 


1. Robert Cohen, Acting Professionally [Jocul actoricesc profesionist] 
(Palo Alto, Mayfield, 1975). 


2. Clive Swift, The Job of Acting [Meseria actorului] (London, 
Harrap, 1976). 


3. Donald Farber, Aclor'ş G 


uide [Ghidul actorului] (New York, DBS 
Publications, 1971 ) 


up în a română la editura Echinox, Cluj-Napoca, 1997. 
traducere; Voichiţa Sasu şi Diana Tihu, Postfaţă şi selecția textelor: lon 
Vartic. Ediţie îngrijită de Marian P; A le la 


ic. Ediţi i apahagi , (Nota trad, 
* Ediţia în limba română a fost publicată | l 


h a editura Univers, București, 
1977. Texte alese şi traduse de Corina Jiva, Prefaţă de Romul 
Munteanu. (Nota trad.) 

CĂRȚI DESPRE INTERACȚIUNEA ŞI 
COMPORTAMENTUL UMAN 


Cărţile de mai jos nu tratează problema jocului din perspectiva 
artei sau a  meşteşugului teatral, ci din perspectiva 
comportamentului uman în viața de zi cu zi. Lista de mai jos este 
scurtă, cuprinzând doar cele câteva cărți care sunt utile actorilor şi 
care pot constitui, în acelaşi timp, puncte de plecare pentru 
investigaţii mai riguroase. 


1. Paul Watzlawick şi alţii, Pragmatics of Human Communication 
[Pragmatica comunicării umane] (New York, Norton, 1967). 

2. Erving Goffman, The Presentation of Self in Everyday Life [Viaţa 
cotidiană ca spectacol] (New York, Anchor, 1959); Interaction 
Ritual [Ritualul interacțiunii] (New York, Anchor, 1967) şi 
Strategic Interaction [Interacțiunea strategică] (New York, 
Ballantine, 1972). 

3. Eric Berne, Transactional Analysis in Psychotherapy [Analiza 
tranzacțională în psihoterapie] (New York, Castle, 1961) şi mai 
popularele sale lucrări ulterioare Games People Play [Jocuri pe 
care le joacă oamenii] (New York, Castle, 1964) şi What Do You 
Say After You Say Hello? [Ce spui după ce saluți?] (New York, 
Grove Press, 1970). 

4. Albert E. Scheflen, Body Language and Social Order [Limbajul 
corpului şi ordinea socială] (Englewood Cliffs, N. J, 
Prentice-Hall, 1972). 

5. Charles Darwin, The Expression of the Emotions in Man and 
Animals [Expresia emoțiilor la om şi animale] (Chicago, University 
of Chicago Press, 1965). 


? A apărut în limba română la editura Comunicare,ro, Bucureşti, 2003. 
(Nota trad.) 

Teatrul este laboratorul civilizației, 
spațiul de vis în care sondăm suilete, 
disecăm politici şi religii, punând. în 
scenă, mereu şi mereu, dar cu 
4 pecetea specifică fiecăruia dintre noj, 
Ş N frământările dintotdeauna ale 


3 omeniri, legate de supraviețuire, 

x iubire, ambiție şi reconciliere. Cine nu 

N şi-ar dori să-şi dedice întreaga viață 
cercetând toate acestea ? 

ROBERT COHEN 

A Cartea regizorului Robert Cohen, unul 

Pa dintre cei mai importanti teoreticieni ai 


practicii teatrale din Statele Unite ale 
Americii, profesor la University of California, Irvine, a fost tradusă însă 
mai multe limbi, fiind un prețios instrument de lucru în studiule 
aprofundat al artei actorului. 

Numeroasele exerciţii practice, de maximă eficiență În 
antrenamentul psiho-fizic al studentului-actor sau al actorului 
profesionist recomandă această carte drept un excelent manudi 
de actorie, care poate însoți munca aplicată a pedagogiloniă 
teatrali, în şcoli sau universităţi, servind totodată drept, sursă den 
inspirație profesioniştilor scenei. 


ANCA MĂNIUȚI 


